ആര്‍ത്തവ കപ്പുകള് സുരക്ഷിതം, ബോധവത്കരണം വേണമെന്ന് പഠനം\nആര്‍ത്തവ സമയത്ത് സാനിറ്ററി നാപ്കിന്, ടാംപൂണുകള് എന്നിവയെക്കാള് സുരക്ഷിതം മെന്‍സ്ട്രല് കപ്പുകളാണെന്ന് പഠനം. ഇതുസംബന്ധിച്ചുള്ള പഠന റിപ്പോര്‍ട്ട് ലാന്‍സെറ്റ് പബ്ലിക് ഹെല്‍ത്ത് ജേര്‍ണലില് പ്രസിദ്ധീകരിച്ചു. ആഗോളതലത്തില് 3319 പേരില് നടത്തിയ 43 പഠനങ്ങളാണ് പുറത്ത് വന്നിരിക്കുന്നത്. ശരീരത്തിന്റെയും യോനിയുടെയും പരിരക്ഷയ്ക്ക് കപ്പുകളാണ് നല്ലത്. കപ്പുകളെക്കുറിച്ച് സ്ത്രീകള്‍ക്കിടയില് അവബോധം കുറവാണെന്നും പഠനം ചൂണ്ടിക്കാണിക്കുന്നു.\nസ്ത്രീക്ക് വര്‍ഷത്തില് 65 ദിവസമെങ്കിലും ആര്‍ത്തവ ദിനങ്ങളായി ഉണ്ടാകാം. സ്‌കൂളില് പോകുന്ന പെണ്‍കുട്ടികള്‍ക്കും ജോലിക്കാരായ സ്ത്രീകള്‍ക്കും ഈ സമയം ബുദ്ധിമുട്ടേറിയതാണ്. ഗുണനിലവാരമില്ലാത്ത സാനിറ്ററി ഉല്‍പ്പന്നങ്ങള് ആര്‍ത്തവസമയത്ത് ഉപയോഗിക്കുന്നത് അണുബാധയ്ക്ക് കാരണമാകാറുണ്ട്. സാനിറ്ററി പാഡുകളും തുണികളുമാണ് മിക്കവരും ഉപയോഗിക്കുന്നത്. മെന്‍സ്ട്രല് കപ്പുകള് പാഡുകള്, ടാംപൂണുകള് എന്നിവയേക്കാള് സുരക്ഷിതമാണെന്നാണ് പുതിയ പഠനം. ഇവയിലേതിനേക്കാള് കൂടുതല് രക്തം കപ്പുകളില് ശേഖരിക്കാന് കഴിയുമെന്നും റിപ്പോര്‍ട്ടില് പറയുന്നു.\n99 രാജ്യങ്ങളിലായി 199 ബ്രാന്‍ഡുകളിലുള്ള ആര്‍ത്തവ കപ്പുകള് ലഭ്യമാണ്. 27 രാജ്യങ്ങളില് നടത്തിയ പഠനത്തില് ആര്‍ത്തവത്തെക്കുറിച്ചുള്ള ബോധവത്കരണ വെബ്‌സൈറ്റുകളില് 21 എണ്ണത്തില് മാത്രമാണ് കപ്പുകളെക്കുറിച്ച് പരാമര്‍ശിക്കുന്നത്. 12 മണിക്കൂര് വരെ ഇവ ഉപയോഗിക്കാന് കഴിയും. പരിസ്ഥിതി സൗഹാര്‍ദ്ദമാണ് എന്നതും പ്രത്യേകതയാണ്. നാപ്കിനുകള് ഉപയോഗിക്കുന്നത് പ്ലാസ്റ്റിക് മാലിന്യം കൂടുന്നതിന് ഇടയാക്കും. കപ്പുകളാവട്ടെ പത്ത് വര്‍ഷം വരെ ഉപയോഗിക്കാന് കഴിയുന്നവയാണ്. സിലിക്കണ്,റബ്ബര്, ലാറ്റക്‌സ് എന്നിവ കൊണ്ടാണ് കപ്പ് നിര്‍മ്മിക്കുന്നത്.\nസാമ്പത്തികമായി പിന്നോക്കം നില്‍ക്കുന്ന രാജ്യങ്ങളില് തുണി, കോട്ടണ്, ടിഷ്യു പേപ്പര്, പാഡുകള് എന്നിവയാണ് ഉപയോഗിക്കുന്നതെന്ന് പഠനത്തില് കണ്ടെത്തി. പത്ത് വര്‍ഷം വരെ ഉപയോഗിക്കാമെന്നത് മാലിന്യം കുറയ്ക്കുമെന്നതിനൊപ്പം സാമ്പത്തികമായി ലാഭകരമാണ്. യുഎസ്, യുകെ, ഇന്ത്യ, സ്‌പെയിന്, ചൈന, കാനഡ എന്നീ രാജ്യങ്ങളില് സാനിറ്ററി പാഡുകളുടെയും ടാബൂണുകളുടെയും വില നിശ്ചയിക്കുന്നതിനെക്കുറിച്ചും റിപ്പോര്‍ട്ടിലുണ്ട്.\nആര്‍ത്തവ കപ്പുകള് യോനിയില് വെക്കാനുള്ള ബുദ്ധിമുട്ടും വേദനയുണ്ടാകുമോയെന്നതും ചോര്‍ച്ചയുണ്ടാകുമോയെന്ന സംശയങ്ങളാണ് പൊതുവായി നിലനില്‍ക്കുന്നത്. അത്തരം ആശങ്ക ആവശ്യമില്ലെന്നാണ് പഠനം പറയുന്നത്.\nകപ്പ് ഉപയോഗിച്ച് തുടങ്ങിയ സ്ത്രീകളില് 70 ശതമാനം പേരും തുടരാനാഗ്രഹിക്കുന്നതായി 13 പഠനങ്ങള് ചൂണ്ടിക്കാണിക്കുന്നു. വജൈനല് കപ്പുകളും സെര്‍വിക്കല് കപ്പുകളുമാണ് നിലവിലുള്ളത്. ഓരോരുത്തര്‍ക്കും യോജിച്ച അളവിലുള്ള കപ്പ് തിരഞ്ഞെടുക്കണം. കപ്പിന്റെ സൈസും ആര്‍ത്തവ രക്തത്തിന്റെ അളവും തമ്മില് ബന്ധമില്ല. ഉപയോഗിക്കുന്നതിന് മുമ്പ് കപ്പ് വൃത്തിയാക്കാനും ഉണക്കാനും ശ്രദ്ധിക്കണം. ആര്‍ത്തവം തുടങ്ങുന്നതിന് മുമ്പായി തന്നെ കപ്പ് അണുമുക്തമാക്കി വെക്കാം


മരണത്തിനു മുമ്പ് ആശ പറഞ്ഞു: എന്നെ ഇടിച്ചിട്ടത് ആടല്ല; യുവതിയുടെ മരണം കൊലപാതകം; അടിവയറ്റിന് ചവിട്ടി കൊന്നത് ഭര്‍ത്താവ് | PravasiExpress\nHome India Crime മരണത്തിനു മുമ്പ് ആശ പറഞ്ഞു: എന്നെ ഇടിച്ചിട്ടത് ആടല്ല; യുവതിയുടെ മരണം കൊലപാതകം; അടിവയറ്റിന് ചവിട്ടി...\nഓയൂര്: കൊല്ലം വാപ്പാലയില് യുവതി ദുരൂഹ സാഹചര്യത്തില് മരിച്ച സംഭവത്തില് വഴിത്തിരിവ്. സംഭവത്തില് ഭര്‍ത്താവ് അറസ്റ്റില്. ഓടനാവട്ടം വാപ്പാല പള്ളിമേലതില് വീട്ടില് അരുണ്‍ദാസ് (36) ആണ് അറസ്റ്റിലായത്. കഴിഞ്ഞ നാലിനാണ് അരുണ് ദാസിന്റെ ഭാര്യആശ (27) മരിച്ചത്.\nസംഭവത്തില് ഭര്‍ത്താവ് അറസ്റ്റിലായതോടെയാണ് മരണം കൊലപാതകമെന്ന് തെളിഞ്ഞത്. മകൾ ആട് ഇടിച്ചതിനെത്തുടർന്നു വീണു പരുക്കേറ്റെന്ന ഭർത്താവിന്റെ മൊഴി മാതാപിതാക്കൾ വിശ്വസിക്കാതിരുന്നതുകൊണ്ട്. ഒടുവിൽ പൊലീസിൽ നൽകിയ പരാതിയിൽ അന്വേഷണം നടന്നപ്പോളാണ് ഭർത്താവ് അറസ്റ്റിലായത്.\nദിവസവും മദ്യപിച്ചെത്തി അരുണ് വഴക്കുണ്ടാക്കാറുണ്ടെന്നും, ഒക്ടോബര് 31-ന് വഴക്കിനിടെ ആശയുടെ വയറ്റില് ചവിട്ടുകയും അവര് അബോധാവസ്ഥയിലാവുകയും ചെയ്തു. നവംബര് ഒന്നിന് താലൂക്ക് ആശുപത്രിയിലും തുടര്‍ന്ന് ജില്ലാ ആശുപത്രിയിലും പ്രവേശിപ്പിച്ചു. ഇവിടനിന്ന് മീയണ്ണൂരിലെ സ്വകാര്യ ആശുപത്രിയില് ആശയെ വീട്ടുകാര് എത്തിച്ചു. ചികിത്സയിലിരിക്കെ മരിച്ചുവെന്നാണ് പോലീസ് പറയുന്നത്.\nയുവതിയുടെ ബന്ധുക്കള് പരാതി നല്‍കിയതിന്റെ അടിസ്ഥാനത്തില് അരുണിനെ പൂയപ്പള്ളി പോലീസ് കസ്റ്റഡിയിലെടുത്ത് ചോദ്യംചെയ്ത് വിട്ടയച്ചിരുന്നു. പാറയുടെ മുകളില് നിന്ന് ആട് ഇടിച്ചിട്ടാണ് പരിക്കേറ്റതെന്നാണ് ആശുപത്രിയില് പറഞ്ഞത്. മക്കളായ ഒന്‍പത് വയസ്സുള്ള അല്‍ബാന്റെയും ഏഴ് വയസ്സുള്ള അലന്റെയും അരുണ്‍ദാസിന്റെ അമ്മ എല്‍സി ദാസിന്റെയും മൊഴിയെടുത്തിരുന്നു. ആശുപത്രിയില് നല്‍കിയ വിവരത്തിലും വീട്ടുകാര് നല്‍കിയ മൊഴിയിലും വൈരുധ്യം കണ്ടെത്തിയിരുന്നു. പോസ്റ്റ്‌മോര്‍ട്ടം റിപ്പോര്‍ട്ടില് കൊലപാതകമാണെന്ന് തെളിയുകയായിരുന്നു.\nപോസ്റ്റ്മോർട്ടത്തിൽ ആശയുടെ ശരീരത്തിൽ7മുറിവുകളാണു കണ്ടെത്തിയത്. ഇവയിൽ മിക്കതും ഉണങ്ങിയിരുന്നു. മരണകാരണം അടിവയറ്റിനേറ്റ ചവിട്ടാണെന്നും ഡോക്ടർമാർ സ്ഥിരീകരിച്ചു. റൂറൽ എസ് പി ഇളങ്കോയുടെ നേതൃത്വത്തിൽ ഡിവൈഎസ്പി എം.എ.നസീർ അടങ്ങുന്ന സംഘമാണ് അന്വേഷിച്ചത്.\nPrevious articleന്യൂനമർദം തമിഴ്നാട് തീരത്തേക്ക്; കേരളത്തിൽ ശക്തമായ മഴയ്ക്കു സാധ്യത\nNext articleശരീരത്തില് കൊറോണ വൈറസിനെതിരായുള്ള ആന്റിബോഡിയുമായി സിംഗപ്പൂരിൽ കുഞ്ഞിന്റെ ജനനം


By Rajesh Kumar.15 11 2018\nഇന്നലെ ചെയ്‌തോരബദ്ധം ഇന്നത്തെ ആചാരവും നാളത്തെ ശാസ്ത്രവുമാകുന്നതുപോലെ തിരിച്ചും സംഭവിക്കുന്നതാണ്. മിനിയാന്നത്തെ ശാസ്ത്രം ഇന്നലത്തെ ആചാരവും ഇന്നത്തെ അബദ്ധവുമാകും. തെറ്റുകയും തിരുത്തുകയും എന്നത് ചലനാത്മകതയാണ്. തെറ്റുകയും തിരുത്താതിരിക്കുകയും ചെയ്യുന്നത് സ്ഥാപിത താല്‍പര്യവും.\nഅടിയന്തരാവസ്ഥയുടെ നാളുകളില്, മനുഷ്യാവകാശങ്ങള് തൂത്തെറിയപ്പെട്ട ദിനയങ്ങളില് വിജയന് തന്റെ രേഖാചിത്രങ്ങളുടെ ഭ്രൂണാവസ്ഥയിലേക്കു മാറി. ലളിതമായ വരകള് ഉപയോഗിച്ച് ഒരു ദാര്‍ശനിക വിസ്‌ഫോടനം നടത്തുകയായിരുന്നു വിജയന്. അതിന്റെ ഫലമായിരുന്നു കലാകൗമുദി വാരികയില് തുടര്‍ച്ചയായി പ്രസിദ്ധീകരിച്ച 'ഇത്തിരി നേരമ്പോക്കും ഇത്തിരി ദര്‍ശനവും എന്ന കാര്‍ട്ടൂണ് പരമ്പര. യഥാര്‍ത്ഥത്തില് വിജയന്റെ ലളിതമായ വരകളില് ഉയര്‍ത്തെഴുന്നേറ്റ് ഇന്ത്യയുടെ വിദൂരഭാവിയായിരുന്നെന്ന് തിരിഞ്ഞുനോക്കുമ്പോള് ഇന്ന് നമ്മള് വേദനയോടെ മനസ്‌സിലാക്കുന്നു.\nവിഷാദവും സഹാനുഭൂതിയും കൊണ്ട് കറുത്തഹാസ്യം സൃഷ്ടിച്ച വിജയന് കാര്‍ട്ടൂണില് അതുവരെയില്ലാത്ത തന്റേതായ ഒരു വഴി തുറക്കുകയായിരുന്നു. അടിസ്ഥാനപരമായി വിജയന് കാര്‍ട്ടൂണിസ്റ്റാണെന്ന് വേണമെങ്കില് പറയാം. മലയാള കാര്‍ട്ടൂണിന് ഒരു നൂറ്റാണ്ടു തികയുമ്പോള് ഒ.വി.വിജയന് എന്ന കാര്‍ട്ടൂണിസ്റ്റിന്റെ മൗലിക പ്രതിഭയിലൂടെ ഒരു അന്വേഷണമാണീ കുറിപ്പ്. തന്റെ 'എ കാര്‍ട്ടൂണിസ്റ്റ് റിമംബേഡ് എന്ന പുസ്തകത്തില് വിജയന് പറയുന്നത് 'ഐ ആം എ തേഡ് വേള്‍ഡ് കാര്‍ട്ടൂണിസ്റ്റ് എന്നാണ്.\nചിന്തയിലും എഴുത്തിലും വരയിലുമെല്ലാം തന്റേതായ സുവര്‍ണ്ണമുദ്ര പതിപ്പിച്ച് കടന്നുപോയ മൗലിക പ്രതിഭയാണ് ഊട്ടുപുലയ്ക്കല് വേലുക്കുട്ടി വിജയന് എന്ന ഒ.വി.വിജയന്. ശങ്കേര്‍ഴ്‌സ് വീക്കിലിയിലും പേട്രിയറ്റ് ദിനപത്രത്തിലും ഫാര് ഈസ്റ്റേണ് ഇക്കണോമിക്‌സ് റിവ്യൂവിലും പൊളിറ്റിക്കല് അറ്റ്‌ലസിലും ഹിന്ദു, മാതൃഭൂമി, കലാകൗമുദി എന്നീ പ്രസിദ്ധീകരണങ്ങള്‍ക്കുവേണ്ടിയും വിജയന് കാര്‍ട്ടൂണ് വരച്ചു. ഇന്ദിരാഗാന്ധിയുടെ അടിയന്തരാവസ്ഥയെ വിജയന് നേരിട്ടതാകട്ടെ കലാകൗമുദി വാരികയില് ഇത്തിരി നേരംപോക്കും ഇത്തിരി ദര്‍ശനവുമെന്ന കാര്‍ട്ടൂണ് പരമ്പരയിലൂടെയാണ്. ഇത്തിരി നേരംപോക്കും ഇത്തിരി ദര്‍ശനവും എന്ന കാര്‍ട്ടൂണ് പരമ്പരയുടെ ആമുഖമായി വിജയന് ഇങ്ങനെ കുറിച്ചു. കാര്‍ട്ടൂണ് എന്നു പറയുമ്പോള് നമ്മുടെ മനസ്‌സില് വരുന്നത് ഇത്തിരി വളച്ചൊടിക്കലും തമാശയുമുള്ള ഒരു ചിത്രരൂപമാണ്. സാക്ഷരരെങ്കിലും കടലാസ് മിതവ്യയം ചെയ്യാന് നിര്‍ബന്ധിതരാവുന്ന നമുക്ക് പരീക്ഷണങ്ങള്‍ക്കായി പത്രത്തിന്റെ ഏടുകള് ധാരാളിത്തത്തോടെ കൈകാര്യം ചെയ്യാന് വയ്യ. പോരെങ്കില് വാര്‍ത്തകള് അപഗ്രഥിക്കാന് സ്ഥലം തേടുന്നതിനിടയില് ആ അപഗ്രഥനത്തിന്റെ അതിരുകള് കടന്ന് ബഹുദൂരം സഞ്ചരിക്കുക വിഷമവും. കാര്‍ട്ടൂണുകള് ഇന്ന് ഏറെക്കുറെ നിശ്ചിതവിഭാഗങ്ങളില്‍പ്പെടുന്നു. മുന്‍പേജിലോ എഡിറ്റ് പേജിലോ പ്രത്യക്ഷപ്പെടുന്ന, മുഖപ്രസംഗത്തെപ്പോലെയോ ശുദ്ധരാഷ്ട്രീയ കമന്ററിയായോ രചിക്കപ്പെടുന്ന എഡിറ്റോറിയല് കാര്‍ട്ടൂണുകള്, പാതി രാഷ്ട്രീയവും പാതി ഹാസ്യവുമായ കാര്‍ട്ടൂണ് സ്ട്രിപ്പുകള്, തികച്ചും അരാഷ്ട്രീയമായ സ്ട്രിപ്പുകള്, കോമിക് കഥാമാലകള് എന്നിങ്ങനെയൊക്കെ.\nഈ ഭിന്നരൂപങ്ങള് ചിലപ്പോഴൊക്കെ ഒന്ന് മറ്റൊന്നിന്റെ സ്വഭാവം പകര്‍ന്നുവെന്നു വരും. മറ്റു ചിലപ്പോള് ഹാസ്യമില്ലാതെ വിഷാദത്തിലേക്ക് കടന്നെന്നു വരും. ചിലപ്പോള് ശുദ്ധമായ കാവ്യപ്രദര്‍ശനമായെന്നും വരും.\nലളിതമായ വരകള് ഉപയോഗിച്ച് ഒരു ദാര്‍ശനികവിളംബരം സാധ്യമാണെന്നു കൂടി ഇവിടെ പറഞ്ഞു ചേര്‍ക്കാന് ഞാന് ആഗ്രഹിക്കുന്നു. അത്തരം ഒരു അന്വേഷണ യാത്രയാണ് ഈ ലഘുഗ്രന്ഥത്തില് കൊടുത്തിട്ടുള്ള ചിത്രങ്ങള്. ലാഘവത്തിനിടയില് ഘനിമ തേടുന്നവ.\nഈ പടങ്ങള്‍ക്ക് പശ്ചാത്തലമൊരുക്കിയ സന്ദര്‍ഭത്തെക്കൂടി പറഞ്ഞുകൊള്ളട്ടെ. അടിയന്തരാവസ്ഥ പ്രഖ്യാപിച്ചതോടെ ഞാന് ഹാസ്യചിത്രരചന നിര്‍ത്തിവച്ചിരുന്നു. ആ അന്തരീക്ഷത്തിലാണ് കലാകൗമുദിയുടെ കടന്നുവരവ്. എന്തെങ്കിലും ഈ പുതിയ വാരികയ്ക്കുവേണ്ടി ചെയ്യണമെന്നു സമ്മര്‍ദ്ദം. മനുഷ്യാവകാശങ്ങള് നിഷ്‌കാസനം ചെയ്യപ്പെട്ട സാഹചര്യത്തില് ദുര്‍ബലനായ പത്രപ്രവര്‍ത്തകന് എന്താണ് ചെയ്യുക? ഒന്നുമില്ല. അടിയന്തരാവസ്ഥയുടെ പൈശാചം എഴുത്തിന്റെയും വരയുടെയും ശാലീനതകളെ അസാധ്യമാക്കി.\nഎന്തു ചെയ്യണം? എന്തെങ്കിലും ഞാന് എന്റെ രേഖാചിത്രങ്ങളുടെ ഭ്രൂണാവസ്ഥയിലേക്കു മടങ്ങി; ഒരു കൊച്ചുകുട്ടി കരിക്കട്ടകൊണ്ട് നിലത്തു വരയ്ക്കുന്ന ചിത്രങ്ങളിലേക്കു മടങ്ങി. അങ്ങനെ അജ്ഞാതനായ എന്റെ വായനക്കാരനുമായി ഒരു സ്വകാര്യം പങ്കിടാനാശിച്ചു. കാര്‍ട്ടൂണ് ഒരു വാരികയില് അടിച്ചുവന്നതാകയാലും പ്രസ്തുത വാരിക മലയാളത്തില് ആയിരുന്നതിനാലും ഈ സ്വകാര്യം പോലീസുകാരനുമായി പങ്കിടേണ്ടിവന്നില്ല. അങ്ങനെ അടിയന്തരാവസ്ഥയുടെ ഹീനമായ കഥയിലൂടെ ഈ കാര്‍ട്ടൂണ് പരമ്പര സൗമ്യമായി കടന്നുപോയി. ഇപ്പോള്, തിരിഞ്ഞുനോക്കുമ്പോള്, അവയുടെ വരയും വാക്കും നഷ്ടപ്രസക്തങ്ങളായിട്ടില്ലെന്നു തോന്നുന്നു. അന്നത്തെ സ്വകാര്യം ഇന്നും ആ വിപത്തിലേക്കു വിരല്‍ചൂണ്ടുന്നു.\nആരാണത്? ഇത് ഞാനാണ് ദൈവം, വാ ഇതൊന്നു നോക്കണം എന്റെ സൃഷ്ടിയാണ്, എന്തൊക്കെയാണിതില്? അണുക്കള്, പുഴുക്കള്, ചെടികള്, മനുഷ്യര്, ജനനം, മരണം, സൃഷ്ടി കൊള്ളാം പക്ഷെ ഇതില് പുരോഗമനമില്ല. ഇത് സാധാരണക്കാരന് മനസ്‌സിലാവില്ല, ഇല്ല. അതുകൊണ്ട് ഇപ്പോള് പോകൂ. കാലഘട്ടത്തിന്റേതായ ഒരു സൃഷ്ടിയുമായി വീണ്ടും എന്നെ കാണാന് ശ്രമിക്കൂ.\nനോക്കൂ ഈ കാര്‍ട്ടൂണിലൂടെ വിജയന് നമ്മുടെ ചിന്താമണ്ഡലത്തില് നടത്തുന്ന ദാര്‍ശനിക വിസ്‌ഫോടനം.\nഅടുത്ത കാര്‍ട്ടൂണില് ഒരു മുട്ടയോട് കോഴി പറയുന്നു, നീ വിരിഞ്ഞ് വലിയവനാകണം' എന്തിനമ്മേ? അതാണ് വളര്‍ച്ചയുടെ നിയമം. ഞാനാ നിയമത്തെ വെല്ലുവിളിക്കുന്നു. പഴയ തലമുറകളുടെ സ്ഥാപിത താല്‍പര്യങ്ങള്, മുട്ട പറഞ്ഞു. തീര്‍ന്നില്ല മുട്ട ശഠിച്ചു ഞാന് യുവജന രാഷ്ട്രീയത്തിലിറങ്ങും വിരിയാതെയും വളരാതെയും തന്നെ ഞാന് ഈ രാഷ്ട്രത്തെ നയിക്കും. സഞ്ജയ് ഗാന്ധിയുടെ നേരമ്പോക്കുകളെ എത്ര ശക്തമായി വിജയന് ഇതില് വിമര്‍ശിക്കുന്നത് നോക്കുക.\nമറ്റൊരു കാര്‍ട്ടൂണില് വിജയന് ഇങ്ങനെ കുറിച്ചു: നാം ഈ കഴിക്കുന്ന ഭക്ഷണം നമുക്കു കിട്ടിക്കൊണ്ടിരിക്കണമെങ്കില് അതു കിട്ടിക്കാന് ഒരു ഭരണകൂടം വേണ്ടേ? ഭരണകൂടത്തെ നിലനിര്‍ത്താന് ഒരു പ്രത്യയശാസ്ത്രം വേണ്ടേ? പ്രത്യയശാസ്ത്രത്തെ സംരക്ഷിക്കാന് സംഘട്ടനങ്ങള് ആവശ്യമായി തീരില്ലേ? സംഘട്ടനങ്ങള് യുദ്ധത്തിലേക്ക് നയിച്ചാല് നാം മനസ്‌സിലാക്കണം അതത്രയും ജീവിക്കാന് വേണ്ടി മാത്രമായിരുന്നെന്ന്. യുദ്ധത്തിന്റെ നിരര്‍ത്ഥകത എത്ര ഭംഗിയായാണ് വിജയന് തന്റെ ലളിതമായ വരകള് കൊണ്ട് പറഞ്ഞത്. അടിയന്തരാവസ്ഥയെയും ഇന്ദിരയെയും എത്ര രൂക്ഷമായിട്ടാണ് വിജയന് നേരിട്ടത്. അടുത്ത കാര്‍ട്ടൂണില് നമ്മുടെ പരിസ്ഥിതിയെ കുറിച്ച് എത്ര ശക്തമായിട്ടാണ് വിജയന് ഇടപെടുന്നത്.\nകാറുകളുടെ പുക ശ്വസിച്ച്, തൊഴില്‍ശാലകളുടെ പുക ശ്വസിച്ച്, അണുപ്രസരണമേറ്റ് അമിതമായി മരുന്നുകള് കഴിച്ച് ഞാന് അര്‍ബുദം പിടിച്ച് മരിച്ചുകൊണ്ടിരിക്കുന്നു. ങാഹാ? എന്നാല് എനിക്കും വേണം കാറും തൊഴില്‍ശാലയും അണുപ്രസരവും മരുന്നും. അര്‍ബുദം ആരുടേയും കുത്തകയൊന്നുമല്ല. അമ്പോ സാമ്രാജ്യവാദികളുടെ ഭള്ള്! എത്ര ശരിയാണ്. ഈ ചെറുകാര്‍ട്ടൂണ് കൊണ്ട് ഇന്ത്യയുടെ പുതിയ മുഖം എത്ര അനാര്‍ഭാടമായി വിജയന് വരച്ചിട്ടിരിക്കുന്നു.\nകമ്മ്യൂണിസത്തിന്റെ അധഃപതനത്തെ എത്ര ഭംഗിയായിട്ടാണ് വിജയന് ചിത്രീകരിക്കുന്നതെന്ന് നോക്കുക. ചെറിയൊരു മീന്. അതു പറയുന്നു ഞാന് തനിച്ചല്ല. അതാ വരുന്നു എന്റെ വര്‍ഗ സഖാവ്. ഒരു ഭീമന് തിമിംഗലം വന്ന് ചെറിയ മീനിനെ വിഴുങ്ങുന്നു. തുടര്‍ന്ന് ഭീമന് മീന് പറയുന്നു. എല്ലാ സമുദ്രങ്ങളിലെയും മത്സ്യങ്ങളെ സംഘടിക്കുവിന്. കമ്മ്യൂണിസ്റ്റ് പാര്‍ട്ടികളുടെ അധ:പതനം എത്ര ദീര്‍ഘവീക്ഷണത്തോടുകൂടിയാണ് വിജയന് ചിത്രീകരിച്ചിരിക്കുന്നത്.\nഅടുത്തത് സാക്ഷാല് ശ്രീപത്മനാഭനെ വിജയന് ചിത്രീകരിച്ചിരിക്കുന്നത് നോക്കുക. ഗദയുണ്ട് കയ്യിലിരിക്കട്ടെ. പത്മമുണ്ട് ഒരുത്തിയെ പൊക്കിയെടുക്കാനേ ഒത്തുള്ളായിരിക്കും. ശംഖുണ്ട് വിളിച്ചോ, ചക്രമുണ്ട് നേരോ അളിയാ? എല്ലാവര്‍ക്കും വേണ്ടത് ചക്രം മാത്രമായിരുന്നു. വിപ്‌ളവകാരിക്കും പിന്തിരിപ്പനും വര്‍്ഗീയവാദിക്കും ബുദ്ധിജീവിക്കും. അങ്ങനെയാണ് അവന് എന്നെ ഈ നഗരത്തിന്റെ ദൈവമാക്കിയത്. എന്തൊരു ദീര്‍ഘവീക്ഷണം. ലോകത്തെ ഏറ്റവും ചക്രമുള്ള ദൈവമാണ് ശ്രീപത്മനാഭന്.\nഅടുത്ത കാര്‍ട്ടൂണില് ഒരു നായയെ ചിത്രീകരിച്ചുകൊണ്ട് വിജയന് പറയുന്നു മറ്റുള്ളവരുടെ കണ്ണുകള് എന്റെ പ്രശ്‌നമല്ല. പക്ഷെ എന്റെ കണ്ണുകള് എന്റെ മാത്രമാണ്. ഞാന് അവയെ ആര്‍ക്കും അടിയറവയ്ക്കാനൊരുക്കമല്ല. സ്വതന്ത്രമായ രാത്രിയില് എനിക്ക് കാണേണ്ടതെല്ലാം ഞാന് കാണുന്നു. പകലിന്റെ ഔദത്യത്തെ ഞാന് കണ്ണടച്ച് ഇരുട്ടാക്കുന്നു. ശാന്തനായി വിനയവാനായി ഞാനീ മൗലീകവകാശം സൂക്ഷിക്കുന്നു. നോക്കൂ ഒരെഴുത്തുകാരനും ഒരു കാര്‍ട്ടൂണിസ്റ്റും എന്തായിരിക്കണെമന്ന് എത്ര ലളിതമായി വിജയന് നമ്മെ ഓര്‍മ്മിപ്പിക്കുന്നു.


| നോക്കിനില്‍ക്കെ ഭൂമിയില് വിള്ളല്, പതിയെ ഇവ വലുതായി വീടുകളടക്കം നിലംപൊത്തുന്നു; അധികൃതര്‍ക്ക് എന്താണെന്ന് കൃത്യമായി പറയാന് കഴിയാത്തത് ഭീതി കൂട്ടുന്നു | Mangalam\nWednesday, April 24, 2019 Last Updated4Min 40 Sec ago English Edition\nFriday 31 Aug 2018 07.26 AM\nനോക്കിനില്‍ക്കെ ഭൂമിയില് വിള്ളല്, പതിയെ ഇവ വലുതായി വീടുകളടക്കം നിലംപൊത്തുന്നു; അധികൃതര്‍ക്ക് എന്താണെന്ന് കൃത്യമായി പറയാന് കഴിയാത്തത് ഭീതി കൂട്ടുന്നു\nഇടുക്കി: കഴിഞ്ഞ 16 ന് ഉച്ചയോടെ ജോണിന്റെ വീടിനുള്ളിലൂടെ ചെറിയ വരപോലെ വിള്ളല് കണ്ടു. അല്‍പ്പം കഴിഞ്ഞതോടെ കൈകടത്താവുന്ന രീതിയില് ഇത് വലുതായി. പിന്നീട് വീടിന്റെ പല ഭാഗത്തും വിള്ളല്‍വീണു. ഇതോടെ ഭാര്യ മേഴ്‌സിയേയും മകന് ബിനുവിനേയും കൂട്ടി പുറത്തേക്കോടി.\nമണിക്കൂറുകള്‍ക്കുള്ളില് വീട് പൂര്‍ണമായും നിലംപൊത്തി. താന് സര്‍വവും സ്വരുക്കൂട്ടി പണിത വീട് കണ്‍മുന്നില് നിലംപൊത്തിയതിന്റെ ആഘാതത്തിലാണ് പോത്തുപാറ മണ്ണാര്‍കണ്ടത്തില് ജോണ്. ഇദ്ദേഹത്തിന്റെ ഒന്നേകാല് ഏക്കര് സ്ഥലവും ഇത്തരത്തില് വിണ്ടുകീറിയിരിക്കുകയാണ്. ഇവിടെയൊന്നും ഇനി വീടുവയ്ക്കാന് കഴിയില്ല. സമീപത്തെ കുന്നേമുറിയില് ജോസഫിന്റെ വീട്ടിലേക്കുള്ള കോണ്‍ക്രീറ്റ് വഴിയിലും വിള്ളല് വീണിട്ടുണ്ട്.\nചേന്നാട്ട് കുര്യന്, ചേന്നാട്ട് ജോബി എന്നിവരുടെ വീടുകള്‍ക്കും വിള്ളലില് നാശമുണ്ടായി. മേഖലയില് ഏക്കര് കണക്കിന് സ്ഥലമാണ് വിണ്ടുകീറിയിരിക്കുന്നത്. വാലുപാറയില് സേവ്യറിന്റെ നാലേക്കര് സ്ഥലം ഇത്തരത്തില് നശിച്ചു. ഇടുക്കി ജില്ലയില് പോത്തുപാറ മുതല് നെടുങ്കണ്ടം മാവടിവരെ ഉള്ള സ്ഥലങ്ങളിലെ ജനങ്ങള്‍ക്ക് ഭൂമി വിണ്ടുകീറിയതിന്റെയും വീടുകള് തകര്‍ന്നതിന്റെയും ഏറെ സംഭവങ്ങള് പറയാനുണ്ട്.\nഇദ്ദേഹത്തിന്റെ സ്ഥലത്തുനിന്നുണ്ടായ വലിയ ഉരുള്‍പൊട്ടലില് മൂന്നുവീടുകള് തകര്‍ന്നു. നോക്കിനില്‍ക്കെ ഭൂമിയില് വിള്ളല്, പതിയെ ഇവ വലുതായി വീടുകളടക്കം നിലംപൊത്തുന്നു. മലയോര മേഖലയിലാകെ ബാധിച്ച ഈ പ്രതിഭാസം എന്താണെന്ന് കൃത്യമായി ബോധ്യപ്പെടുത്താന് അധികൃതര്‍ക്കാകാത്തത് കര്‍ഷക ജനതയെ ഭീതിയിലാഴ്ത്തുന്നു. മാങ്കടവ്, നായ്ക്കുന്ന്, കമ്പിളികണ്ടം കുരിശുകുത്തി, തേക്കിന്‍തണ്ട്, വാഴവര, ഓടയ്ക്കാസിറ്റി, രാജകുമാരി, സേനാപതി, കൊന്നത്തടി, വാത്തിക്കുടി, വെള്ളത്തൂവല്, വാഴത്തോപ്പ് എന്നിവിടങ്ങളിലെല്ലാം വീടുകള് നശിക്കുകയും ഭൂമിക്ക് വിള്ളല് വീഴുകയും ചെയ്തിട്ടുണ്ട്. മാങ്കടവ് നായ്ക്കുന്നില് ഇരുപതോളം വീടുകളാണ് നശിച്ചത്.\nരാജാക്കാട് അര്‍ച്ചനപ്പടിയില് ഒന്നര കിലോമീറ്റര് പ്രദേശത്ത് വിള്ളലുണ്ടായി. ഇവിടെ ഭൂമി പത്തടി താഴ്ന്നു. വെള്ളത്തൂവല് പഞ്ചായത്തിലെ കുത്തുപാറയില് ഇരുപതോളം വീടുകള്‍ക്ക് വിള്ളല് ഉണ്ടായിട്ടുണ്ട്. അടിമാലിക്ക് സമീപം മൂന്നുനില വീട് വലിയ താഴ്ച്ചയിലേക്ക് ഇരുന്നുപോയി. മാവടിയില് രണ്ടുനില ആഡംബര വീട് ചെരിഞ്ഞ് ഒരു നില പൂര്‍ണമായും നിലത്തിരുന്നു. കമ്പിളികണ്ടം കുരിശുകുത്തിയില് ഓലിക്കല് െമെക്കിളിന്റെ മൂന്നേക്കര് കൃഷിയിടവും വീടും നശിച്ചു. വാഴത്തോപ്പില് പത്തേക്കറോളം സ്ഥലമാണ് നിരങ്ങിനീങ്ങിയത്.\nദേശീയ-ഗ്രാമീണ റോഡുകളിലടക്കം വിള്ളല് വീഴുകയും ഇടിഞ്ഞുതാഴുകയും ചെയ്തത് ഗതാഗതമേഖലയ്ക്കും തിരിച്ചടിയായി. ഇടുക്കിയില് അന്‍പതിലേറെ സ്ഥലങ്ങളില് െമെനിങ് ആന്‍ഡ് ജിയോളജി വിഭാഗം ഈ പ്രതിഭാസം കണ്ടെത്തിയിട്ടുണ്ട്. ഇപ്പോഴും പരിശോധന തുടരുകയാണ്. നാല്‍പ്പതടിയില് കൂടുതല് കനത്തിലുള്ള മണ്‍പാളികളുള്ള മേഖലയിലാണ് വിള്ളലുകള് കണ്ടെത്തിയിരിക്കുന്നത്. സംഭരിക്കാന് സാധിക്കുന്നതിലും കൂടുതല് വെള്ളം മണ്ണിലിറക്കിയതോടെ ചരിവുള്ള മേഖലയില് ഇവ തെന്നിമാറുന്നതാണ് ഇത്തരം പ്രശ്‌നങ്ങള്‍ക്ക് കാരണമെന്നാണ് പ്രാഥമിക നിഗമനം. ഇതുസംബന്ധിച്ച റിപ്പോര്‍ട്ട് കലക്ടര്‍ക്ക് െകെമാറിയിട്ടുണ്ട്. കേന്ദ്രസംഘം ഈ പ്രശ്‌നം പഠിക്കണമെന്ന ശിപാര്‍ശയും നല്‍കിയിട്ടുണ്ട്.\nഅധിവൃഷ്ടിയല്ലാത്ത മറ്റെന്തെങ്കിലും കാരണം ഈ പ്രതിഭാസത്തിന് പിന്നിലുണ്ടോയെന്ന് കണ്ടെത്തുകകൂടിയാണ് ഇതിന്റെ ലക്ഷ്യമെന്ന് ജിയോളജിസ്റ്റ് ഡോ. ബി. അജയകുമാര് പറഞ്ഞു. ഇതിനായി കൂടുതല് ഭൂമി വിണ്ടുകീറുകയും വീടുകള് നിലംപൊത്തുകയും ചെയ്ത അഞ്ച് സ്ഥലങ്ങള് നിര്‍ദേശിച്ചിട്ടുണ്ട്.\nകീരിത്തോട്, വാഴവര, മാവടി, തേക്കിന്‍തണ്ട്, പന്നിയാര്‍കുട്ടി എന്നീ സ്ഥലങ്ങള് പഠനവിധേയമാക്കണമെന്നാണ് നിര്‍ദേശം. ഭൂചലനം ഉണ്ടായതാണ് ഈ പ്രതിഭാസത്തിന് കാരണമെന്നാണ് നാട്ടുകാരുടെ ഭാഷ്യം. എന്നാല് ഇതിന് സ്ഥിരീകരണം നല്‍കാന് അധികൃതര് തയാറായിട്ടില്ല. ഇക്കാര്യത്തില് കൂടുതല് വ്യക്തത വരുത്തണമെന്നാണ് ഇടുക്കിയിലെ ജനങ്ങളുടെ ആവശ്യം.


മലയാളഭുമി: 31 May\nപാടവരമ്പത്തൂടെ ഒരു കൊച്ചുകുട്ടി ഓടുകയാണ്.\nരണ്ടു വശവും നെൽ കതിരുകൾ നിറഞ്ഞു കിടക്കുന്ന പാടത്തു നിന്നും കതിരുകൾ വരമ്പിലേയ്ക്ക് ചാഞ്ഞു കിടക്കുന്നു. വിഷാദം നിറഞ്ഞു കിടക്കുന്ന മുഖമാണ് അവന്റെത്.\nമഞ്ഞു വീണു കുതിർന്ന പാടവരമ്പത്തൂടെ ഓടുന്ന അവനെ ദൂരെ നിന്നും നോക്കിയാൽ കാണില്ല.\nമഞ്ഞ് പാടം മുഴുവൻ പടർന്നു കിടക്കുകയാണ്.\nപാടവരമ്പത്തേയ്ക്ക് വീണു കിടക്കുന്ന നെൽകതിരുകൾ വകഞ്ഞു മാറ്റി അവൻ ഓടുമ്പോൾ അവനെ പേടിപ്പിക്കാനെന്നോണം നെൽകതിരുകൾക്കിടയിൽ നിന്നും ഒരു വെളുത്തകൊറ്റി ഉയർന്നു പൊങ്ങുന്നു.\nപെട്ടെന്ന് ഞെട്ടലോടെ രാമു നിന്ന് കിതയ്ക്കുന്നു.\nട്രെയിൻ കൂകി വിളിക്കുകയാണ്.\nഒരു ചെറിയ ഞെട്ടലോടെ അയ്യാൾ ചിന്തകളിൽ നിന്നും ഉണർന്നു.\nഅയ്യാളുടെ അടുത്ത സീറ്റിൽ ഇരുന്ന് ഒരു സ്ത്രി കുട്ടിയക്ക് മുലകൊടുക്കുന്നു.\nഅവരുടെ ഭർത്താവ് അരുകിലായി ഇരുപ്പുണ്ട്.\nവേറെ ഒരു കുട്ടി കൂടി അവർക്കുണ്ട്.അവൻ ഭർത്താവിന്റെ മടിയിൽ കിടന്ന് ഉറങ്ങുന്നു.\nഅയ്യാൾ മുലകുടിക്കുന്ന കുഞ്ഞിനെ നോക്കിയിരുന്നു.\nഅയ്യാളുടെ നോട്ടം കണ്ടിട്ട് ആ സ്ത്രി സാരി കൊണ്ട് കുഞ്ഞിന്റെ തലമൂടി.എന്നിട്ട് ഭർത്താവിന്റെ കൈയ്യിൽ തോണ്ടി.\nഅവരുടെ ഭർത്താവ് താടികാരനായ അയ്യാളെ തുറിച്ചു നോക്കി.\nഅയ്യാൾ കണ്ണുകൾ പിൻ വലിച്ച് ഡോറിനരുകിലേയ്ക്ക് നടന്നു.\nടോയിലിറ്റിനോട് ചേർന്നുള്ള പൈപ്പിൽ നിന്നും മുഖം കഴുകി.\nകഴുത്തിനു ചുറ്റിയിരുന്ന ടർക്കിയെടുത്ത് മുഖം ഒപ്പി ഡോറിനരുകിലായി വന്ന് കമ്പികളിൽ കൈകൾ താങ്ങി ദൂരേയ്ക്ക് നോക്കി കാഴ്ച്ചകൾ കണ്ടു.\nഉണങ്ങി കിടക്കുന്ന പാടത്തിനു മദ്ധ്യത്തിലൂടെയാണ് ഇപ്പോ ട്രെയിൻ പോകുന്നത്.\nകുറെ ദൂരം മുമ്പ് പെയ്ത മഴ അങ്ങോട് എത്തിയിട്ടില്ല.\nഉഴുതിട്ട പാടമാണ് ചിലയിടത്ത്.അവിടെ ധാന്യമണികൾ മുളപൊട്ടാൻ തുടങ്ങിയിരിക്കുന്നു.\nഅയ്യാൾ എന്തോ അലോചിച്ച് നിന്നു.\nപിന്നെ അകത്തേയ്ക്ക് ചെന്നു.അയ്യാളുടെ ബാഗ് എടുത്ത് അതിൽ നിന്നും ഒരു ബ്രെഡ് പായ്ക്കറ്റ് പുറത്തെടുത്തു. മെല്ലെ പൂപ്പൽ പിടിയ്ക്കാൻ തുടങ്ങിയിരിക്കുന്ന ബ്രെഡിൽ നിന്നും രണ്ട് പീസെടുത്ത് കടിച്ചു കൊണ്ട് അയ്യാൾ ഡോറിനരുകിലേയ്ക്ക് നടന്നു.\nഅയ്യാളുടെ അടുത്ത സീറ്റിൽ ഇരുന്ന സ്ത്രിയുടെ മടിയിൽ കിടന്ന് കൊച്ചുകുട്ടി മയങ്ങുന്നു.അവരുടെ ഭർത്താവിനെയും മൂത്തകുട്ടിയെയും അവിടെയെങ്ങും കണ്ടില്ല.\nഅയ്യാൾ നടന്ന് ഡോറിനരുകിലെ പടിയിൽ കാലുകൾ താഴേക്കിട്ട് ഇരുന്നു ബ്രെഡ് കഴിച്ചു.\n“അച്ഛാ ഇനി ഒരുപ്പാട് ദൂരമുണ്ടോ മദ്രാസിന്.?”\nകുട്ടിയുടെ ശബ്ദം കേട്ട് അയ്യാൾ തലയുയർത്തി നോക്കി.\nമുമ്പ് കണ്ട സ്ത്രിയുടെ ഭർത്താവും അവരുടെ കുട്ടിയും.\nഅയ്യാളുടെ നോട്ടം കണ്ട് കുട്ടിയുടെ അച്ഛനും ഒന്നും മിണ്ടാതെ അയ്യാളെ തന്നെ നോക്കി നിന്നു.\n“അച്ഛാ ഞാൻ അമ്മേടെ അടുത്തേയ്ക്ക് പോണു.”\nകുട്ടി അവന്റെ അമ്മേടെ അടുത്തേയ്ക്ക് പോയപ്പോഴും അവന്റെ അച്ഛൻ നരച്ചതാടിരോമങ്ങളുള്ള ആ മനുഷ്യനെ തന്നെ നോക്കി നിന്നു.\nകുട്ടിടെ അച്ഛൻ ഒന്നും പറഞ്ഞില്ല.\nഅയ്യാൾ അടുത്ത റൊട്ടിയെടുത്ത് വായിൽ വച്ചു.\nപെട്ടെന്ന് രാമനാഥൻ തലയുയർത്തി നോക്കി.\n“എവിടെ നിന്നാ വരണേ?.”\nരാമനാഥന് അതിഷ്ടപെട്ടില്ലെന്ന് തോന്നി.\nഅയ്യാൾ ഒന്നും പറഞ്ഞില്ല.\nകുട്ടിടെ അച്ഛൻ വീണ്ടും ചോദിച്ചു.\n“നിങ്ങൾ ഒന്നും പറഞ്ഞില്ല?.”\n“അറിയാത്ത സ്ഥലത്തെകുറിച്ച് ഞാനെങ്ങനെയാ പറയണേ.എവിടെ നിന്നോ കയറി ഇപ്പോ എവിടെയ്ക്കോ പോയി കൊണ്ടിരിക്കുന്നു.\nകുട്ടിടെ അച്ഛൻ ചിരിച്ചു.\n“അങ്ങനെ പറയുന്നതാകും ഉചിതം.എങ്കിലും ലക്ഷ്യബോധമുണ്ട്?.\n“നോക്ക്?.അയ്യാൾ വീണ്ടും മഴപെയ്യാൻ തുടങ്ങിയപ്പോൾ ചൂണ്ടികാട്ടി.\n“ഒരു സ്ഥലത്ത് മഴ.ഒരു സ്ഥലത്ത് വെയിൽ.വീണ്ടും ഒരു സ്ഥലത്ത് മഴ.ഈ യാത്രയുടെ വിഭിന്നഭാവങ്ങൾ.\nഅയ്യാൾ എന്തോ ആലോചിച്ചിട്ട് പറഞ്ഞൂ.\n“എന്റെ യാത്രയ്ക്ക് ലക്ഷ്യമുണ്ട്……..ലക്ഷ്യമുണ്ട്.\nകുട്ടിടെ അച്ഛൻ അയ്യാളെ തന്നെ നോക്കി നിന്നു.\nഅയ്യാൾ ഡോറിനരുകിൽ എഴുന്നേറ്റ് നിന്ന് പിന്നെയും എന്തൊക്കെയോ പിറുപിറുത്തു.\nപോസ്റ്റ് ചെയ്തത് Anoop S kothanalloor ല് 11:26 PM6അഭിപ്രായങ്ങൾ: ഈ പോസ്റ്റിലേക്കുള്ള ലിങ്കുകള്\nലേബലുകള്: ഇടവഴിയിലെ അപരിചിതൻ\nരാത്രി അവസാനിക്കാൻ തുടങ്ങുകയാണ്.\nപകലിന്റെ നേർത്തവെട്ടം.അകലെ ഇരുട്ടിനോട് കൂടി ചേർന്നു വരുന്നതു നോക്കി അയ്യാൾ കമ്പാർട്ട്മെന്റിനരുകിലെ അഴികളിൽ പിടിച്ചിരുന്നു.\nതാടി നീട്ടി വളർത്തിയ അറുപതുകാരനായ അയ്യാളുടെ പേര് രാമനാഥനെന്നായിരുന്നു.\nസെക്കന്റ് ക്ലാസ്സ് കമ്പാർട്ട്മെന്റിൽ ഏല്ലാവരും നല്ല ഉറക്കമാണ്.\nഅയ്യാൾ ആ രാത്രിയിൽ ഉറങ്ങിയിട്ടില്ല. ആ രാത്രിന്നല്ല കഴിഞ്ഞ കുറെ നാളുകളായി അയ്യാൾ ഉറങ്ങാറില്ല.\nട്രെയിൻ പുറപ്പെട്ടതിനു ശേഷം ഒരോ സ്റ്റേഷൻ അടുക്കുമ്പോഴും അയ്യാൾ അവിടെ ഇറങ്ങി നോക്കും.\nട്രെയിൻ പോകാനുള്ള ചൂളം വിളി മുഴുങ്ങുമ്പോൾ ഓടി വന്ന് അയ്യാൾ സീറ്റിലിരിക്കും.\nട്രെയിനിൽ കയറിയപ്പോൾ മുതൽ അയ്യാളെ പലരും ശ്രദ്ധിക്കുന്നുണ്ട്.എന്നാൽ തന്നെ ആരും ശ്രദ്ധിക്കുന്നുണ്ടെന്ന് അയ്യാൾ ചിന്തിക്കാറില്ല.\nഅയ്യാൾക്ക് എന്തൊക്കെയോ കാഴ്ച്ചപ്പാടുകളുണ്ട്.എന്നാൽ തന്റെ യാത്രയെകുറിച്ചോ അതിന്റെ ലക്ഷ്യത്തെ കുറിച്ചോ അയ്യാൾക്ക് വ്യക്തമായ കാഴച്ചപ്പാടില്ല.\nഎന്നാൽ എന്തിനെക്കുറിച്ചാണ് തന്റെ കാഴ്ച്ചപ്പാടെന്ന് ചോദിച്ചാൽ അയ്യാൾ തന്നെ അയ്യാളോട് പറയുന്ന ഒരു ഉത്തരമുണ്ട്.\nതന്റെ ചിന്തകളെ കുറിച്ച്.\nതാൻ പറയുന്ന പല കാര്യങ്ങളും മഹദ്ത്തരങ്ങളാണെന്നാണ് അയ്യാളുടെ കണക്കു കൂട്ടൽ.\nവെട്ടം നേർത്ത മഞ്ഞിന്റെ കണികകളോട് ചേർന്നു പരക്കാൻ തുടങ്ങുമ്പോൾ ട്രെയിൻ ഒരു പുഴ കടക്കുകയാണ്.പുഴയിലൂടെ ഒരൊറ്റ മനുഷ്യനെ വഹിച്ചു നീങ്ങുന്ന തോണി അയ്യാൾ കണ്ടു.\nമഞ്ഞിന്റെ നേർത്ത കണികകൾ സൂര്യന്റെ പ്രകാശത്തിന് ആമുഖമായി പതിക്കുമ്പോൾ തോണികാരൻ എതിർ ദിശയിലേക്ക് തുഴ ആഞ്ഞു കുത്തുകയാണ്.ആയ്യാളുടെ ചിന്തകളിൽ ഇപ്പോ തോണിയിൽ ആയ്യാളാണ്.ആഴമുള്ള പുഴയുടെ ചുഴികൾക്ക് മീതേ ആയ്യാൾ നിങ്ങുന്നു.തോണി അയ്യാൾ തുഴയുകയല്ല.അയ്യാൾ തോണിയിൽ കിടക്കുകയാണ്.അയ്യാളെ വഹിച്ച് കൊണ്ട് തോണി തനിയെ നീങ്ങുന്നു.\nകമ്പാർട്ട്മെന്റിൽ ഏല്ലാവരും ഏഴുന്നേറ്റിരിക്കുന്നു. മഴ കമ്പാർട്ട്മെന്റിലേയ്ക്ക് ചാറ്റലായി വന്നു പതിയ്ക്കാൻ തുടങ്ങിയപ്പോൾ ചിലർ ഷട്ടറുകൾ താഴ്ത്തി.തോണിയെക്കുറിച്ച് ചിന്തിച്ച അയ്യാളുടെ ശരീരത്തിൽ മഴ വീണു നനയുന്നത് അയ്യാളറിഞ്ഞില്ല.\nഅയ്യാളുടെ ഇരുപ്പ് കണ്ട് യാത്രക്കാർ ഓരോന്ന് പിറുപിറുത്തു.\nട്രെയിൻ നനഞ്ഞൊലിക്കുന്ന പാളത്തിലൂടെ അടുത്ത സ്റ്റേഷൻ ലക്ഷ്യമാക്കി കുതിക്കുകയാണ്.\nപാടങ്ങൾ, തെങ്ങിൻ തോപ്പുകൾ. മഴ കണ്ണീരായി പ്രകൃതിയെ കുളിപ്പിക്കുന്നു.\nഅയ്യാൾ താടിരോമങ്ങളിൽ മെല്ലെ തടവികൊണ്ട് പുറത്തേയ്ക്ക് നോക്കിയിരുന്നു.\nആരോ യാത്രകാരൻ ഏഴുന്നേറ്റ് വന്ന് അയ്യാളുടെ അരുകിലെ ഷട്ടർ താഴ്ത്തി.\nമറ്റുള്ള യാത്രക്കാർ ചിരിച്ചു.\nഅയ്യാൾ രോഷാകുലനായി യാത്രക്കാരനെ നോക്കി.\n“എത്ര നേരമായി?.” നിങ്ങൾക്ക് കണ്ണൂകണ്ടു കൂടെ?” യാത്രകാരൻ തിരക്കി.അയ്യാൾ ഒന്നും പറഞ്ഞില്ല.താടിയിൽ തടവി സീറ്റിൽ ചാഞ്ഞു കിടന്ന് എന്തൊക്കെയോ ചിന്തിച്ചു.\nപോസ്റ്റ് ചെയ്തത് Anoop S kothanalloor ല് 7:51 PM7അഭിപ്രായങ്ങൾ: ഈ പോസ്റ്റിലേക്കുള്ള ലിങ്കുകള്


കത്വ: ഇരയുടെ കുടുംബത്തിന് നിയമസഹായത്തിനും മറ്റുമായി ആരംഭിച്ച ബാങ്ക് അക്കൗണ്ട് മരവിപ്പിച്ചും ക്രൂരത, പണം എടുക്കാന് കഴിയാത്തതിന്റെ കാരണം അറിയാതെ കുടുംബം - BIGNEWSLIVE | Latest Malayalam News\nഒന്നുമറിയാതെ എന്തുകൊണ്ട് പണം എടുക്കാന് കഴിയുന്നില്ല എന്ന ആശങ്കയോടെ ജീവിക്കുകയാണ് കുടുംബം.\nന്യൂഡല്‍ഹി: ജമ്മു കാശ്മീരിലെ കത്വയില് മൃഗീയമായി കൊല്ലപ്പെട്ട എട്ടുവയസുകാരിയുടെ കുടുംബത്തിനോടും അധികൃതരുടെ ക്രൂരത. നിയമസഹായത്തിനും മറ്റുമായി ആരംഭിച്ച ബാങ്ക് അക്കൗണ്ട് മരവിപ്പിച്ചാണ് കുടുംബത്തോടുള്ള ക്രൂരത കാണിക്കുന്നത്. ഒന്നുമറിയാതെ എന്തുകൊണ്ട് പണം എടുക്കാന് കഴിയുന്നില്ല എന്ന ആശങ്കയോടെ ജീവിക്കുകയാണ് കുടുംബം.\nപൊതുജനങ്ങളില്‍നിന്നും സന്നദ്ധസംഘടനകളില്‍നിന്നും സഹായമഭ്യര്‍ത്ഥിച്ചു തുടങ്ങിയ ജമ്മു കാശ്മീര് ബാങ്കിലെ (ജെകെ ബാങ്ക്) അക്കൗണ്ട് ആണ് മരവിപ്പിച്ചത്. അക്കൗണ്ട് മരവിപ്പിച്ചതായി ഔദ്യോഗികമായി കുടുംബത്തെ അറിയിച്ചിട്ടില്ല. പക്ഷേ പണം എടുക്കാന് കഴിയാത്തതിന്റെ കാരണം അന്വേഷിച്ച് കുടുംബം മനുഷ്യാവകാശ കമ്മീഷനെ സമീപിച്ചിരിക്കുകയാണ്.\nബാങ്ക് സിഇഒ പര്‍വേസ് അഹമ്മദിനെ എതിര്‍കക്ഷിയായി ചേര്‍ത്താണ് കുടുംബം കമ്മീഷന് പരാതി നല്‍കിയത്. നോട്ടീസ് പോലും നല്‍കാതെയാണ് അക്കൗണ്ട് മരവിപ്പിച്ചതെന്നും നിക്ഷേപിക്കപ്പെട്ട തുക ബാങ്കിന്റെ ആസ്ഥാനത്തുനിന്ന് അക്കൗണ്ടിലേക്കു മാറ്റപ്പെടാതെ തടഞ്ഞുവച്ചിരിക്കുകയാണെന്നും പെണ്‍കുട്ടിയുടെ പിതാവ് പരാതിയില് ബോധിപ്പിച്ചു. അക്കൗണ്ട് എത്രയും വേഗം പ്രവര്‍ത്തനക്ഷമമാക്കണമെന്നും അദ്ദേഹം ആവശ്യപ്പെട്ടു. നാളെ തന്നെ ബാങ്ക് അധികൃതര്‍ക്ക് നോട്ടിസയക്കുമെന്നും ശേഷം തുടര്‍നടപടികള് സ്വീകരിക്കുമെന്നും കമ്മിഷന് പിതാവിന് ഉറപ്പുനല്‍കി. സംഭവത്തിനു ശേഷം ഇപ്പോഴും കേസിലെ പ്രതികളുടെ ബന്ധുക്കളില് നിന്നുണ്ടാവുന്ന ഭീഷണികളെ കുറിച്ചും പിതാവ് പരാതിയില് സൂചിപ്പിച്ചിട്ടുണ്ട്.\nTags: Bank Account FreezeKathua Case\nരഥയാത്ര ഇന്ന് മലപ്പുറത്ത് ; വിവാദ പ്രസംഗത്തില് വിശദീകരണം നല്‍കും


Up to Rs 1 lakh can now be withdrawn using an SBI debit card | എസ് ബി ഐ ഡെബിറ്റ് കാര്‍ഡ് ഉപയോഗിച്ച് ഇനി മുതല് ഒരുലക്ഷം രൂപ വരെ പിന്‍വലിക്കാം - Malayalivartha.com Widgets Magazine\n30 OCTOBER 2020 06:35 PM IST\nഡെബിറ്റ് കാര്‍ഡ് ഉപയോഗിച്ച് ഇനി മുതല് ഒരുലക്ഷം രൂപ വരെ പിന്‍വലിക്കാവുന്നതാണ്. നേരത്തെ ഡെബിറ്റ് കാര്‍ഡ് ഉപയോഗിച്ച് 20,000 രൂപ വരെ പിന്‍വലിക്കാമായിരുന്നു. അതുപോലെ എസ് ബി ഐ ഉപഭോക്താക്കള്‍ക്ക് പുതുതായി ഏഴ് തരം കാര്‍ഡുകള് എസ് ബി ഐ നല്‍കുന്നുണ്ട്. വരുമാനം അനുസരിച്ചാണ് ഓരോ ഉപഭോക്താക്കള്‍ക്കും കാര്‍ഡുകള് നല്‍കുന്നത്.\nഎസ്ബിഐ സേവിങ്‌സ് അക്കൗണ്ട് ഉടമകള്‍ക്ക് ഒരു മാസം എട്ട് സൗജന്യ എടിഎം ഇടപാടുകള് വരെ നടത്താം. ഇതിന് ശേഷമുള്ള ഓരോ ഇടപാടിനും ഉപഭോക്താക്കളില് നിന്ന് നിശ്ചിത നിരക്ക് ഈടാക്കുന്നതാണ്. സുരക്ഷ മുന്‍നിര്‍ത്തി 10,000 രൂപയില് കൂടുതലുളള എടിഎം ഇടപാടുകള്‍ക്ക് ഒടിപി നിര്‍ബന്ധമാക്കിയിട്ടുണ്ട്. എടിഎം കൗണ്ടറിലെത്തി രജിസ്റ്റര് ചെയ്ത മൊബൈല് നമ്ബറില് ബാങ്ക് അയച്ച ഒടിപി നല്‍കിയായിരിക്കണം പണം പിന്‍വലിക്കാന്.\n'തകരാറിലായ കിഡ്നികൾ! ഹൃദയത്തിനും പ്രശ്നങ്ങള്, ബിപി സ്ട്രോക്ക് വരാന് 70 ശതമാനം സാധ്യത, 30 ശതമാനം മരണ സാധ്യതവരെയുണ്ടായിരുന്നു...' റാണ ദഗുബാട്ടി മനസ്സ് തുറക്കുന്നു (12 minutes ago)\nഭക്ഷണത്തിനിടെ വെള്ളംകുടിക്കാമോ ? (13 minutes ago)\nനിവാര് ചുഴലിക്കാറ്റ് തീരം തൊടാന് മണിക്കൂറുകള് മാത്രം; തമിഴ്‌നാട്, പുതുച്ചേരി എന്നിവിടങ്ങളില് അതീവജാഗ്രത, നിവാര് ചുഴലിക്കാറ്റ് തീരം തൊടുന്നത് ബുധനാഴ്ച വൈകിട്ടോടെ (16 minutes ago)\nകോവിഡ് ബാധിച്ച് പ്രവാസി മലയാളി ദുബായിൽ മരിച്ചു; ചെങ്ങന്നൂർ ചെറിയനാട് പുതുപ്പള്ളി മൂത്തേടത്ത് സ്വദേശിയാണ് മരിച്ചത് (37 minutes ago)\nസീരിയൽ നടി ഗായത്രി അരുണിനെ അപകീർത്തിപ്പെടുത്തിയെന്ന് ഹർജി : കോടതി നേരിട്ട് തെളിവെടുക്കും (40 minutes ago)\nപ്രവാസികളുടെ തോളിൽ കയ്യിട്ട് യുഎഇ; രാജ്യത്തെ ഉടമസ്ഥാവകാശ നിയമത്തില് അടിമുടി മാറ്റങ്ങള് വരുത്തി കയ്യടി നേടി യുഎഇ, പ്രവാസി സംരംഭകര്‍ക്ക് പൂര്‍ണമായും ഉടമസ്ഥാവകാശമുള്ള കമ്പനി തുടങ്ങാൻ അനുമതി (46 minutes ago)


യുവതിക്ക് കാന്‍സറില്ലെന്ന് സ്ഥിരീകരിച്ച് പാതോളജി ലാബ് റിപ്പോര്‍ട്ടും; രജനി നിയമനടപടിക്ക് - BIGNEWSLIVE | Latest Malayalam News\nയുവതിക്ക് കാന്‍സറില്ലെന്ന് സ്ഥിരീകരിച്ച് പാതോളജി ലാബ് റിപ്പോര്‍ട്ടും; രജനി നിയമനടപടിക്ക്\nശസ്ത്രക്രിയയില് ശേഖരിച്ച സാംപിളും നെഗറ്റീവാണെന്ന് പതോളജി ലാബ് റിപ്പോര്‍ട്ടില് പറയുന്നു.\nകോട്ടയം: കാന്‍സറില്ലാത്ത രോഗിക്ക് കീമോ തെറാപ്പി നടത്തി വിവാദത്തിലായ കോട്ടയം മെഡിക്കല് കോളേജിനെതിരെ നിയമ നടപടി ശക്തമായേക്കും. കീമോ തെറാപ്പിക്ക് വിധേയായ യുവതിക്ക് കാന്‍സറില്ലെന്ന് അന്തിമറിപ്പോര്‍ട്ട് വന്നതോടെയാണിത്. ശസ്ത്രക്രിയയില് ശേഖരിച്ച സാംപിളും നെഗറ്റീവാണെന്ന് പതോളജി ലാബ് റിപ്പോര്‍ട്ടില് പറയുന്നു. സ്വകാര്യ ലാബിലെ തെറ്റായ പരിശോധനാഫലത്തിന്റെ അടിസ്ഥാനത്തില് യുവതിക്കു കീമോതെറാപ്പി നല്‍കുകയായിരുന്നു. ഇതാണ് വിവാദമായത്. ആലപ്പുഴ കുടശ്ശനാട് ചിറയ്ക്കു കിഴക്കേക്കര വീട്ടില് രജനിയാണ് (38) ആശുപത്രി അധികൃതരുടെ അനാസ്ഥയ്ക്ക് ഇരയായത്.\nഫെബ്രുവരിയിലാണു മാറിടത്തിലെ മുഴയുമായി രജനി മെഡിക്കല് കോളേജിലെത്തിയത്. സര്‍ജറി വിഭാഗം ബയോപ്‌സിക്കു നിര്‍ദേശിക്കുകയും ചെയ്തു. മെഡിക്കല് കോളേജിലെ ഫലം വൈകുമെന്നതിനാല് സ്വകാര്യ ലാബില് കൂടി പരിശോധന നടത്തണമെന്നും ഡോക്ടര്‍മാര് അറിയിച്ചിരുന്നു. ഇതോടെ മെഡിക്കല് കോളജിനു സമീപമുള്ള ഡയനോവ ലാബില് പരിശോധന നടത്തുകയും ചെയ്തു. ഇതോടെ മെഡിക്കല് കോളേജിലെ റിപ്പോര്‍ട്ടിനു മുമ്പെ സ്വകാര്യ ലാബിലെ റിപ്പോര്‍ട്ട് വന്നതോടെ ഡോക്ടര്‍മാര് നിന്നു കിട്ടിയ ഫലത്തിന്റെ അടിസ്ഥാനത്തില് ചികിത്സ തുടങ്ങുകയായിരുന്നു.\nആദ്യഘട്ട കീമോതെറപ്പിക്കു ശേഷമാണു മെഡിക്കല് കോളജ് പതോളജി ലാബില്‍നിന്നുള്ള ഫലം ലഭിച്ചത്. മുഴ കാന്‍സര് സ്വഭാവമുള്ളതല്ലെന്നായിരുന്നു റിപ്പോര്‍ട്ട്. ഇതോടെ ഏപ്രിലില് തിരുവനന്തപുരം റീജിയണല് കാന്‍സര് സെന്ററില് (ആര്‍സിസി) പോയി. കാന്‍സര് ഇല്ലെന്ന് അവിടെ നിന്നും സ്ഥിരീകരിച്ചു. കോട്ടയത്തു പരിശോധിച്ച സാംപിളുകള് ആര്‍സിസിയിലെത്തിച്ച് വീണ്ടും പരിശോധിച്ചപ്പോഴും ഇതേ ഫലം ലഭിച്ചതോടെ ആരോഗ്യ മന്ത്രിക്കു പരാതി നല്‍കി. മുഴ ഏപ്രിലില് ശസ്ത്രക്രിയയിലൂടെ നീക്കിയിരുന്നു. കടം വാങ്ങിച്ചും കഷ്ടപ്പെട്ടും കീമോ തെറാപ്പിക്ക് പണം കണ്ടെത്തിയ രജനി തന്നെ ദുരിതക്കയത്തിലാക്കിയ ഡോക്ടര്‍മാര്‍ക്കെതിരെ നിയമനടപടി സ്വീകരിക്കുമെന്ന് പറഞ്ഞു.\nTags: Keralakottayam medical collegerajani\nദുബായിയിലെ റോഡ് അപകടത്തില് മരിച്ച ആറ് മലയാളികളില് നാലുപേരെ തിരിച്ചറിഞ്ഞു


‘ഇവിടെ വാക്‌സിനേഷന് നടക്കുന്ന ഒച്ചിഴയുന്ന വേഗത്തില്, കേരളം മറ്റ് സംസ്ഥാനങ്ങളെ മാതൃകയാക്കണം’; സര്‍വ്വകക്ഷിയോഗത്തില് കെ സുരേന്ദ്രന് പറഞ്ഞത്\n‘ഇവിടെ വാക്‌സിനേഷന് നടക്കുന്ന ഒച്ചിഴയുന്ന വേഗത്തില്, കേരളം മറ്റ് സംസ്ഥാനങ്ങളെ മാതൃകയാക്കണം’; സര്‍വ്വകക്ഷിയോഗത്തില് കെ സുരേന്ദ്രന് പറഞ്ഞത്\nമറ്റുസംസ്ഥാനങ്ങള് വളരെ ചടുലമായി വാക്‌സിന് ബുക്ക് ചെയ്യുന്നുവെന്ന് പറഞ്ഞ സുരേന്ദ്രന് കേരളത്തിന്റെ ഭാഗത്തുനിന്നും ഇക്കാര്യത്തില് കടുത്ത അലംഭാവമാണ് ഉണ്ടാകുന്നതെന്ന് ആരോപിച്ചു.\n26 April 2021 6:06 AM GMT\nകേരളത്തിന്റെ വാക്‌സിനേഷന് പ്രക്രിയയ്ക്കുനേരെ സര്‍വ്വകക്ഷി യോഗത്തില് രൂക്ഷവിമര്‍ശനമുയര്‍ത്തി ബിജെപി സംസ്ഥാന അധ്യക്ഷന് കെ സുരേന്ദ്രന്. കേരളത്തില് വാക്‌സിനേഷന് പ്രക്രിയ നടക്കുന്നത് ഒച്ചിഴയുന്നതുപോലെ വളരെ പതുക്കെയാണെന്നും സംസ്ഥാനം ഈ പ്രക്രിയയുടെ വേഗത കൂട്ടാന് ഉണര്‍ന്ന് പ്രവര്‍ത്തിക്കണമെന്നും സുരേന്ദ്രന് സര്‍വ്വകക്ഷിയോഗത്തില് പറഞ്ഞു. വാകിസിന്റെ പേരില് അനാവശ്യമായി ഭീതി പരത്തുന്നതില് നിന്നും ബന്ധപ്പെട്ടവര് പിന്മാറണമെന്നും സുരേന്ദ്രന് പറഞ്ഞു.\nമറ്റുസംസ്ഥാനങ്ങള് വളരെ ചടുലമായി വാക്‌സിന് ബുക്ക് ചെയ്യുന്നുവെന്ന് പറഞ്ഞ സുരേന്ദ്രന് കേരളത്തിന്റെ ഭാഗത്തുനിന്നും ഇക്കാര്യത്തില് കടുത്ത അലംഭാവമാണ് ഉണ്ടാകുന്നതെന്ന് ആരോപിച്ചു. എത്രയും പെട്ടെന്ന് വാക്‌സിന് ബുക്ക് ചെയ്യാന് സംസ്ഥാനം തയ്യാറാകണം. കേന്ദ്രസര്‍ക്കാരിനെ അനാവശ്യമായി വിമര്‍ശിക്കുന്നത് ഒഴിവാക്കണം. കൂടുതല് വാക്‌സിനേഷന് കേന്ദ്രങ്ങള് തുറന്ന് വാക്‌സിനേഷന് പ്രക്രിയയ്ക്കുണ്ടാകുന്ന കാലതാമസം പരിഹരിക്കണമെന്നും സുരേന്ദ്രന് ആവശ്യപ്പെട്ടു. കേരളം ഇക്കാര്യത്തില് മറ്റ് സംസ്ഥാനങ്ങളെ മാതൃകയാക്കണമെന്നും സുരേന്ദ്രന് കൂട്ടിച്ചേര്‍ത്തു.\nസംസ്ഥാനത്ത് സമ്പൂര്‍ണ്ണ ലോക്ക് ഡൗണ് ഏര്‍പ്പെടുത്തേണ്ടതില്ലെന്ന് സര്‍വ്വകക്ഷി യോഗത്തില് തീരുമാനമായി. രോഗവ്യാപനം കൂടുതലുള്ള സ്ഥലങ്ങളിലും കണ്ടെയ്ന്‍മെന്റ് സോണുകളിലും കടുത്ത പ്രാദേശിക നിയന്ത്രണങ്ങള് ഏര്‍പ്പെടുത്തണമെന്നാണ് മുഖ്യമന്ത്രി വിളിച്ചുചേര്‍ത്ത സര്‍വ്വകക്ഷി യോഗത്തില് തീരുമാനമായത്. വാരാന്ത്യത്തിലുള്ള നിയന്ത്രണങ്ങള് തുടരാനും സര്‍വ്വകക്ഷി യോഗത്തില് നിര്‍ദ്ദേശമുയര്‍ന്നു.\nകടകള് രാത്രി ഏഴര വരെ മാത്രം പ്രവര്‍ത്തിക്കാന് അനുമതി നല്‍കാനാണ് തീരുമാനം. ഇത് ഒന്‍പത് മണിവരെ നീട്ടാന് പ്രതിപക്ഷ നേതാവ് രമേശ് ചെന്നിത്തല ആവശ്യപ്പെട്ടെങ്കിലും കൊവിഡ് അടിയന്തര സാഹചര്യം വിലയിരുത്തി മുഖ്യമന്ത്രി പിണറായി വിജയന് പറഞ്ഞ നിര്‍ദ്ദേശം പിന്നീട് എല്ലാവരും അംഗീകരിക്കുകയായിരുന്നു. തെരഞ്ഞെടുപ്പ് ഫലപ്രഖ്യാപന ദിവസമായ മെയ് രണ്ടിന് വാരാന്ത്യ നിയന്ത്രണങ്ങള് ഉണ്ടായിരിക്കില്ല. വോട്ടെണ്ണല് ദിനത്തില് ആഹ്ലാദ പ്രകടനം വേണ്ട എന്നാണ് രാഷ്ട്രീയ കക്ഷികള് ഒരുമിച്ചെടുത്ത സുപ്രധാന തീരുമാനം. ആഹ്ലാദ പ്രകടനം ഏതെങ്കിലും നിയമമോ ഉത്തരവോ മൂലം നിരോധിച്ചിട്ടില്ല. രാഷ്ട്രീയ നേതൃത്വം അണികള്‍ക്ക് നിര്‍ദ്ദേശം നല്‍കുകയാണ് വേണ്ടതെന്ന് സര്‍വ്വകക്ഷി യോഗത്തില് നിര്‍ദ്ദേശമുയര്‍ന്നു.\n80 വയസിന് മുകളിലുളളവര്‍ക്ക് വാക്‌സിന് വിതരണത്തിനായി പ്രത്യേക കൗണ്ടറുകള് വേണമെന്ന ആവശ്യവും യോഗത്തില് ഉയര്‍ന്നു. ആദിവാസി മേഖലകളില് കൊവിഡ് വ്യാപന സാഹചര്യം കണക്കിലെടുത്ത് കടുത്ത നിയന്ത്രണങ്ങള് ഏര്‍പ്പെടുത്താനും തീരുമാനമായി. ജില്ലകളിലെ നിയന്ത്രണങ്ങള്‍ക്ക് പൊതുസ്വഭാവമായിരിക്കില്ല. കൊവിഡ് വ്യാപനത്തിന്റെ തോത് അനുസരിച്ച് ജില്ലാ ഭരണകൂടങ്ങള്‍ക്ക് അനുയോജ്യമായ തീരുമാനമെടുക്കാം. വാക്‌സിന്റെ കാര്യത്തില് കേരളം കേന്ദ്രത്തെ പഴിചാരരുതെന്ന് ബിജെപി സംസ്ഥാന അധ്യക്ഷന് കെ സുരേന്ദ്രന് സര്‍വ്വ കക്ഷി യോഗത്തില് പറഞ്ഞു.


സി.എന്. ജയദേവനെ വെട്ടാന് സിപിഎം നിര്‍ദേശം; മുന്നണിയില് ഉരുള്‍പൊട്ടല് :: Janmabhumi Daily\nTuesday 26 February 2019 8:43 am IST\nതൃശൂര്: സ്ഥാനാര്‍ഥി നിര്‍ണയത്തില് സിപിഎം നേതൃത്വത്തിന്റെ ഇടപെടല് സിപിഐക്കുള്ളില് പൊട്ടിത്തെറി സൃഷ്ടിക്കുന്നു. തൃശൂരില് സിറ്റിങ് എംപി സി.എന്. ജയദേവനെ ഒഴിവാക്കി പകരം കെ.പി. രാജേന്ദ്രനെ സഥാനാര്‍ഥിയാക്കണമെന്ന് സിപിഎം നേതൃത്വം നിര്‍ദേശിച്ചു.\nസംസ്ഥാന നേതൃത്വം ഇതിന് അനുകൂലമായ നിലപാടെടുത്തതോടെ ജില്ലയില് ജയദേവനെ അനുകൂലിക്കുന്ന ബഹുഭൂരിപക്ഷം പ്രവര്‍ത്തകരും നിരാശയിലാണ്. നേതൃത്വത്തിനെതിരെ പരസ്യപ്രതിഷേധത്തിനൊരുങ്ങുകയാണ് അവര്. സിപിഐയില് കാനം വിരുദ്ധ പക്ഷത്തിനൊപ്പമാണ് ജയദേവന്. പക്ഷേ സംസ്ഥാന നേതൃത്വത്തിലെ ഭൂരിപക്ഷവും ജില്ലാ നേതൃത്വവും ജയദേവന് ഒരു വട്ടം കൂടി അവസരം നല്‍കണമെന്ന നിലപാടിലായിരുന്നു. സിപിഎമ്മിനെ കൂട്ടുപിടിച്ച് കാനം ജയദേവനെ വെട്ടിയെന്നാണ് ഇവര് കരുതുന്നത്. കെ.പി. രാജേന്ദ്രനെ സ്ഥാനാര്‍ഥിയാക്കുന്നതിനെതിരെ ഇവര് ദേശീയ നേതൃത്വത്തിന് പരാതി നല്‍കാന് ഒരുങ്ങുകയാണ്.\nവിഎസ് സര്‍ക്കാരിന്റെ കാലത്ത് റവന്യൂ മന്ത്രിയായിരുന്ന കെ.പി. രാജേന്ദ്രനെതിരെ പാര്‍ട്ടി സംസ്ഥാന ഘടകത്തില് രൂക്ഷവിമര്‍ശനം അക്കാലത്ത് ഉയര്‍ന്നിരുന്നു. വലതുപക്ഷ നിലപാടും കാര്യപ്രാപ്തിയില്ലായ്മയും ചൂണ്ടിക്കാട്ടി രാജേന്ദ്രന്റെ രാജിക്കായും സമ്മര്‍ദം ഉയര്‍ന്നിരുന്നു.\nമൂന്നാര് ഉള്‍പ്പെടെയുള്ള വിഷയങ്ങളില് റവന്യൂ വകുപ്പില് മുഖ്യമന്ത്രിയായിരുന്ന വിഎസ് നടത്തിയ ഇടപെടലുകള് ചെറുക്കാന് കെ.പി. രാജേന്ദ്രന് കഴിഞ്ഞില്ലെന്നും ആരോപണമുണ്ടായിരുന്നു. പാര്‍ട്ടിയില് നിന്നുയര്‍ന്ന എതിര്‍പ്പുകള് കണക്കിലെടുത്ത് പിന്നീട് രണ്ട് നിയമസഭാ തെരഞ്ഞെടുപ്പുകളില് അദ്ദേഹം രംഗത്തുണ്ടായിരുന്നില്ല. പ്രവര്‍ത്തനം എഐടിയുസിയിലേക്ക് മാറ്റുകയും ചെയ്തു. മോശം പ്രകടനത്തിന്റെ പേരില് പാര്‍ട്ടി തന്നെ ഒതുക്കിയയാളെ വീണ്ടും സ്ഥാനാര്‍ഥിയാക്കുന്നത് ഗുണം ചെയ്യില്ലെന്നാണ് ജയദേവന് പക്ഷം ചൂണ്ടിക്കാണിക്കുന്നത്. ജയദേവനെ ഒഴിവാക്കിയാല് പുതുമുഖങ്ങളിലാര്‍ക്കെങ്കിലും അവസരം നല്‍കണമെന്നും അവര് വാദിക്കുന്നു.\nസിപിഎം തൃശൂര് ജില്ലാ നേതൃത്വവുമായി കനത്ത ഉടക്കിലാണ് ജയദേവന്. തൃശൂര് കോര്‍പ്പറേഷന് പരിപാടികളില് പോലും എംപിയെ പങ്കെടുപ്പിക്കാന് സിപിഎം അനുവദിക്കാറില്ല. ജയദേവനെ ഒഴിവാക്കണമെന്ന് സിപിഎം നേതൃത്വം കര്‍ശന നിര്‍ദേശം നല്‍കിയതായാണ് കാനം പാര്‍ട്ടി ജില്ലാ നേതൃത്വത്തോട് വ്യക്തമാക്കിയിട്ടുള്ളത്. സിപിഐയുടെ ഏക ലോക്‌സഭാംഗമാണ് സി.എന്. ജയദേവന്.\nഇങ്ങോട്ടു വെട്ടാന് വന്നവരെയാണോ സിപിഎം കൊന്നുതള്ളിയിട്ടുള്ളത്


എന്തൊരു ട്രെയ്‌ലറാണ് പൃഥ്വി...!9കണ്ട് ഞെട്ടി കരണ് ജോഹര് | karan johar appreciate9trailer prithviraj sukumaran mamta mohandas youtube trending\nഎന്തൊരു ട്രെയ്‌ലറാണ് പൃഥ്വി...!9കണ്ട് ഞെട്ടി കരണ് ജോഹര്\nJan 9, 2019, 04:17 PM IST\nസങ്കേതിക മികവു കൊണ്ട് സിനിമ സമ്പന്നമായിരിക്കുമെന്നാണ് ട്രെയ്ലര് നല്‍കുന്ന സൂചനകള്.\nപൃഥ്വിരാജ് നായകനായെത്തുന്ന സയന്‍സ് ഫിക്ഷന് ഹൊറര് സിനിമ 9ന്റെ ട്രെയ്‌ലര് പുറത്തിറങ്ങിയിരുന്നു. സാമൂഹിക മാധ്യമങ്ങളില് തരംഗം സൃഷ്ടിച്ച് ട്രെയ്‌ലര് യൂട്യൂബില് ട്രെന്‍ഡിങ് ലിസ്റ്റില് ഒന്നാമത് എത്തി നില്‍ക്കുകയാണ്. ട്രെയ്‌ലര് കണ്ട് ഞെട്ടിത്തരിച്ചിരിക്കുകയാണ് ബോളിവുഡ് സംവിധായകനും നിര്‍മാതാവുമായ കരണ് ജോഹര്. ട്വിറ്ററിലൂടെയാണ് പൃഥ്വിരാജിനെ അഭിനന്ദിച്ച് കരണ് രംഗത്ത് വന്നിരിക്കുന്നത്.\n'എന്തൊരു അതിഗംഭീരമായ ട്രെയ്‌ലറാണിത് പൃഥ്വി. സിനിമ കാണാന് ഞാന് അക്ഷമയോടെ കാത്തിരിക്കുന്നു'- കരണ് ട്വീറ്റ് ചെയ്തു. ഒരുപാട് പേരാണ് തൊട്ടുപിന്നാലെ പൃഥ്വിരാജിനെയും അണിയറ പ്രവര്‍ത്തകരെയും അഭിനന്ദിച്ച് രംഗത്ത് വന്നിരിക്കുന്നത്.\nസങ്കേതികമികവു കൊണ്ട് സിനിമ സമ്പന്നമായിരിക്കുമെന്നാണ് ട്രെയ്‌ലര് നല്‍കുന്ന സൂചനകള്. ക്ലീന്റ് എന്ന ചിത്രത്തിലൂടെ ശ്രദ്ധേയനായ അലോകാണ് പൃഥ്വിരാജിന്റെ മകനായി എത്തുന്നത്. മകന്റെ ഭയം മാറ്റാന് ശ്രമിക്കുന്ന അച്ഛനെയാണ് ട്രെയ്‌ലറില് കാണാനാവുന്നത്.\nപൃഥ്വിരാജിന്റെ നിര്‍മ്മാണ കമ്പനിയായ 'പൃഥിരാജ് പ്രൊഡക്ഷന്‍സിന്റെ' ആദ്യത്തെ നിര്‍മാണ സംരഭമാണ് നയന്. 'സോണി പിക്ച്ചര് റിലീസിങ് ഇന്റര്‍നാഷണലുമായി' സംയുക്തമായിട്ടാണ് പൃഥിരാജ് പ്രൊഡക്ഷന്‍സ് 'നയന്' നിര്‍മ്മിക്കുന്നത്. സോണി പിക്ക്ച്ചേര്‍സ് ആദ്യമായി നിര്‍മ്മിക്കുന്ന മലയാള ചിത്രമെന്ന പ്രത്യേകതയും ഇതിനുണ്ട്.\nജെനൂസ് മുഹമ്മദ് സംവിധാനം ചെയ്യുന്ന ചിത്രത്തിന് ക്യാമറ ചലിപ്പിക്കുന്നത് അഭിനന്ദന് രാമാനുജമാണ്. മംമ്ത മോഹന്‍ദാസ്, വാമിഖ ഖബ്ബി, പ്രകാശ് രാജ് തുടങ്ങി വലിയൊരു താരനിര തന്നെ ചിത്രത്തിനു വേണ്ടി അണിനിരക്കുന്നുണ്ട്.\nContent Highlights: karan johar appreciate9trailer prithviraj sukumaran mamta mohandas youtube trending\nkaran johar appreciate9trailer


ദാമ്പത്യപ്പൊരുത്തം - Loose Leaf Stories\nവീട് Series Aesop stories ദാമ്പത്യപ്പൊരുത്തം\nപണ്ട് പണ്ട് ഒരു ഗ്രാമത്തിൽ ധനികനായ ഒരു കർഷകനുണ്ടായിരുന്നു. സുന്ദരിയായ ഭാര്യയോടൊത്തു ഉറങ്ങാൻ കിടന്നപ്പോൾ ഞെട്ടിപ്പോയി. ഭാര്യയുടെ തലമുടികൾ ഓരോന്നായി നരച്ചിരിക്കുന്നു.\nസുന്ദരിയും ചെറുപ്പക്കാരിയുമായ ഒരു യുവതിയെ തേടിപ്പിടിച്ചു അവളെക്കൂടി വിവാഹം കഴിക്കാൻ കർഷകൻ തീരുമാനിച്ചു. താമസിയാതെ വിവാഹവും നടന്നു.\nഅങ്ങനെ രണ്ടു ഭാര്യമാരോടൊപ്പം കർഷകൻ സുഖമായി ജീവിച്ചു പോന്നു.\nകുറെ നാളുകൾ കഴിഞ്ഞു. കർഷകന്റെ തലമുടി പെട്ടെന്നൊരു ദിവസം ചെറുതായി നരയ്ക്കുവാൻ തുടങ്ങി. ഒന്നാം ഭാര്യക്ക് ഇത് സന്തോഷമായി. കാരണം തന്റെ തലമുടി നരച്ചതിന്റെ പേരിലാണല്ലോ ഭർത്താവ് രണ്ടാം വിവാഹം കഴിച്ചത്. ഭർത്താവിന്റെ തലമുടി മുഴുവൻ നരയ്ക്കണമെന്നായിരുന്നു അവളുടെ ആഗ്രഹം. അതുകൊണ്ട് ഭർത്താവുമൊത്തു ഇരിക്കുമ്പോൾ ഒരു കാര്യം ചെയ്യാൻ അവൾ ശ്രദ്ധിച്ചു പോന്നു. അയാളുടെ തലയിലെ കറുത്ത മുടി സൗകര്യം പോലെ അവൾ പിഴുതു കളഞ്ഞു. ഭർത്താവാകട്ടെ ഇതൊട്ടു അറിഞ്ഞതുമില്ല.\nഎന്നാൽ രണ്ടാം ഭാര്യക്കാകട്ടെ ഭർത്താവിന്റെ അകാലനര വലിയ മനോവിഷമമുണ്ടാക്കി. യുവതിയും സുന്ദരിയുമായ തനിക്ക് ഒരു നര പിടിച്ച ഭർത്താവോ! അവൾക്കു ചിന്തിക്കുവാൻ കൂടി കഴിയില്ലായിരുന്നു.\nഅതിനാൽ ഭർത്താവ് സമീപത്തായിരിക്കുമ്പോൾ അവൾ അദ്ദേഹമറിയാതെ നരച്ച മുടികൾ ഓരോന്നായി പിഴുതു കളയുവാൻ തുടങ്ങി.\nരണ്ടു ഭാര്യമാരും പൊരുത്തമുള്ള ഭർത്താവിനായി ശ്രമം തുടർന്നുകൊണ്ടേയിരുന്നു. ഒരുവൾ കറുത്തമുടി പിഴുതെടുക്കും. അപര നരച്ച മുടിയും. അങ്ങനെ കുറെ നാൾ കഴിഞ്ഞു.അപ്പോഴേക്കും ഭർത്താവ് ഒരു പരിപൂർണ്ണ മൊട്ടത്തലയൻ ആയിക്കഴിഞ്ഞിരുന്നു.\nവ്യത്യസ്ത ലക്ഷ്യങ്ങളുള്ളവരെ സന്തോഷിപ്പിക്കാൻ ശ്രമിക്കുന്നവർ വിഷമത്തിലാകുന്നു.\nപണ്ട് ഒരു വേട്ടക്കാരൻ രണ്ടു നായ്ക്കളെ വളർത്തി. ഒരു നായയെ മാത്രമേ അയാൾ നായാട്ടു പരിശീലിപ്പിച്ചിരുന്നുള്ളു. മറ്റേ നായ വീടിനു കാവൽ നിന്നു പോന്നു.\nഎല്ലാ ദിവസവും നായാടിക്കിട്ടുന്ന മൃഗങ്ങളുടെ മാംസത്തിൽ ഒരു പങ്ക് അയാൾ വീട്ടുനായയ്ക്ക് കൊടുത്തിരുന്നു. നായാട്ടു നായക്ക് ഇത് ഇഷ്ടമായില്ല.\nഒരു ദിവസം നായാട്ടുനായ വീട്ടുനായയുടെ നേരെ കുരച്ചു ചാടി.\n‘നാണം കെട്ടവനെ നീ എത്ര നാൾ ഈ കള്ളതീറ്റി തിന്നും? ഞാൻ തേടിക്കൊണ്ട് വരുന്ന ഇറച്ചിയുടെ ഓഹരി പറ്റാൻ നിനക്ക് ലജ്ജയില്ലേ?’\n‘സഹോദരാ, അതിൽ ഞാനെന്തിന് ലജ്ജിക്കണം’ വീട്ടുനായ മറുപടി പറഞ്ഞു. ‘യജമാനന് ഞാൻ അധ്വാനിക്കുന്നതും നായാട്ടിനു പോകുന്നതും ഇഷ്ടമില്ല. അതിനു എന്നെ ഒട്ടും ശീലിപ്പിച്ചിട്ടുമില്ല. മറ്റുള്ളവരുടെ അധ്വാനഫലം പറ്റി ജീവിക്കാനേ എനിക്കറിയൂ. അതാണ് എന്നെ പഠിപ്പിച്ചിരിക്കുന്നതും. പക്ഷേ ഞാനതിൽ കുറ്റക്കാരനല്ല’\nനായാട്ടുനായ പിന്നെയൊന്നും ഉരിയാടിയില്ല.\nകുട്ടികളുടെ ദുശീലത്തിനു മൂലകാരണം മാതാപിതാക്കന്മാരും മുതിർന്നവരുമാണ്.\nഒരപകടത്തിൽ പെട്ട് ഒരിക്കൽ ഒരു പ്രാവിന്റെ വലത്തേ കണ്ണിന്റെ കാഴ്ച ശക്തി നശിച്ചു.\nശത്രുക്കളിൽ നിന്നും രക്ഷനേടുന്നതിനായി പിന്നീട് ഒറ്റക്കണ്ണൻ പ്രാവ് കൂടുതൽ ജാഗ്രത പുലർത്തിയിരുന്നു.\nഒരു ദിവസം പ്രാവ് കടൽക്കരയിലെത്തി. കടലിൽ നിന്നും അപകടം വരാനുള്ള സാധ്യതയില്ലെന്ന് പ്രാവ് വിചാരിച്ചു. അതുകൊണ്ട് തന്റെ വലതുകണ്ണിന്റെ വശം കടലിനു നേരെയാക്കി പ്രാവ് അവിടെയിരുന്നു. കരയിലെ കാര്യങ്ങൾ കാഴ്ചശക്തിയുള്ള ഇടതുകണ്ണ് നോക്കിക്കൊള്ളും. വലതുവശത്തു കടലായതിനാൽ ഒന്നും പേടിക്കേണ്ട കാര്യമില്ലല്ലോ?\nഒരു സംഘം ആളുകൾ തോണി തുഴഞ്ഞു സമുദ്രത്തിൽ കൂടി കരയിലേക്ക് വരുന്നുണ്ടായിരുന്നു. വലതു കണ്ണിന്റെ കാഴ്ച നശിച്ച പ്രാവ് അവരെ കണ്ടതേയില്ല. തോണിയിലിരുന്ന് ഒരാൾ പ്രാവിന്റെ നേരെ അമ്പെയ്‌തു.\nഅമ്പേറ്റു പിടഞ്ഞു കൊണ്ടിരുന്ന പ്രാവ് ഖേദത്തോടെ വിചാരിച്ചു.\nകഷ്ടം! ഞാനെത്ര ഭാഗ്യദോഷി. കരയിൽ നിന്ന് അപകട സാധ്യത കൂടുതലായതിനാൽ അവിടെ കൂടുതൽ ശ്രദ്ധിച്ചു. പക്ഷേ താൻ സുരക്ഷിതമാണെന്ന് കരുതിയ സമുദ്രം ശത്രുവിന്റെ വഴിയായി.\nനാം പ്രതീക്ഷിക്കാത്ത ഇടങ്ങളിൽ നിന്ന് പലപ്പോഴും അപകടം വരും. അതുകൊണ്ട് എപ്പോഴും ജാഗ്രത ആവശ്യമാണ്.\nമുമ്പത്തെ ലേഖനംരാജപുരോഹിതന്റെ അനന്തരാവകാശി\nഅടുത്ത ലേഖനംസ്വർണ്ണ മാമ്പഴം


കുട്ടികൾക്കും മുതിർന്നവർക്കും ഒരുപോലെ പ്രിയപ്പെട്ട കഥാപാത്രമാണ് യുണികോൺ. തൂവെള്ള നിറവും മാന്ത്രിക ശക്തിയുമുള്ള ഈ കുതിരയുടെ പ്രത്യേകത നെറ്റിയിലുള്ള ഒറ്റക്കൊന്പാണ്. എന്നാൽ അതേ യുണികോണിനോടു സാമ്യമുള്ള ഒരു ഗോൾഡൻ റിട്രീവർ നായക്കുട്ടിയാണ് ഇപ്പോൽ സമൂഹമാധ്യമങ്ങളിൽ താരമാകുന്നത്.\nറേ എന്നാണ് ഈ മിടുക്കിയുടെ പേര്. അമേരിക്കയിലെ മിഷിഗനാണ് സ്ഥലം. നായയാണെന്നു കരുതി റേ ആളത്ര നിസാരക്കാരിയല്ല കേട്ടോ. ഇൻസ്റ്റഗ്രാമിൽ സ്വന്തമായൊരു അക്കൗണ്ടും 31,000ൽപ്പരം ഫോളോവേഴ്സുമുണ്ട് കക്ഷിക്ക്.\nജനനസമയത്തുണ്ടായ ഒരു അപകടത്തെത്തുടർന്ന് റേയ്ക്ക് ഒരു ചെവി നഷ്ടമായി. പതുക്കെ പതുക്കെ മറുചെവി നീങ്ങി നീങ്ങി തലയുടെ ഒത്ത നടുവിലേക്ക് എത്തുകയും ചെയ്തു. ഇതൊടെയാണ് റേയ്ക്ക് യുണികോണ് നായ എന്ന പേരു വീഴുന്നത്. ടിക് ടോക്കിൽ വന്ന രസകരമായ ഒരു വീഡിയോയിലൂടെ റേയെക്കുറിച്ചു കൂടുതൽ ആളുകൾ അറിഞ്ഞു തുടങ്ങി.\nനിമിഷനേരത്തിനുള്ളിൽ റേയുടെ വീഡിയോ വൈറലായി. ടിക് ടോക്കിൽ മാത്രമല്ല ഇൻസ്റ്റഗ്രാമിലുമുണ്ട് റേയ്ക്ക് ആരാധകർ. അല്ലെങ്കിൽ തന്നെ ഇത്ര ക്യൂട്ട് ആയ ഒരു നായ്ക്കുട്ടിയെ എങ്ങനെയാണ് കണ്ടില്ലെന്നു വയ്ക്കുക. പന്ത്രണ്ട് ആഴ്ച പ്രായമുള്ള റേയുടെ വിവരങ്ങൾ അവളുടെ ബ്രയാന ആർഡെമയാണ് ഇൻസ്റ്റഗ്രാമിലൂടെ പങ്കുവയ്ക്കുന്നത്.\nമിഷിഗനിലെ ഫാമിലി ഫ്രണ്ട്സ് വെറ്ററിനറി ആശുപത്രിയിൽ വച്ചാണ് റേയും ബ്രയാനയും കണ്ടു മുട്ടുന്നത്. തങ്ങൾക്കിടയിലുണ്ടായത് ലൗ അറ്റ് ഫസ്റ്റ് സൈറ്റ് ആണെന്ന് ബ്രയാന പറയുന്നു. ആശുപത്രിയിലുണ്ടായിരുന്ന നാളുകളിൽ റേയെ പരിചരിച്ചും ശുശ്രൂഷിച്ചും ബ്രയാന ഒപ്പം നിന്നു.\n"ആദ്യ കാഴ്ചയിൽ തന്നെ അവൾ എനിക്ക് അത്രയേറെ പ്രിയപ്പെട്ടവളായി മാറിയിരുന്നു. ഇനി മുന്നോട്ടുള്ള ജീവിതത്തിൽ അവൾ ഒപ്പമുണ്ടാകണം എന്നു ഞാൻ ഉറപ്പിച്ചു. ശാരീരിക പ്രശ്നങ്ങൾ ഉണ്ടായിരുന്നതുകൊണ്ടു ജീവിതത്തിലേക്കുള്ള മടങ്ങി വരവ് അവളെ സംബന്ധിച്ച് പ്രയാസമേറിയതാവും എന്ന് എനിക്കറിയാമായിരുന്നു. എന്നാൽ വിചാരിച്ചതിനേക്കാൾ വേഗത്തിൽ അവൾ സുഖം പ്രാപിച്ചു.' ബ്രയാന പറയുന്നു.\nബ്രയാനയ്ക്കുമാത്രം പ്രിയപ്പെട്ടവളായിരുന്ന റേ ഇപ്പോൾ ലോകത്തിന്‍റെ മുഴുവൻ കണ്‍മണിയാണ്. റേയുടെ വീഡിയോകൾക്കും ചിത്രങ്ങൾക്കും വേണ്ടി കാത്തിരിക്കുകയാണ് ആരാധകർ.


സ്വര്‍ഗത്തിനന്യമാം പ്രണയം | Heaven| Sufism| Heavenly Love\nNov 7, 2019, 07:50 PM IST\nദിവ്യപ്രണയത്തിന്റെ ആനന്ദഹര്‍ഷം ഒരു വസന്തരുതനായി ഹൃദയങ്ങളില് വര്‍ഷിച്ച പ്രണയരാഗമായ റാബിഅ, ആ സ്വര്‍ഗീയോദ്യാനത്തില് ഒരു വര്‍ണ്ണച്ചിറകുള്ള ചിത്രശലഭം പോലെ ഉല്ലസിച്ചിരിക്കുന്നു.\nഒരു ധ്യാനവസന്തത്തില്, സ്വര്‍ഗ്ഗീയപുഷ്പങ്ങള് വിരിഞ്ഞു നില്‍ക്കുന്ന ഉദ്യാനം. അവിടെ പൂക്കളാല് നിര്‍മിതമായ മനോഹരമായ ഒരു സിംഹാസനത്തില് രാജകീയ പ്രൗഢിയോടെ ഇരിയ്ക്കുകയാണ് അനുരാഗികളുടെ പ്രകാശതാരകമായ റാബിഅ ബസ്രി.\nപ്രൗഢമായ ആ വിശുദ്ധ സാമീപ്യത്തിലേക്ക് ഞാന് മൗനിയായി നടന്നുചെന്നു. ഒരു മന്ദസ്മിതത്തോടെ എന്നെ നോക്കിയ ആ വിശുദ്ധമിഴികള് വളരെ സ്‌നേഹാര്‍ദ്രതയോടെ തിളങ്ങി. എന്താണ് ചോദിക്കാനുള്ളത് എന്ന ഭാവത്തില് തല ഉയര്‍ത്തി എന്നെ നോക്കിയപ്പോള് ഞാന് മെല്ലെ ചോദിച്ചു:\n' ഞാന് കേട്ടിട്ടുണ്ട്, ഒരു കൈയില് അഗ്‌നിയും മറുകൈയില് വെള്ളവുമായി ബസ്‌റയുടെ തെരുവിലൂടെ നടന്ന കഥ. അഗ്‌നികൊണ്ട് സ്വര്‍ഗത്തെ കത്തിക്കാനും വെള്ളം കൊണ്ട് നരകത്തെ കെടുത്താനുമാണെന്ന് പറഞ്ഞത്. സ്വര്‍ഗ്ഗകാമനയിലും നരകഭീതിയിലും നിപതിച്ചുപോയ\nഹൃദയങ്ങളെ ഉണര്‍ത്തിയത്. ആത്മപ്രകാശമായി ജീവിതവഴിയെ നയിക്കേണ്ട ദിവ്യപ്രണയം കൈമോശം വന്നവരെ വിളിച്ചുണര്‍ത്തിയ ആ സംഭവം ആയിരം വര്‍ഷങ്ങള്‍ക്കിപ്പുറവും ഞങ്ങള്‍ക്ക് ശക്തിയും ഊര്‍ജ്ജവും നല്‍കുന്നു.'\nഎന്നിലെ ചോദ്യത്തിനായി കാതോര്‍ത്തു, പറയുന്ന വാക്കുകളെ ഒരു മൗനമന്ദഹാസത്തോടെ കേള്‍ക്കുകയായിരുന്ന ആ വിശുദ്ധ മുഖത്തേക്ക് നോക്കി ഞാന് ചോദ്യത്തിലേക്ക് കടന്നു:\n' എങ്ങനെയാണ് ആ കാലഘട്ടത്തില്, അത്രമേല് വ്യക്തതയോടെ പ്രാണനാഥനിലേക്ക് ഹൃദയമുണര്‍ത്താന്, സ്വര്‍ഗനരകങ്ങള്‍ക്കപ്പുറം മനുഷ്യബോധത്തെ ഉയര്‍ത്താന് സാധിച്ചത്?'\nസമാര്‍ദ്രമായ ഒരു ഗൂഢസ്മിതത്തോടെ എന്നെ നോക്കിയ ശേഷം ഹൃദയം തൊടുന്ന വാക്കുകളില് അവര് പറഞ്ഞുതുടങ്ങി:\n'അനശ്വരനായ പ്രണയഭാജനത്തിലേക്ക് മാത്രമാണ് ജീവിതം ഒരു പ്രണയപ്രയാണമായി ഗമിക്കേണ്ടതെന്നും, ബാക്കിയെല്ലാം വഴിയമ്പലങ്ങളോ മരീചികകളോ മാത്രമാണെന്നും തന്നെയാണ് വിശുദ്ധ വേദഗ്രന്ഥങ്ങളും പരിശുദ്ധരായ പ്രവാചകപരമ്പരയും ഗുരുവഴികളും എക്കാലവും മനുഷ്യബോധത്തെ ഉണര്‍ത്തിയിട്ടുള്ളത്.\nസൂഫികളുടെ ജ്ഞാനകവാടമായ ഹസ്രത്ത് അലി ഈ കാര്യം പലവുരു സുവ്യക്തമാം വിധം തന്റെ ശിഷ്യരോട് പറയുമായിരുന്നു. അവിടുന്ന് തുടര്‍ന്ന സൂഫീപരമ്പരയെല്ലാം പാകപ്പെട്ട ശിഷ്യഹൃദയങ്ങളെ ആ പ്രണയബോധത്തില് തന്നെയാണ് വളര്‍ത്തിയിട്ടുള്ളത്. എന്നാല്, വേദഗ്രന്ഥങ്ങളുടെ സാമാന്യഭാഷ്യവും പ്രവാചക വചനങ്ങളുടെ സാമൂഹിക വര്‍ത്തമാനവും മാത്രം സംവദിക്കുന്ന അടിസ്ഥാന ജീവിത പരിസരത്ത്\nഅത് പെട്ടെന്ന് ഉള്‍ക്കൊള്ളാന് കഴിഞ്ഞുകൊള്ളണമെന്നില്ല.\nഅക്ഷരം പഠിക്കാന് തുടങ്ങുന്ന ഇളംപ്രായത്തില് ആശയം പഠിപ്പിക്കാന് ആവില്ലല്ലോ. ആദ്യം അക്ഷരമാല ക്രമത്തില് പഠിക്കേണ്ടതുണ്ട്. അത് ശരിക്കും പഠിച്ച ശേഷമാണ് വാക്കുകള് ചേര്‍ത്തെഴുതാന് പഠിപ്പിക്കുന്നത്. അപ്പോഴാണ് അര്‍ത്ഥവും പറഞ്ഞു നല്കുക. ഭാഷാപരമായി കാര്യങ്ങള് തിരിച്ചറിയാന് പാകപ്പെടുമ്പോള് മാത്രമാണ് ആശയങ്ങളുടെ പൊരുളുകള് തിരിച്ചറിവായി പകര്‍ന്നുനല്‍കുന്നത്.'\nമൗനത്തിന്റെ ആഴങ്ങളില് നിന്നും, പ്രകാശിക്കുന്ന മുത്തുമണികള് പോലെ അവരുടെ വാക്കുകള് ഹൃദയത്തിലേക്ക് ഉതിര്‍ന്നുവീണുകൊണ്ടിരുന്നു:\n' ഇതുപോലെ തന്നെയാണ് വേദവചനങ്ങളും പ്രവാചകമൊഴികളും സംവദിക്കുന്നത്. ആശയവും അഗാതതയും അറിയിച്ചു കൊടുക്കാന് ആദ്യം അക്ഷരം പഠിപ്പിക്കുകയാണ് ചെയ്യുക. ഏറ്റവും അടിസ്ഥാന ബോധത്തില് നിലകൊള്ളുന്നവരോടാണ് സാമാന്യ ഭാഷയില് പൊതുവായി പറയുന്നത്. എന്നാല് ബോധവികാസത്തിനനുസരിച്ച് പൊരുളുകള് വ്യക്തിഗതമായി വ്യക്തമാക്കുകയും ചെയ്യുന്നു.\nഅതേവഴിയില് നിന്നു തന്നെയാണ് ഗുരുപരമ്പര മുഴുവന് ജ്ഞാനപ്രകാശത്തെ പകര്‍ന്നെടുക്കുന്നതും. അവരുടെ വഴിയേ വന്നെത്തുന്ന പാകപ്പെട്ട ഹൃദയങ്ങളോട് പൊരുളുകള് പങ്കുവയ്ക്കുന്നു. അങ്ങനെ പാകപ്പെട്ടവരോട് എന്റെ ജീവിതകാലത്ത് പങ്കുവെച്ച വാക്കുകളും പ്രവൃത്തികളുമാണ് ശിഷ്യപരമ്പര പറഞ്ഞു പറഞ്ഞു തലമുറകളിലൂടെ ഒഴുകുന്നത്.\nഒഴുകേണ്ടവ മാത്രം ഒഴുകുകയും നിലയ്‌ക്കേണ്ടത് നിലച്ചുപോവുകയും ചെയ്യുന്നു. ഒഴുക്കിന് അതിന്റേതായ സഞ്ചാരപഥവും ലക്ഷ്യവുമുണ്ട്. ആ പ്രവാഹത്തെ ഉള്‍വഹിക്കാന് മാത്രം ഹൃദയത്തിനാഴങ്ങളില് സാഗരമുറങ്ങുന്നവര് ആ ദിവ്യോന്മാദത്തിന്റെ അലമാലകളില് നൃത്തമാടിക്കൊണ്ടിരിക്കുന്നു. അതേസമയം പാകപ്പെടാത്തവര് ഗ്രന്ഥവരികള് ഉദ്ധരിച്ച്, അനുഭവവേദ്യമാകുന്ന ദൈവികതയെയും പ്രണയവസന്തത്തെയും നിഷേധിച്ച് ഊഷരമായ മരുഭൂമിയില് തപിച്ചിരിക്കുന്നു.\nപ്രാഥമികതലത്തില് അനിവാര്യമാംവിധം പഠിപ്പിച്ച അക്ഷരമാല പഠിക്കുക മാത്രമാണ് ജീവിതദൗത്യം എന്നും, അതുമാത്രമാണ് വേദവും പ്രവാചകരും പഠിപ്പിച്ചതെന്നും സ്ഥാപിച്ചുകൊണ്ടേയിരിക്കുന്നു. ബോധവികാസം സാധിക്കാത്ത സമൂഹത്തെ പൊരുളറിയാത്ത പൗരോഹിത്യം അങ്ങനെയാണ് എക്കാലവും ആട്ടിന്‍പറ്റമായി തങ്ങളുടെ ഇംഗിതത്തിനനുസരിച്ച് തെളിച്ചുകൊണ്ടിരിക്കുന്നത്.\nഎന്നാല്, അവരില് കുറച്ചുപേര് എക്കാലവും കൂട്ടംതെറ്റി വിളഞ്ഞു പാകപ്പെടും. അങ്ങനെ വിളഞ്ഞവര്‍ക്ക് മാത്രമേ വിള തിരിച്ചറിഞ്ഞ് കളയെ വേര്‍തിരിച്ച് പിഴുതെറിയാനാവൂ. അല്ലാത്തവര് പലപ്പോഴും വിളനിലത്തിലുള്ള കള തന്നെയും വിളയാണെന്ന് ധരിച്ചുവശാവുന്നു.'\nഇത്രയും പറഞ്ഞ് ആ സൗന്ദര്യപ്രകാശം വിദൂരതയിലേക്ക് നോക്കി കണ്ണടച്ചിരുന്നു. കുറച്ചു സമയത്തിനു ശേഷം ഒരു മൗനരാഗം പോലെ, ആ ചുണ്ടുകളില് നിന്ന് സംഗീതാത്മകമായ ഒരു അറബി കവിത ആലപിയ്ക്കപ്പെട്ടു. ആ കവിതയുടെ ആശയം ഇങ്ങനെയായിരുന്നു:\n' ഹൃദയാന്തരത്തില് ദിവ്യപ്രണയത്തിന്റെ വിത്ത് വിതയ്ക്കപ്പെട്ടവരില് മാത്രമേ പ്രണയത്തിന്റെ പൂക്കള് വിരിയൂ. വിത്തുള്ള ഹൃദയങ്ങള് ഏത് മണ്ണിനാഴങ്ങളില് നിന്നും പ്രണയസൂര്യനെത്തേടി പുറത്തുവരിക തന്നെ ചെയ്യും. സ്വര്‍ഗത്തിനുപോലും അന്യമായ ഈ അനുരാഗദ്യുതിയാണ് ദിവ്യപ്രണയം.'\nദിവ്യോന്മാദത്തിന്റെ ആനന്ദലഹരി പകരുന്ന അവരുടെ പ്രകാശവചസ്സ് എന്നെ ഏതോ അദൃശ്യലോകത്തേക്ക് കൊണ്ടുപോയി. പിന്നെ ഒരു ഉന്മാദിയെപ്പോലെ ആ സാമീപ്യത്തില് നിന്നും ഞാന് മുന്നോട്ടു നടന്നുനീങ്ങി.\nContent Highlights: heaven that lost love, Sufi Chinthakal


ഫാമിലി എസ്‌യുവി: വിപണിയിലെ പുതിയ തരംഗം | Family SUV New Trends In Vehicle Segment\nഫാമിലി എസ്‌യുവി: വിപണിയിലെ പുതിയ തരംഗം\nമനോരമ ലേഖകൻ February 05, 2021 09:51 AM IST\nഇക്കൊല്ലം എംജി ഹെക്ടർ പ്ലസ്, ടാറ്റ സഫാരി, പുതിയ എക്സ്‌യുവി 500, ഹ്യുണ്ടായി 3–റോ ക്രെറ്റ\n3–റോ ജീപ്പ് കോംപസ്, ഫോഡ് എസ്‌യുവി അടുത്ത വർഷം\nകോവിഡ് കാലത്തു കുടുംബസമേത യാത്രയ്ക്കു സ്വന്തമായി വലിയ വാഹനം വേണ്ടുന്നതിന്റെ ആവശ്യകത കൂടിയതിനൊപ്പം പൊതുവെ എസ്‌യുവി രൂപത്തോടുള്ള പ്രിയവും ചേർന്നപ്പോൾ രാജ്യത്ത് 6–7 സീറ്റുള്ള എസ്‌യുവികളുടെ വിപണിയിൽ പെട്ടെന്ന് ഒരുണർവ്. ഫാമിലി എസ്‌യുവികൾ എന്നുതന്നെ വിളിക്കാവുന്ന വിഭാഗമാണ് അതിവേഗം രൂപപ്പെടുന്നത്. ഇടത്തരം സൈസുള്ള എസ്‌യുവികളിലൊക്കെ (മിഡ്സൈസ് എസ്‌യുവി) മൂന്നാം നിര സീറ്റ് പിടിപ്പിച്ച് പുതിയ മോഡലുകൾ ഇറങ്ങുകയാണ്.\nഎംജി മോട്ടർ ഇന്ത്യയുടെ ജനപ്രിയ മോഡൽ ഹെക്ടറിന്റെ6സീറ്റർ മോഡൽ ഹെക്ടർ പ്ലസ് കഴിഞ്ഞ വർഷം പകുതിയോടെ വിപണിയിലെത്തി. അപ്പോൾ മഹീന്ദ്രയുടെ എക്സ്‌യുവി 500 മാത്രമുണ്ടായിരുന്ന വിപണിയാണിത്. (നേരത്തേ ടാറ്റയുടെ ആര്യ, അതിന്റെ പിൻഗാമി ഹെക്സ എന്നിവയൊക്കെ ഉണ്ടായിരുന്നു). ഇക്കൊല്ലം തുടക്കത്തിൽതന്നെ 7–സീറ്റർ ഹെക്ടർപ്ലസും എംജി വിപണിയിലെത്തിച്ചു. രണ്ടാമത്തെ നിരയിൽ2സ്വതന്ത്ര ക്യാപ്റ്റൻ സീറ്റുകൾ പിടിപ്പിക്കുമ്പോൾ 6–സീറ്ററും അതിനുപകരം3പേർക്കിരിക്കാവുന്ന ബെഞ്ച് സീറ്റ് ആകുമ്പോൾ 7–സീറ്ററുമാകുന്നു. പിൻ നിരയിൽ2സീറ്റുകൾ.\nതൊട്ടുപിന്നാലെ ടാറ്റയുടെ സഫാരി എത്തുമ്പോൾ, മൂന്നാം നിര സീറ്റുകളും മുതിർന്നവർക്ക് ഇരിക്കാനാകും എന്നതാണു പ്ലസ് പോയിന്റ്. വളരെ വേഗം ജനപ്രീതി നേടിയ ഹാരിയർ എസ്‌യുവിയുടെ 3–നിര സീറ്റുള്ള പതിപ്പാണ് സഫാരി എങ്കിലും നീളവും ഉയരവും അൽപം കൂട്ടുകയും ഉള്ളിൽ പരമാവധി സ്ഥലസൗകര്യം ഉറപ്പാക്കുകയും ചെയ്തിട്ടുണ്ട്. 6–സീറ്റുള്ളതും 7–സീറ്റുള്ളതുമായ പതിപ്പുകളുണ്ട്. ഹെക്ടർ പ്ലസിൽ പെട്രോൾ എൻജിൻ, ഡീസൽ എൻജിൻ ഓപ്ഷനുകളുള്ളപ്പോൾ, സഫാരിയിൽ ഡീസൽ എൻജിൻ മാത്രമേയുള്ളൂ. കൗതുകകരമായ കാര്യം രണ്ടിലെയും ഒരേ ഫിയറ്റ് ഡീസൽ എൻജിൻ തന്നെ എന്നതാണ്.\nഇനി ഫിയറ്റിന്റെതന്നെ ജീപ്പ് കോംപസും 3–നിര സീറ്റുകളുമായി വരുന്നുണ്ട്. അടുത്ത വർഷം അതു വിപണിയിലെത്തുമ്പോഴും എൻജിൻ ഇതുതന്നെയായിരിക്കും. (5 സീറ്റുള്ള ഹെക്ടറിലും ഹാരിയറിലും കോംപസിലും ഇതേ ഡീസൽ എൻജിൻ തന്നെയാണ് ഉപയോഗിക്കുന്നത്). ഇക്കൊല്ലം തന്നെ ഹ്യുണ്ടായിയുടെ ജനപ്രിയ എസ്‌യുവി ക്രെറ്റയുടെ 6/7 സീറ്ററും വരുന്നുണ്ട്. മഹീന്ദ്ര എക്സ്‌യുവി500 അടിമുടി മാറ്റങ്ങളോടെ എത്തുന്നതും ഇക്കൊല്ലം തന്നെ. അതിനു പിന്നാലെ, ഇക്കൊല്ലമോ അടുത്ത കൊല്ലമോ എക്സ്‌യുവി അടിസ്ഥാനമാക്കി ഫോഡ് ഇന്ത്യ നിർമിക്കുന്ന എസ്‌യുവിയും എത്താൻ സാധ്യതയുണ്ട്. ഫോഡും മഹീന്ദ്രയും പ്രഖ്യാപിച്ച ബിസിനസ് പങ്കാളിത്തം ഉപേക്ഷിച്ചെങ്കിലും ഉൽപന്നങ്ങൾക്കായി സാങ്കേതിക സഹകരണം തുടരുമെന്നാണു സൂചന.\nപരമാവധി നാലംഗങ്ങളുള്ള അണുകുടുംബങ്ങൾക്കൊപ്പം ഭാര്യയുടെയോ ഭർത്താവിന്റെയോ രക്ഷിതാക്കളെക്കൂടി ഉൾപ്പെടുത്തിയുള്ള കുടുംബ യാത്രകൾ കോവിഡ്–ലോക്ഡൗൺ കാലത്ത് വർധിച്ചെന്നാണു വിപണിയുടെ നിരീക്ഷണം. ഇത്തരം യാത്രകൾക്കായി മൾട്ടി പർപ്പസ് വാഹനങ്ങളുടെ (എംപിവി) വിപണി സജീവമാണെങ്കിലും എസ്‌യുവികളോടുള്ള കടുത്ത പ്രേമമാണ് ഇപ്പോൾ നാടെങ്ങും. റോഡും വണ്ടിയുടെ ബോഡിയും തമ്മിലുള്ള അകലം അഥവാ ഗ്രൗണ്ട് ക്ലിയറൻസ് ഏതാണ്ട് 20 സെന്റിമീറ്റർ ഉണ്ടാവുകയും നടു വളയ്ക്കാതെ കയറാനും ഇരിക്കാനും ഇറങ്ങാനും സൗകര്യമുള്ളത്ര ഉയരം സീറ്റുകൾക്ക് ഉണ്ടാവുകയും ചെയ്താൽ ജനം ഹാപ്പി. വില 5–സീറ്റർ മിഡ് സൈസ് എസ്‌യുവികളെക്കാൾ അൽപം കൂടുമെങ്കിലും സ്ഥലസൗകര്യത്തിനുവേണ്ടി അതു നൽകാൻ ജനം തയാറാണെന്ന് ബുക്കിങ് വ്യക്തമാക്കുന്നു.\nസ്പോർട്സ് യൂട്ടിലിറ്റി വെഹിക്കിൾ എന്നാണ് എസ്‌യുവികളുടെ അർഥമെങ്കിലും സ്പോർട് ആക്ടിവിറ്റികൾക്കോ ഓഫ് റോഡിങ്ങിനോ ഇവ ഉപയോഗിക്കുന്നത് വളരെ അപൂർവമായതിനാൽ ഫോർ വീൽ ഡ്രൈവ് പോലെയുള്ള സാങ്കേതിക സൗകര്യങ്ങളൊന്നും വേണമെന്നു ജനമോ കമ്പനികളോ നിർബന്ധം പിടിക്കുന്നില്ല. അതുകൊണ്ടുതന്നെ എംപിവി വിപണിയുമായാണ് ഈ എസ്‌യുവികൾ മൽസരിക്കുന്നത്. ടൊയോട്ട ഇന്നോവ ക്രിസ്റ്റ, മഹീന്ദ്ര മരാസോ, മാരുതി സുസുകി എക്സ്‌എൽ6, എർട്ടിഗ, റെനോ ട്രൈബർ എന്നിവയാണ് എംപിവി വിപണിയിലെ പല തട്ടുകളിലുള്ള മോഡലുകൾ.\nടൊയോട്ട ഫോർച്യൂണർ, ഫോഡ് എൻഡവർ, എംജി ഗ്ലോസ്റ്റർ എന്നീ വലിയ എസ്‌യുവികളും 3–നിര സീറ്റുള്ളവയാണെങ്കിലും ഉയർന്ന വിലയും ആഡംബര സൗകര്യങ്ങളും കാരണം അവ പ്രീമിയം വിഭാഗത്തിലാണ്.\nEnglish Summary: Family SUV New Trends In Vehicle Segment


കാണാതായ പട്ടി | chintha\nഫോണ്: 0097150 - 5015264\nഗള്‍ഫില് നിന്നിറങ്ങുന്ന ഒരു പ്രമുഖ ഇംഗ്ലീഷ് ദിനപത്രത്തിലെ ലെറ്റേഴ്‌സ് കോളത്തില് ധനാഡ്യയായ ഒരു ഇംഗ്ലീഷ് വനിത ഒരു കത്തു കൊടുത്തിരുന്നു. "മിസ്സിംഗ് ഡോഗ് " എന്ന തലക്കെട്ടില് അവരുടെ "സിഡ്നി സില്‍ക്കി" എന്ന വര്‍ഗ്ഗത്തില്‍പ്പെട്ട ഇടതൂര്‍ന്ന് വെളുത്ത സില്‍ക്കുപോലെനീണ്ട രോമങ്ങളുള്ള നായ്ക്കുട്ടിയെ കണ്ടുകിട്ടുന്നവര്\nഅവരുടെ മൊബെയില് ഫോണിലോ അടുത്ത പോലീസ് സ്റ്റേഷനിലോ അല്ലെങ്കില് പത്രത്തിന്റെ എഡിറ്ററെയോ അറിയിക്കണമെന്ന് അപേക്ഷിക്കുന്നു എന്നതായിരുന്നു കത്ത്.\nകത്തിന് ഇങ്ങനെ മറുപടി കിട്ടി.\nഇവിടെ ബര്‍ദുബായില് ഒരു പട്ടിക്കൂട്ടില് ബങ്കര്‍സെഡുകളില് (പലനിലക്കട്ടില്) താമസിക്കുന്ന പത്തോളം പട്ടികളുണ്ട്. ഇവര് പത്തു രൂപ പ്രകൃതിക്കാരും എണ്ണിക്കൂട്ടാന് കഴിയാത്ത സ്വഭാവങ്ങളോടുകൂടിയവരുമാണ്. ഒരു പട്ടി അള്‍സേഷ്യനെപ്പോലെ ചില സമയത്ത് കുരച്ചുചാടി വിരട്ടാറുണ്ട്. ഡോബര്‍മാനെപ്പോലെ നായാട്ടു സ്വഭാവമുള്ള പട്ടിയുമുണ്ട്.\nഒരുവന് സിഡ്നി സില്‍ക്കിയെപ്പോലെയോ പോമറേനിയനെപ്പോലെയോ പട്ടുമെത്തയില്‍ക്കിടന്ന് ടി.വി.സീരിയലുകള് കണ്ട് കണ്ണീര് പൊഴിക്കാറുണ്ട്. ഈ പട്ടി നല്ല സുന്ദരികളായ മദാമ്മമാരുടെ മാറത്ത് ഒട്ടിയിരിക്കാന് നല്ല താത്പര്യം കാണിക്കുന്നവനാണ്.\nഒരു പട്ടി സ്വപ്നഗാന്ധര്‍വ്വുകാരനാണ്. സ്വവര്‍ഗരതിക്കാരനായ ഒരു പട്ടിയുമുണ്ട്. നല്ല സംഗീതബോധമുള്ള ഒരു പട്ടിയുമുണ്ട്. എല്ലാ പട്ടികള്‍ക്കും എടുത്തുപറയേണ്ട് ചില സ്വഭാവങ്ങളുണ്ട്.\nഎത്ര ചവിട്ടു കിട്ടിയാലും ഇവരാരും മോങ്ങാറില്ല. ദിവസവും രണ്ടു കോഴിയും രണ്ടും ലിറ്റര് പാലും വേണമെന്ന് യാതൊരു നിര്‍ബ്ബന്ധവുമില്ല. ഇറച്ചിയും എല്ലും കൊണ്ട് ചിറി ചൊറിഞ്ഞുകൊടുത്താലും പ്രലോഭനത്തിന് അടിപ്പെടാറില്ല. ചിരിക്കാറില്ല കരയാറില്ല.\nവല്ലപ്പോഴും കുളിക്കാറുണ്ട്. 'ഒരു പട്ടിക്ക് മറ്റൊരു പട്ടിയെ കാണാന് മേല' എന്ന തത്വശാസ്ത്രം അന്യഥാ പാലിക്കുന്നവരാണ് എല്ലാവരും. എന്തായാലും പട്ടിയെ നഷ്ടപ്പെട്ട സ്ത്രീ ഈ പട്ടിക്കൂട്ടില് വന്ന് അന്വേഷിക്കുന്നത് നന്നായിരിക്കും.\nഇവരധികവും നല്ല കഴിവുകളുണ്ടായിട്ടും ഇന്ത്യാഗവണ്‍മെന്റിന്റെ നയങ്ങള്‍കൊണ്ട് പുല്ലുവിലയ്ക്ക് പരോക്ഷമായി കയറ്റുമതി ചെയ്യപ്പെട്ടവരാണ് എന്നു കൂടി സദയം അറിയിക്കുന്നു.\nപേര് വെളിപ്പെടുത്താന് തീരെ താത്പര്യമില്ലാത്ത ഒരു പട്ടി.\nPrevious story: ഇനിയും കാത്തിരിക്കുന്നവര്‍ക്കായ്..\nNext story: പട്ടി


blind cricket world cup | കാഴ്ച്ചയില്ലാത്തവരുടെ ലോകകപ്പിൽ ഇന്ത്യ പാക്കിസ്ഥാനെ തകർത്തു ; ഗ്രൂപ്പിൽ ഒന്നാമതായി ഇന്ത്യ - Malayalivartha.com Widgets Magazine\nകാഴ്ച്ചയില്ലാത്തവരുടെ ലോകകപ്പിൽ ഇന്ത്യ പാക്കിസ്ഥാനെ തകർത്തു ; ഗ്രൂപ്പിൽ ഒന്നാമതായി ഇന്ത്യ\n12 JANUARY 2018 08:05 PM IST\nകാഴ്ച്ചയില്ലാത്തവരുടെ ക്രിക്കറ്റ് ലോകകപ്പിലെ മൂന്നാം മത്സരത്തിൽ പാക്കിസ്ഥാനെ തകർത്ത് ഇന്ത്യ.7വിക്കറ്റിനായിരുന്നു ഇന്ത്യയുടെ ജയം. ടോസ് നേടിയ ഇന്ത്യ ഫീൽഡിങ് തെരഞ്ഞെടുക്കുകയായിരുന്നു. ആദ്യം ബാറ്റ് ചെയ്ത പാക്കിസ്ഥാന് 40 ഓവറില് 8 വിക്കറ്റ് നഷ്ടത്തില് 282 റണ്‍സ് നേടി. മറുപടി ബാറ്റിങ്ങിനിറങ്ങിയ ഇന്ത്യ 35ാം ഓവറില്3വിക്കറ്റ് നഷ്ടത്തില് ലക്ഷ്യം മറികടന്നു.\nഇന്ത്യക്ക് വേണ്ടി ദീപക് മാലിക് 71 പന്തിൽ 79 റൺസും വെങ്കിടേശ്വര റാവു 55 പന്തിൽ 64 റൺസും നേടി വിജയത്തിൽ നിർണ്ണായക പങ്ക് വഹിച്ചു. ദീപക് മാലിക്കാണ് കളിയിലെ കേമൻ. കഴിഞ്ഞ മത്സരത്തില് ശ്രീലങ്കയ്ക്കെതിരെ6വിക്കറ്റ് ജയം ഇന്ത്യ നേടിയിരുന്നു. ഇന്ത്യയുടെ ആദ്യ മത്സരം മഴ മൂലം ഉപേക്ഷിച്ചിരുന്നു. ഓസ്ട്രേലിയ ആയിരുന്നു ഇന്ത്യയുടെ എതിരാളികള്. പാക്കിസ്ഥാനിലേക്ക് യാത്ര ചെയ്യാന് ഇന്ത്യന് സംഘം വിസമ്മതിച്ചതോടെ മത്സരങ്ങള് യുഎഇയിലേക്ക് മാറ്റുകയായിരുന്നു. ജയത്തോടെ ഇന്ത്യ ഗ്രൂപ്പിൽ ഒന്നാമതെത്തി.\nഅമേരിക്കയിലെ ചികിത്സകള്‍ക്കുശേഷം മുഖ്യമന്ത്രി തിരിച്ചെത്തി, ഇന്നു മുതല് ചുമതലകളില് സജീവമാകും (21 minutes ago)


ശബരിമല തീര്‍ത്ഥാടനകാലത്ത് പുനലൂര് ഡിപ്പോയില് നിന്ന് പമ്പയ്ക്ക് ഷെഡ്യൂള് സര്‍വ്വീസില്ല. \nഹോം Punalur ശബരിമല തീര്‍ത്ഥാടനകാലത്ത് പുനലൂര് ഡിപ്പോയില് നിന്ന് പമ്പയ്ക്ക് ഷെഡ്യൂള് സര്‍വ്വീസില്ല.\nശബരിമല തീര്‍ത്ഥാടനകാലത്ത് പുനലൂര് ഡിപ്പോയില് നിന്ന് പമ്പയ്ക്ക് ഷെഡ്യൂള് സര്‍വ്വീസില്ല.\nഞായറാഴ്‌ച, നവംബർ 19, 2017\nപുനലൂര്: ചെങ്കോട്ട്, തെങ്കാശി, പുളിയറ തുടങ്ങിയ അതിര്‍ത്തി ഗ്രാമങ്ങളിലടക്കമുള്ള തമിഴ്‌നാട്ടിലെഅയ്യപ്പഭക്തര്‍ക്കും ജില്ലയുടെ കിഴക്കന് മേഖലയിലുള്ള ഭക്തര്‍ക്കും ശബരിമലയാത്രയ്ക്ക് ഏറ്റവും അഭികാമ്യം പുനലൂര് വഴി പോകുന്നതാണ്. അതിനാല് ഏറെപ്പേരും പുനലൂര് കെ.എസ്. ആര്.ടി.സി\nഡിപ്പോയെയയാണ് ആശ്രയിക്കുന്നത്. എന്നാല് പുനലൂരിലെത്തിയാലാകട്ടെ പമ്പയ്ക്ക് ബസില്ലാത്ത അവസ്ഥയാണ്.ശബരിമല തീര്‍ത്ഥാടനകാലം ആരംഭിച്ചിട്ടും പുനലൂര് ഡിപ്പോയില് നിന്ന് പമ്പയ്ക്ക് സ്ഥിരം സര്‍വ്വീസ് ഇനിയും ആരംഭിച്ചിട്ടില്ല. നാല്‍പ്പത് അയ്യപ്പന്മാരെങ്കിലും എത്തിയാല് മാത്രമാകും ഇപ്പോള് ഒരു ബസെങ്കിലും സര്‍്വീസ് നടത്തുക. അതും ബസ് ഒഴിവുണ്ടെങ്കില് മാത്രം. മറ്റു ഡിപ്പോകളില് നിന്നും പുനലൂര് വഴി പോകുന്ന ബസില് തറയിലിരുന്നും മറ്റും യാത്ര ചെയ്യേണ്ട സ്ഥിയിലാണ് അയ്യപ്പന്മാര്.അല്ലാത്തപക്ഷം പുനലൂരില് നിന്ന് പത്തനംതിട്ടയിലെത്തി അവിടെനിന്നും പമ്പയ്ക്ക് ബസ് പിടിക്കേണ്ടി വരും. ഡിസംബര് ആദ്യവാരത്തോടെ പമ്പയില് നിന്ന് തെങ്കിശിക്കും അവിടെനിന്ന് തിരികെയും അഞ്ച് കെഎസ്ആര്‍ടിസി ബസുകള് സര്‍വ്വീസ് ആരംഭിക്കുമെന്നാണ് വിവരം.\nഅങ്ങനെയെങ്കില് അത്തരം ബസുകളെ ആശ്രയിക്കാനാകും പുനലൂര് വഴിയാത്രചെയ്യുന്ന തമിഴ്‌നാട്ടില് നിന്നുള്ള അയ്യപ്പ ഭക്തരുടെ വിധി. അതേ സമയം ഷെഡ്യൂള് പ്രകാരമല്ലെങ്കിലും ശനി,ഞായര് ദിവസങ്ങളില് പുനലൂര് ഡിപ്പോയില് നിന്ന് പമ്പയ്ക്ക് പ്രത്യേക സര്‍വ്വീസ് നടത്തുന്നുണ്ട്. ഇത് എ.റ്റി.ഒുടെ പ്രത്യേക നിര്‍ദ്ദേശത്തെ മുന് നിര്‍ത്തിയാണ്. മറ്റേതെങ്കിലും റൂട്ടിലെ സര്‍വ്വീസ് കട്ട് ചെയ്താണ് ഈ സര്‍വ്വീസ് നടത്തുന്നത്. എഴുപത്തിയാറ് സര്‍വീസ് മാത്രമാണ് പുനലൂര് ഡിപ്പോയില് ആകെയുള്ളത്. നിരവധി ഭക്തര്‍ക്ക് ആശ്രയമാകേണ്ട പുനലൂര് ഡിപ്പോയില് നിന്ന് പമ്പയ്ക്ക്\nഷെഡ്യൂള് സര്‍വ്വീസ് ആരംഭിക്കാത്തതില് അയ്യപ്പഭക്തന്മാരും യാത്രക്കാരും ആത്മീയ സംഘടനകളുമെല്ലാം പ്രതിഷേധവുമായി രംഗത്തെത്തിയിട്ടുണ്ട്.


Malayalam film actors reminisce experience with Irfaan Khan | ഇർഫാൻഖാനെ 'കഴുതയെന്ന് വിളിച്ച്' നടി പാർവതി തിരുവോത്ത്; 'ഖ്വാരിബ് ഖ്വാരിബ് സിംഗിളിൽ' പാർവതിയുടെ അഭിനയം കാരണം എന്നെ ആരെങ്കിലും ശ്രദ്ധിക്കുമോ എന്ന് പേടിയുണ്ടെന്ന് ആ അനുഗൃഹീത നടൻ; കാർവാനിൽ ദുൽഖറിനൊപ്പം പൊട്ടിച്ചിരിപ്പിച്ചു; അന്താരാഷ്ട്ര സിനിമാതാരമായിട്ടും നിങ്ങൾ എല്ലാരെയും തുല്യമായി പരിഗണിച്ചുവെന്ന് ഡിക്യൂവിന്റെ ട്വീറ്റ്; ഇർഫാൻ ഖാനെ ഓർത്ത് മലയാള സിനിമാ താരങ്ങളും - MarunadanMalayalee.com\nApril 29, 202007:04 PM IST Permalink\nതിരുവനന്തപുരം: 'ഞാൻ നിങ്ങളുടെ മമ്മൂട്ടിയുടെയും മോഹൻലാലിന്റെയും ആരാധകനാണ്. മലയാള സിനിമകൾ എനിക്ക് ഏറെ ഇഷ്ടമാണ്'- നാലുവർഷം മുമ്പ് ദുബൈയിൽ ഒരു പ്രമുഖ ചാനലിന്റെ അവാർഡ് നിശയിൽ പങ്കെടുക്കാൻ എത്തിയ നടൻ ഇർഫാൻഖാൻ ഇത് പറയുമ്പോൾ ജനം ആർത്തിരിമ്പുകയായിരുന്നു. മറുപടി പ്രസംഗത്തിൽ മമ്മൂട്ടിയടക്കമുള്ള നടന്മാരും എടുത്തു പറഞ്ഞത് ഇർഫാൻ സഹപ്രവർത്തകരോട് കാണിക്കുന്ന സ്നേഹവും ആദരവും ആയിരുന്നു. അന്തരിച്ച ഹോളിവുഡ് നടൻ ഇർഫാൻ ഖാൻ ശരിക്കും താരജാടകൾ ഒന്നുമില്ലാത്ത ഒരു പ്രകാശം പരത്തുന്ന മനുഷ്യൻ തന്നെയായിരുന്നു. അതുകൊണ്ടുതന്നെ മലയാള ചലച്ചിത്രലോകവും ആ അസാമാന്യ നടന്റെ വിയോഗത്തിൽ ആദരാഞ്ജലികൾ അർപ്പിക്കയാണ്.\nമലയാളത്തിൽ ദൂൽഖർ സൽമാനും പാർവതി തെരുവോത്തിനുമാണ് അദ്ദേഹത്തിന് ഒപ്പം അഭിനയിക്കാൻ അവസരം ഉണ്ടായത്. ഇരുവരും അക്കാര്യം അനുസ്മരിച്ച് ട്വീറ്റ് ചെയ്തിട്ടുമുണ്ട്. പുതിയ നടന്മാരെ അളവറ്റ് പ്രോൽസാഹിപ്പിക്കുന്ന ഇർഫാൻഖാന്റെ രീതി ഏറ്റവും ഗുണം ചെയ്തത് ബോളിവുഡ്ഡിൽ ആദ്യമായി അരങ്ങേറ്റം കുറിച്ച നമ്മുടെ ദൂൽഖർ സൽമാന് ആയിരുന്നു. ഇത്രയും നല്ല ഒരു മനുഷ്യസനേഹിയെ താൻ എന്റെ ജീവിതത്തിൽ കണ്ടിട്ടില്ലെന്നായിരുന്നു കാർവാൻ എന്ന ഹിന്ദി ചിത്രത്തിന്റെ ദുൽഖർ പറഞ്ഞത്. ദുൽഖർ ലോകം അറിയേണ്ട നടൻ ആണെന്ന് ഇർഫാനും പറഞ്ഞിരുന്നു.\nഒരു റോഡ് മൂവിയായ കാർവാനിൽ ഡിക്യുവും ഇർഫാൻഖാനും ശരിക്കും പ്രേക്ഷകരെ പൊട്ടിച്ചിരിപ്പിച്ചിരുന്നു. ഒരു ഐടി പ്രൊഫഷണൽ ആണ് ചിത്രത്തിന്റെ ദുൽഖറിന്റെ നായക കഥാപാത്രം അവിനാഷ്. അത്ര താല്പര്യമില്ലാത്ത ജോലി ചെയ്യുന്നതിന്റെ അസ്വസ്ഥതകളും ഫ്രസ്ട്രേഷൻസും ഒക്കെ അയാളിൽ ധാരാളമുണ്ട്. ഫോട്ടോഗ്രഫി ആണ് അയാളുടെ ഇഷ്ടമേഖല. മാനസികമായ പൊരുത്തമോ വൈകാരികമായ അറ്റാച്ച്മെന്റോ ഒന്നുമില്ലാത്ത അച്ഛൻ അവിനാഷിനായി തെരഞ്ഞെടുത്ത ഓപ്ഷനാണ് ഐ ടി. അങ്ങനെ ഇരിക്കെ ഒരു ദിവസം ഗംഗോത്രിയിൽ തീർത്ഥാടനത്തിന് പോയ പിതാവ് അപകടത്തിൽ മരണപ്പെട്ടതായി അയാൾക്ക് ഫോൺ വരുന്നു. ട്രാവൽ ഏജൻസിക്കാർ പാക്ക് ചെയ്ത് വിട്ട ബോഡി തീർത്തും മെക്കാനിക്കലായി ക്രിമറ്റോറിയത്തിൽ വെക്കാൻ ചെന്ന സമയത്ത് കൂട്ടുകാരൻ ഷൗക്കത്ത് ആണ് ഒരു സ്ത്രീയുടെ ബോഡിയാണ് പെട്ടിയിലുള്ളതെന്ന് കണ്ടെത്തുന്നത്. ഇർഫാൻ ഖാൻ ആണ് ഷൗക്കത്ത് എന്നതിൽ നിന്നു തന്നെ കാര്യങ്ങൾ കൂടുതൽ പറയാതെ വ്യക്തമാവുമല്ലോ. ഇർഫാൻ വായ തുറന്നാൽ തിയേറ്ററിൽ ചിരിയാണ്. സംഭാഷണങ്ങളൊന്നുമില്ലാത്ത ചെറിയ മുഖഭാവങ്ങളും ചലനങ്ങളും വരെ കാണികളെ ഇളക്കിമറിക്കുന്നു. കുറേക്കുടി പ്രേക്ഷക അംഗീകാരം കിട്ടേണ്ട ചിത്രമായിരുന്നു അത്.\nഇർഫാന്റെ മരണവാർത്തയറിഞ്ഞശേഷമുള്ള ട്വീറ്റിൽ ദൂൽഖർ ഇങ്ങനെ പറയുന്നു. -'നിങ്ങളായിരുന്നു ഈ മഹത്തായ പ്രതിഭ, ജീവനുള്ള ഇതിഹാസം, ഒരു അന്താരാഷ്ട്ര സിനിമാതാരം. എന്നിട്ടും, നിങ്ങൾ ഞങ്ങളെ എല്ലാവരോടും കാർവാനോടും നിങ്ങൾ കണ്ടുമുട്ടിയ എല്ലാവരോടും തുല്യമായി പരിഗണിച്ചു. നിങ്ങളുടെ സ്വഭാവത്തിന്റെ ചില അനായാസതയിലൂടെ, നിങ്ങൾ എല്ലാവരേയും കുടുംബം പോലെയാക്കി.നിങ്ങൾ ദയയും നർമ്മവും ആകർഷകവും ജിജ്ഞാസുവും പ്രചോദനവും അനുകമ്പയും എല്ലായ്‌പ്പോഴും രസകരവുമായിരുന്നു. ഒരു വിദ്യാർത്ഥിയെയും ആരാധകനെയും പോലെ ഞാൻ നിങ്ങളെ മുഴുവൻ സമയവും നിരീക്ഷിച്ചു. നിങ്ങൾക്ക് നന്ദി'.\nപാർവതി അതീവ പ്രതിഭാധനയായ നടി\nഇർഫാൻഖാനും മലയാളത്തിന്റെ പാർവതിയും ഒന്നിച്ച 'ഖ്വാരിബ് ഖ്വാരിബ് സിംഗിളും' ശ്രന്ധേയമായ ചിത്രമായിരുന്നു. ഇർഫാൻഖാനെ പാർവതി കഴുതയെന്ന് വിളിക്കുന്ന ട്രയിലർ എറെ ശ്രദ്ധേയമായിരുന്നു. തനുജ ചന്ദ്ര സംവിധാനം ചെയ്ത ചിത്രം വ്യത്യസ്ത ധ്രുവങ്ങളിൽ നിൽക്കുന്ന രണ്ടു വ്യക്തികൾ തമ്മിലുള്ള ബന്ധത്തിന്റെ കഥയാണ് 'ഖരീബ് ഖരീബ് സിംഗിളിൽ പറഞ്ഞത്.മുപ്പതുകളുടെ മധ്യത്തിലുള്ള വിധവയായ ജയ ശശിധരൻ എന്ന കഥാപാത്രമായി പാർവതി എത്തിയപ്പോൾ യോഗി എന്ന കവിയുടെ കഥാപാത്രമായാണ് ഇർഫാൻ വേഷമിട്ടത്.\nപാർവതിയുടെ അഭിനയത്തെ പുകഴ്‌ത്തിയും അന്ന് ഇർഫാൻ ഒരു കുറിപ്പ് ഇട്ടിരുന്നു. 'എവിടെ പോയാലും ഏത് ചിത്രം ആരുടെ കൂടെ എടുത്താലും തന്റെ നായികയെ വല്ലാതെ മിസ്സ് ചെയ്യുന്നു' എന്ന് പറയുന്ന കുറിപ്പുകളോടെയാണ് ഇർഫാൻ ചിത്രത്തിന്റെ പ്രമോ സാമൂഹിക മാധ്യമങ്ങളിൽ പങ്കുവച്ചിട്ടുള്ളത്. പാർവതിയും ഈ കുറിപ്പുകളോട് അങ്ങേയറ്റം സ്‌നേഹത്തോടെയാണ് പ്രതികരിച്ചിട്ടുള്ളത്.\n'പാർവതി ഞാൻ കണ്ണുനീരിനെ വെറുക്കുന്നു. മുംബൈയിൽ വേഗം കണ്ടുമുട്ടാം. കൊൽക്കത്തയിലെ ഡേറ്റ് ഞാൻ മാത്രമായി അവസാനിച്ചു'. ഇർഫാൻ കുറിച്ചു.ഇതിന് പാർവതി മറുപടിയും നൽകിയിട്ടുണ്ട്. 'ഇർഫാൻ ഞാനിതാ വരികയാണ് ഇനി കണ്ണീരില്ല ഡേറ്റിംഗിനായി കാത്തിരുപ്പുമില്ല' എന്നായിരുന്നു പാർവതിയുടെ മറുപടി.ചിത്രത്തിന്റെ പ്രൊമോഷണൽ പരിപാടികൾക്കിടെ പാർവതിയെ വാനോളം പ്രശംസിച്ചിരുന്നു ഇർഫാൻ ഖാൻ. 'പാർവതി വലിയൊരു പ്രതിഭയാണ്. അവർക്ക് ധാരാളം ആരാധകരുണ്ട് അതുകൊണ്ട് തന്നെ എന്നെ ചിത്രത്തിൽ ആരെങ്കിലും ശ്രദ്ധിക്കുമോ എന്ന കാര്യത്തിൽ എനിക്ക് ചെറിയ പേടിയുണ്ട്. അവരിത്രയും പ്രതിഭാധനയായ നടിയായിരുന്നില്ലെങ്കിൽ ഒരുപക്ഷെ ഞങ്ങൾ തമ്മിലുള്ള കെമിസ്ട്രി ഇത്ര നന്നായി വരില്ലായിരുന്നു' - ഇർഫാൻ പറഞ്ഞു. ഇപ്പോൾ ഇർഫാനുമൊന്നിച്ചുള്ള മനോഹര നിമിഷങ്ങളുടെ ചിത്രങ്ങൾ പങ്കുവച്ചുകൊണ്ടാണ് പാർവതിയുടെ ട്വീറ്റും വെറൽ ആവുകയാണ്.\n'തുടക്കം മുതലേ നിങ്ങളുടെ കഴിവ് കൊണ്ട് മറ്റൊരു ലോകം സൃഷ്ടിച്ചതിന്, അത്തരം സൃഷ്ടികളുടെ സന്തോഷത്തിൽ എല്ലായ്‌പ്പോഴും നിങ്ങളുടെ സഹതാരങ്ങളെ ഉൾപ്പെടുത്തിയതിന്, മാനുഷികമായ തെറ്റുകളും സ്വത്വത്തിലെ ഔദാര്യവും സ്വന്തമാക്കിയതിന്, ഇത് തുടക്കമാണെന്ന് എപ്പോഴും വിശ്വസിച്ചതിന്....എന്നും ഓർക്കുന്നു ഇർഫാൻ' -പാർവതി കുറിച്ചു.\nമമ്മൂട്ടിയും മോഹൻലാലും പ്രഥ്വീരാജും ഉൾപ്പെടെയുള്ള പ്രമുഖ താരങ്ങളും സംവിധായകരും ഇർഫാൻഖാന്റെ നിര്യാണത്തിൽ അനുശോചിച്ച് പോസ്റ്റ് ഇട്ടിട്ടുണ്ട്.


രാജ്യത്ത് ആദ്യമായി പൊതുമരാമത്ത് വകുപ്പ് പണിയുന്ന എയര് സ്ട്രിപ്പ് ഇടുക്കിയില്: മന്ത്രി മുഹമ്മദ് റിയാസ് - Keralabhooshanam Daily രാജ്യത്ത് ആദ്യമായി പൊതുമരാമത്ത് വകുപ്പ് പണിയുന്ന എയര് സ്ട്രിപ്പ് ഇടുക്കിയില്: മന്ത്രി മുഹമ്മദ് റിയാസ്\nHome/NEWS/BREAKING NEWS/രാജ്യത്ത് ആദ്യമായി പൊതുമരാമത്ത് വകുപ്പ് പണിയുന്ന എയര് സ്ട്രിപ്പ് ഇടുക്കിയില്: മന്ത്രി മുഹമ്മദ് റിയാസ്\nതിരുവനന്തപുരം: ഇടുക്കി ജില്ലയില് ആദ്യമായി വിമാനം പറന്നിറങ്ങുമ്പോള് പൊതുമരാമത്ത് വകുപ്പിന് അഭിമാനിക്കാന് ഏറെയുണ്ടെന്ന് മന്ത്രി മുഹമ്മദ് റിയാസ്. എന്‍സിസിയുടെ രാജ്യത്തെ ഏക എയര്‍സ്ട്രിപ്പ് പീരുമേട് മഞ്ഞുമലയില് പൂര്‍ത്തിയാകുന്ന വിവരം പങ്കുവെച്ചുകൊണ്ടാണ് പൊതുമരാമത്ത് വകുപ്പ് മന്ത്രിയുടെ വാക്കുകള്.\nരാജ്യത്ത് ആദ്യമായി പൊതുമരാമത്ത് വകുപ്പ് പണിയുന്ന എയര് സ്ട്രിപ്പാണ് ഇടുക്കിയില് ഒരുങ്ങുന്നതെന്നും അദ്ദേഹം പറഞ്ഞു. പരിശീലനത്തിന് ഉപയോഗിക്കുന്ന മൈക്രോ ലൈറ്റ് എയര് ക്രാഫ്റ്റ് വിമാനങ്ങള്‍ക്ക് ഇറങ്ങാവുന്ന എയര്‍സ്ട്രിപ്പ് നിര്‍മ്മാണമാണ് മഞ്ഞുമലയില് പൂര്‍ത്തിയായി വരുന്നത്. ഇടുക്കിയുടെ ടൂറിസം മേഖലയ്ക്ക് കൂടി പ്രതീക്ഷയേകുന്നതാണ് എയര്‍സ്ട്രിപ്പ് നിര്‍മ്മാണമെന്നും മന്ത്രി പറഞ്ഞു.\nപി എ മുഹമ്മദ് റിയാസിന്റെ ഫേസ്ബുക്ക് പോസ്റ്റ് :\nഇടുക്കി ജില്ലയില് ആദ്യമായി വിമാനം പറന്നിറങ്ങുമ്പോള് അതില് പൊതുമരാമത്ത് വകുപ്പിന് അഭിമാനിക്കാന് ഏറെയുണ്ട്.\nഎന്‍സിസിയുടെ രാജ്യത്തെ തന്നെ ഏക എയര്‍സ്ട്രിപ്പ് ഇടുക്കി പീരുമേടിലെ മഞ്ഞുമലയില് പൂര്‍ത്തിയായി വരികയാണ്. പൊതുമരാമത്ത് വകുപ്പാണ് ഇതിന്റെ രൂപരേഖ തയ്യാറാക്കിയതും നിര്‍മ്മാണ പ്രവര്‍ത്തനം നടത്തിയതും. രാജ്യത്ത് ആദ്യമായി പൊതുമരാമത്ത് വകുപ്പ് പണിയുന്ന എയര് സ്ട്രിപ്പ് കൂടിയാണ് ഇടുക്കിയില് ഒരുങ്ങുന്നത്.\nപരിശീലനത്തിന് ഉപയോഗിക്കുന്ന മൈക്രോ ലൈറ്റ് എയര് ക്രാഫ്റ്റ് വിമാനങ്ങള്‍ക്ക് ഇറങ്ങാവുന്ന എയര്‍സ്ട്രിപ്പാണിത്. എന്‍സിസി കേഡറ്റുകളുടെ പരിശീലനം, താമസ സൗകര്യം, ക്യാമ്പ് തുടങ്ങിയവയാണ് ഇവിടെ ഉണ്ടാവുക.\nഅടിയന്തര സാഹചര്യങ്ങളില് മലയോര മേഖലയ്ക്ക് ആശ്രയമേകാനും എയര് സ്ട്രിപ്പ് വഴി സാധിക്കും. എയര്‍ഫോഴ്‌സ് വിമാനങ്ങളേയും വലിയ ഹെലികോപ്ടറുകളേയും അടിയന്തര സാഹചര്യങ്ങളില് ഇവിടെ ഇറക്കാനാകും.\nരാജ്യത്തെ ഏക എന്‍സിസി എയര് സ്ട്രിപ്പ് പ്രവര്‍ത്തനം ആരംഭിക്കുമ്പോള് അത് ഇടുക്കിയുടെ ടൂറിസം മേഖലയ്ക്ക് കൂടി പ്രതീക്ഷയേകുന്നതാണ്. കേരളത്തിന് അഭിമാനിക്കാവുന്ന ഒരു പദ്ധതിയാണ് ഉദ്ഘാടനത്തിന് തയ്യാറെടുക്കുന്നത്. എയര് സ്ട്രിപ്പ് രൂപകല്പന ചെയ്ത് നിര്‍മ്മാണ പ്രവൃത്തി നടത്തിയ പൊതുമരാമത്ത് വകുപ്പ് ഉദ്യോഗസ്ഥരെ പ്രത്യേകം അഭിനന്ദിക്കുന്നു.\nപാഠ്യപദ്ധതിയില് ജെന്‍ഡര് വിദ്യാഭ്യാസം ഉള്‍പ്പെടുത്തണം: ചിന്താ ജെറോം\nവയനാട്ടില് കാട്ടുകൊമ്പന്‍മാര് തമ്മില് ഏറ്റുമുട്ടി, ഒരു കാട്ടാന ചെരിഞ്ഞു


CUET 2022: Registration starts from April 2nd; All you need to know | Indian Express Malayalam\ncuet 2022 registration starts from april 2nd all you need to know\nപുതുതായി അവതരിപ്പിച്ചിരിക്കുന്ന പൊതുപരീക്ഷയുടെ പ്രക്രിയകള് വിദ്യാര്‍ഥികളെ ആശയക്കുഴപ്പത്തിലാക്കിയിട്ടുണ്ട്\nUpdated: April 2, 2022 8:05:51 am\nCUET 2022: വിവിധ കേന്ദ്ര സര്‍വകലാശാലകളിലെ പ്രവേശനത്തിനായുള്ള കോമണ് യുണിവേഴ്സിറ്റി എന്‍ട്രന്‍സ് ടെസ്റ്റിന്റെ (സിയുഇടി) റജിസ്ട്രേഷന് പ്രക്രിയ ഇന്ന് മുതല് (ഏപ്രില് രണ്ട്) ആരംഭിക്കും. പുതുതായി അവതരിപ്പിച്ചിരിക്കുന്ന പൊതുപരീക്ഷയുടെ പ്രക്രിയകള് വിദ്യാര്‍ഥികളെ ആശയക്കുഴപ്പത്തിലാക്കിയിട്ടുണ്ട്. പരീക്ഷ സംബന്ധിച്ചുള്ള കാര്യങ്ങള് വിശദമായി പരിശോധിക്കാം.\nസിയുഇടിയുടെ ഔദ്യോഗിക വെബ്സൈറ്റിലൂടെ (cuet.samarth.ac.in) വിദ്യാര്‍ഥികള്‍ക്ക് പരീക്ഷ സംബന്ധിച്ചുള്ള എല്ലാ വിവരങ്ങളും ലഭ്യമാകും. നാഷണല് ടെസ്റ്റിങ് ഏജന്‍സിയുടെ (എന്‍ടിഎ) ഔദ്യോഗിക വെബ്സൈറ്റിലും (nta.ac.in) വിവരങ്ങള് ലഭ്യമാണ്.\nപരീക്ഷക്കായി റജിസ്റ്റർ ചെയ്യുന്നതിനുള്ള സമയപരിധി എന്നാണ് അവസാനിക്കുന്നത്?\nഏപ്രില് രണ്ടാം തീയതി മുതലാണ് റജിസ്ട്രേഷന് ആരംഭിക്കുന്നത്. സിയുഇടിയുടെ ഔദ്യോഗിക വെബ്സൈറ്റിലൂടെ റജിസ്റ്റര് ചെയ്യാവുന്നതാണ്. ഏപ്രില് 30 ആണ് റജിസ്റ്റര് ചെയ്യാനുള്ള അവസാന തീയതി.\nസിയുഇടി 2022 പരീക്ഷ എന്നാണ്?\nനാഷണല് ടെസ്റ്റിങ് ഏജന്‍സി ഇതുവരെ പരീക്ഷ തീയതി പ്രഖ്യാപിച്ചിട്ടില്ല. എന്നാല് ജൂലൈയില് പരീക്ഷയുണ്ടായിരിക്കുമെന്നാണ് അറിയിച്ചിരിക്കുന്നത്. തീയതിയുടെ കാര്യത്തില് അന്തിമ തീരുമാനത്തില് എത്തിയതിന് ശേഷം സിയുഇടിയുടേയും എന്‍ടിഎയുടേയും വെബ്സൈറ്റില് പ്രസിദ്ധീകരിക്കും.\nസിയുഇടി പരീക്ഷക്കായി പ്രത്യേക പരിശീലനത്തിന്റെ ആവശ്യമില്ലെന്ന് യുജിസി ചെയര്‍മാന് നേരത്തെ അറിയിച്ചിരുന്നു. പ്ലസ് ടു സിലബസ് തന്നെയായിരിക്കും പരീക്ഷയ്ക്കും. തയാറെടുക്കുന്നതിനായി എന്‍സിഇആര്‍ടി പുസ്തകങ്ങളെ മാത്രം ആശ്രയിച്ചാല് മതിയാകും.\nകംപ്യൂട്ടര് ബേസ്ഡ് ടെസ്റ്റ് (സിബിടി) ആയിരിക്കും സിയുഇടി. മലയാളം, തമിഴ്, തെലുങ്ക്, കന്നഡ, മറാത്തി, ഗുജറാത്തി, ഒഡിയ, ബംഗാളി, ആസാമീസ്, പഞ്ചാബി, ഇംഗ്ലീഷ്, ഹിന്ദി, ഉറുദു എന്നിങ്ങന 13 ഭാഷകളിലായാണ് പരീക്ഷ നടത്തുന്നത്. കൂടാതെ വിദ്യാര്‍ഥിക്ക് ഭാഷകള് തിരഞ്ഞെടുക്കാനുള്ള സ്വാതന്ത്ര്യവുമുണ്ട്. ഫ്രഞ്ച്, ജർമൻ, ജാപ്പനീസ്, റഷ്യൻ, ബോഡോ, സന്താലി തുടങ്ങി 19 ഭാഷകളിൽ നിന്നും തിരഞ്ഞെടുക്കാവുന്നതാണ്.\nസെക്ഷന് ഒന്നിനെ തന്നെ സിയുഇടി രണ്ടായി തരിച്ചിട്ടുണ്ട്.\n45 മിനിറ്റ് സമയം അനുവദിച്ചിട്ടുള്ള നിര്‍ബന്ധിത വിഭാഗമാണ് I-A. ഇംഗ്ലീഷിലും തിരഞ്ഞെടുക്കപ്പെട്ട ഒരു പ്രദേശിക ഭാഷയിലേയും (ഹിന്ദി, മറാത്തി, ഗുജറാത്തി, തമിഴ്, തെലുങ്ക്, കന്നഡ, മലയാളം, ഉറുദു, ആസാമീസ്, ബംഗാളി, ഒഡിയ) വിദ്യാര്‍ഥികളും മികവ് പരിശോധിക്കുന്ന സെക്ഷനാണിത്.\nവിദേശ ഭാഷകൾക്കുള്ള ബിരുദ പ്രോഗ്രാമുകളിൽ പ്രവേശനം നേടാൻ ലക്ഷ്യമിടുന്ന വിദ്യാര്‍ഥികള്‍ക്കായുള്ളതാണ് സെക്ഷൻ I-B. ഈ വിഭാഗത്തിന് കീഴിൽ വിദ്യാർത്ഥികൾ ചൈനീസ്, ഫ്രഞ്ച്, സ്പാനിഷ്, ജർമ്മൻ, നേപ്പാളി, പേർഷ്യൻ, ഇറ്റാലിയൻ, അറബിക്, സിന്ധി, കശ്മീരി, കൊങ്കണി, ബോഡോ, ഡോഗ്രി, മൈഥിലി, മണിപ്പൂരി, സന്താലി, ടിബറ്റൻ, ജാപ്പനീസ്, റഷ്യൻ എന്നീ 19 ഭാഷകളുടെ പട്ടികയിൽ നിന്ന് തിരഞ്ഞെടുപ്പു നടത്തണം.\nഒരു വിദ്യാർത്ഥി പഠിക്കാന് ആഗ്രഹിക്കുന്ന ബിരുദവിഷയം കേന്ദ്രീകരിച്ചായിരിക്കും ഈ വിഭാഗം. 50 ചോദ്യങ്ങളിൽ നിന്ന് 40 ചോദ്യങ്ങൾക്ക് ഉത്തരം നല്‍കണം, 45 മിനിറ്റാണ് സമയം.\nഈ വിഭാഗത്തിൽ 27 വിഷയങ്ങളിൽ നിന്ന് ആറെണ്ണമാണ് വിദ്യാർഥികള് തിര‍ഞ്ഞെടുക്കേണ്ടത്. അക്കൗണ്ടൻസി/ ബുക്ക് കീപ്പിങ്, ബയോളജി/ബയോളജിക്കൽ സ്റ്റഡീസ്/ബയോടെക്നോളജി/ബയോകെമിസ്ട്രി; ബിസിനസ് സ്റ്റഡീസ്; രസതന്ത്രം; കമ്പ്യൂട്ടർ സയൻസ്/ ഇൻഫോർമാറ്റിക്സ് പ്രാക്ടീസ്; സാമ്പത്തിക ശാസ്ത്രം/ ബിസിനസ് ഇക്കണോമിക്സ്; എഞ്ചിനീയറിംഗ് ഗ്രാഫിക്സ്; സംരംഭകത്വം; ഭൂമിശാസ്ത്രം/ഭൗമശാസ്ത്രം; ചരിത്രം; ഹോം സയൻസ്; ഇന്ത്യയുടെ വിജ്ഞാന പാരമ്പര്യവും ആചാരങ്ങളും; നിയമ പഠനം; പരിസ്ഥിതി ശാസ്ത്രം; ഗണിതം; ശാരീരിക വിദ്യാഭ്യാസം/ എന്‍സിസി / യോഗ; ഭൗതികശാസ്ത്രം; പൊളിറ്റിക്കൽ സയൻസ്; മനഃശാസ്ത്രം; സോഷ്യോളജി; അധ്യാപന അഭിരുചി; കൃഷി; മാസ് മീഡിയ/ മാസ് കമ്മ്യൂണിക്കേഷൻ; നരവംശശാസ്ത്രം; ഫൈൻ ആർട്ട്സ്/വിഷ്വൽ ആർട്ട്സ് (ശിൽപം/ പെയിന്റിംഗ്)/കൊമേഴ്സ്യൽ ആർട്സ്; പെർഫോമിംഗ് ആർട്‌സ് – (i) നൃത്തം (കഥക്/ ഭരതനാട്യം/ ഒഡീസി/ കഥകളി/ കുച്ചിപ്പുടി/ മണിപ്പൂരി (ii) നാടകം- തിയേറ്റർ (iii) സംഗീതം ജനറൽ (ഹിന്ദുസ്ഥാനി/ കർണാടക/ രവീന്ദ്ര സംഗീതം/ താളവാദ്യങ്ങൾ/ താളവാദ്യമല്ലാത്തത്); സംസ്‌കൃതം.\nപൊതുവിജ്ഞാനം കേന്ദ്രീകരിച്ചാണ് ഈ സെക്ഷന്. എന്നിരുന്നാലും, ഇതൊരു നിർബന്ധിത വിഭാഗമല്ല. നിലവിലെ സംഭവികാസങ്ങള്, പൊതുവിജ്ഞാനം, ക്വാണ്ടിറ്റേറ്റീവ് റീസണിംഗ്, അടിസ്ഥാന ഗണിതശാസ്ത്രം എന്നിവയെ അടിസ്ഥാനമാക്കിയുള്ള 75 ചോദ്യങ്ങളിൽ 60 എണ്ണത്തിനാണ് ഉത്തരം നല്‍കേണ്ടത്, ഒരു മണിക്കൂറാണ് സമയം.\nകഴിഞ്ഞ വര്‍ഷം പ്ലസ് ടു പാസായവര്‍ക്കും പരീക്ഷ എഴുതാമോ?\nഅടുത്ത വര്‍ഷങ്ങളിലായി പ്ലസ് ടു പരീക്ഷ പാസായ ഏത് വിദ്യാര്‍ഥിക്കും സിയുഇടിക്ക് അപേക്ഷിക്കാവുന്നതാണ്. പ്ലസ് ടുവില് തിരഞ്ഞെടുത്ത വിഷയത്തില് മാത്രമെ സിയുഇടി പരീക്ഷയും എഴുതാന് സാധിക്കു എന്ന നിബന്ധനയില്ല. ഏത് വിഷയത്തിലേക്കും മാറാന് സാധിക്കും.\nAlso Read: SSLC, Plus Two Exam 2022: പരീക്ഷാച്ചൂടിനെ വെല്ലുന്ന ചൂടിനെ തോൽപ്പിക്കാൻ6കാര്യങ്ങൾ\nWeb Title: Cuet 2022 registration starts from april 2nd all you need to know


LDF govt takeabackseat as they decide to stop laying survey stones for K rail | കെ റെയിൽ കുറ്റിയുമായി ചെന്നാൽ തൃക്കാക്കര കടക്കില്ലെന്ന് തിരിച്ചറിഞ്ഞു; എന്തുവില കൊടുത്തും കല്ലിടുമെന്ന് പറഞ്ഞ മുഖ്യമന്ത്രിയും മഞ്ഞക്കുറ്റി ഉപേക്ഷിച്ചു; എവിടെ കല്ലിട്ടാലും പിഴുതെറിഞ്ഞ പ്രതിപക്ഷത്തിന് സർക്കാരിന്റെ യുടേൺ വൻവിജയം; ജനരോഷത്തിന് മുന്നിൽ പിണറായി സർക്കാർ മുട്ടുമടക്കുമ്പോൾ - MarunadanMalayalee.com\nMay 16, 202205:12 PM IST Permalink\nതിരുവനന്തപുരം: കെ-റെയിലിനെതിരായ പ്രതിപക്ഷ സമരത്തെ തുടർന്ന് കല്ലിടൽ നിർത്തിവെച്ചത് സർക്കാരിന് കനത്ത തിരിച്ചടി. എന്ത് വില കൊടുത്തും കല്ലിടലുമായി മുന്നോട്ടുപോകുമെന്ന തീരുമാനത്തിൽ നിന്നും യൂടേൺ അടിക്കേണ്ടി വന്നത് ഉപതെരഞ്ഞെടുപ്പ് കാലത്ത് തിരിച്ചടിയാകുമോയെന്ന ഭയത്തിലാണ് ഭരണകൂടം. കല്ലിടൽ നിർത്തിവെക്കാനുള്ള തീരുമാനം പ്രതിപക്ഷത്തിന്റെയും സമരസമിതിയുടെയും വിജയമായിട്ടാണ് പ്രതിപക്ഷ നേതാവ് വി.ഡി സതീശൻ വിലയിരുത്തുന്നത്. തൃക്കാക്കര ഉപതെരഞ്ഞെടുപ്പ് പ്രഖ്യാപനം വന്നപ്പോൾ മുതൽ കല്ലിടൽ താൽക്കാലികമായി നിർത്തിവെയ്ക്കുകയായിരുന്നു. ജനരോഷം ഭയന്നാണ് കല്ലിടൽ നിർത്തിവെച്ചത്. എവിടെ കല്ലിട്ടാലും പിഴുതെറിയുമെന്ന പ്രതിപക്ഷത്തിന്റെ നിലപാടിന് മുൻപിൽ മിക്കപ്പോഴും പൊലീസിനും ഉദ്യോഗസ്ഥർക്കും മുട്ടുമടക്കേണ്ടി വന്നിട്ടുണ്ട്.\nഉപതെരഞ്ഞെടുപ്പ് പ്രചാരണവേളയിൽ പ്രതിപക്ഷം കെ-റെയിൽ മുഖ്യചർച്ചാവിഷയമാക്കിയതും, ജനരോഷം പലയിടങ്ങളിൽ നിന്നുയർന്നതും സർക്കാരിനെ മാറി ചിന്തിക്കാൻ പ്രേരിപ്പിച്ചിട്ടുണ്ടെന്നാണ് കരുതുന്നത്. ആര് സമരം ചെയ്താലും കല്ലിടലുമായി മുന്നോട്ട് പോകുമെന്ന മുഖ്യമന്ത്രിയുടെ പ്രഖ്യാപനത്തിൽ നിന്ന് അദ്ദേഹത്തിന് പുറകോട്ട് പോകേണ്ടി വന്നു. എന്ത് വന്നാലും പദ്ധതി നടപ്പാക്കുമെന്ന പിണറായിയുടെ ധാർഷ്ട്യത്തിനുള്ള തിരിച്ചടിയായാണ് പ്രതിപക്ഷം പുതിയ നിലപാട് മാറ്റത്തെ വിലയിരുത്തുന്നത്. കെ-റെയിലിനെക്കുറിച്ചുള്ള ചർച്ചയാകും ഉപതിരഞ്ഞെടുപ്പിൽ പ്രതിഫലിക്കുക എന്നായിരുന്നു ഇടത് കൺവീനർ ഇ.പി ജയരാജൻ തുടക്കത്തിൽ പറഞ്ഞത്. എന്നാൽ ജനവികാരം എതിരാകുമെന്ന് അറിഞ്ഞതോടെ എൽഡിഎഫ് അത് വികസന ചർച്ചയിലേക്ക് വഴിതിരിച്ചുവിടാൻ ശ്രമിച്ചു.\nസിൽവർലൈൻ പദ്ധതിയുടെ കാര്യത്തിൽ ജാഗ്രതയോടെ നീങ്ങണമെന്ന് സിപിഎമ്മിനുള്ളിൽ നിന്നു തന്നെ മുന്നറിയിപ്പുകൾ ഉണ്ടായിരുന്നു. പ്രതിപക്ഷത്തിന് ആയുധം നൽകരുതെന്ന അഭിപ്രായം പാർട്ടി സമ്മേളന കാലത്ത് പല നേതാക്കളും ഉന്നയിച്ചിരുന്നു. തൃക്കാക്കര തെരഞ്ഞെടുപ്പ് പ്രചരണ കാലത്ത് കല്ലിടൽ എന്തിനാണ് നിർത്തിയിരിക്കുന്നതെന്ന പ്രതിപക്ഷത്തിന്റെ ചോദ്യങ്ങൾക്ക് മറുപടിയില്ലാതെ കുഴങ്ങുന്നതിനിടയിലാണ് സർക്കാരിന്റെ പുതിയ തീരുമാനം. മഞ്ഞക്കുറ്റിക്ക് പകരം ജിയോടാഗ് മതിയെന്ന തീരുമാനത്തെ ഇനി ഏത് തരത്തിലാണ് അനുഭാവികളും പ്രവർത്തകരും ന്യായീകരിക്കുന്നതെന്ന് കാത്തിരിക്കുകയാണ് പ്രതിപക്ഷം.\nതൃക്കാക്കര ഉപതെരഞ്ഞെടുപ്പ് പ്രചാരണം കൊടുമ്പിരികൊണ്ടിരിക്കെയാണ് നിലപാടുമാറ്റമെന്നതാണ് ശ്രദ്ധേയം. ഉപതെരഞ്ഞെടുപ്പിന്റെ പശ്ചാത്തലത്തിൽ നേരത്തെ സർക്കാർ കല്ലിടൽ താത്കാലികമായി നിർത്തിവച്ചിരുന്നു. കല്ലിടൽ തുടർന്നാൽ തെരഞ്ഞെടുപ്പിൽ തിരിച്ചടി ഉണ്ടാകുമെന്ന ബോധ്യത്തിന്റെ അടിസ്ഥാനത്തിലാണ് കല്ലിടലിൽ നിന്ന് സർക്കാർ പിൻവലിഞ്ഞത്. കല്ലിടാൻ ധൈര്യമുണ്ടോയെന്ന് പ്രതിപക്ഷം പലവട്ടം സർക്കാരിനെ വെല്ലുവിളിക്കുകയും ചെയ്തിരുന്നു. അതിരടയാള കല്ലുകൾ സ്ഥാപിക്കുന്ന നടപടികൾക്കെതിരെ ഭരണകക്ഷിയിൽ നിന്നുപോലും വിമർശനം ഉയർന്നിരുന്നു. എന്തിനാണ് ഇത്രവലിയ കുറ്റിയുമായി നാട്ടുകാരുടെ പറമ്പിലും വീടുകളിലും എത്തുന്നതെന്ന ചോദ്യം സിപിഎമ്മിന്റെ സമ്മേളന കാലത്ത് പല പ്രമുഖരും ചോദിച്ചിരുന്നു.\nകല്ലിടൽ അവസാനിപ്പിക്കണമെന്ന് ആവശ്യപ്പെട്ട് പ്രതിപക്ഷത്തിന്റെയും ജനീകീയ സമര സമിതിയുടേയും നേതൃത്വത്തിൽ വലിയ സമരങ്ങളാണ് കേരളത്തിൽ അരങ്ങേറിയത്. സ്ത്രീകളും കുട്ടികളുമടക്കം സമരത്തിനിടെ നിരത്തുകളിൽ പൊലീസിന്റെ ലാത്തിക്കും ചവിട്ടിനും ഇരകളായിരുന്നു. സമരത്തിൽ പങ്കെടുത്തവർക്കെതിരെയും ഭൂവടമകൾക്കുമെതിരെയും കെ റെയിൽ കല്ല് പിഴുതതിനും കൃത്യനിർവഹണം തടസ്സപ്പെടുത്തിയതിനും നിരവധി കേസുകൾ എടുത്തിട്ടുണ്ട്. കല്ലിടൽ നിർത്തിയ സ്ഥിതിക്ക് സമരം ചെയ്തവർക്കെതിരയുള്ള കേസുകൾ പിൻവലിക്കുമോ എന്ന കാര്യത്തിലാണ് ഇനി വ്യക്തത വരേണ്ടത്.\nസാമൂഹിക ആഘാത പഠനത്തിന് കല്ലിടലിന് പകരം ജി പി എസ് സാങ്കേതിക വിദ്യ ഉപയോഗിക്കാനാണ് റവന്യൂ വകുപ്പിന്റെ തീരുമാനം. മഞ്ഞ സർവേ കല്ലിടുന്നതിന് പകരം ജിയോ ടാഗ് സംവിധാനം ഉപയോഗിക്കണമെന്നാണ് നിർദ്ദേശം. അല്ലെങ്കിൽ കെട്ടിടങ്ങളിൽ മാർക്ക് ചെയ്യണം. കല്ലിടൽ സംസ്ഥാനത്തെ പലയിടങ്ങളിലും സംഘർഷങ്ങൾക്ക് വഴിവെച്ചിരുന്നു. ഇതിനെ തുടർന്നാണ് സർക്കാർ പുതിയ ഉത്തരവിറക്കിയതെന്നാണ് വിവരം. ഏപ്രിൽ 29ന് ശേഷം എവിടെയും കല്ലിടൽ നടന്നിട്ടില്ല. സിൽവർലൈൻ പ്രതിഷേധം മറികടക്കാനുള്ള സർക്കാറിന്റെ പുതിയ നീക്കമായാണ് ഇതിനെ പ്രതിപക്ഷം കണക്കാക്കുന്നത്.\nസിൽവർലൈനിനെതിരെ കോടതികളിലുള്ള കേസിലും വിധി എതിരാകുമോ എന്ന ആശങ്ക സർക്കാരിനുണ്ട്. സാമൂഹിക ആഘാത പഠനത്തിന് കല്ലിടുന്നതിലെ നിയമ പ്രശ്‌നങ്ങളായിരുന്നു ഇതിന് കാരണം. നടപ്പിലാക്കാൻ തീരുമാനിക്കുന്ന പദ്ധതികൾക്ക് മാത്രമേ കല്ലിടലിന് അനുമതിയുള്ളു എന്ന ചർച്ച സജീവമായിരുന്നു.\nതൃക്കാക്കരയിൽ കെ റെയിൽ ചർച്ചയാക്കാൻ സിപിഎമ്മിന് പേടി!\nകല്ലിടൽ ഇനി വോട്ടെടുപ്പിന് ശേഷം\nകല്ലിടലിൽ അനിശ്ചിതത്വം, സർക്കാർ തലത്തിൽ ഭിന്നാഭിപ്രായം


റൊമാന്റിക്ക് മൂഡിൽ എടക്കാട് ബറ്റാലിയന്റെ മൂന്നാം ടീസർ| Edakkad Battalion 06 Trailer out - Malayalam Filmibeat\n5 hrs ago എഷ്യയിലെ എറ്റവും പണചെലവുളള സിനിമ! ബ്രഹ്മാണ്ഡ ചിത്രത്തെക്കുറിച്ച് സൂചന നല്‍കി വിഎ ശ്രീകുമാര്\nപ്രേക്ഷകർ ആകാംക്ഷയോടെ കാത്തിരിക്കുന്ന ടൊവിനോ തോമസ് ചിത്രമാണ് എടക്കാട് ബെറ്റാലിയൻ 06. ടൊവിനോ ആദ്യമായി പട്ടാള വേഷത്തിൽ എത്തുന്ന ചിത്രമാണിത്, അതിനാൽ തന്നെ ചിത്രത്തിന് വേണ്ടി ഏറെ ആകാംക്ഷയോടെയാണ് പ്രേക്ഷകർ കാത്തിരിക്കുന്നത്. ഒരു ടൊവിനോ തോമസ് ചിത്രം എന്നതിലുപരി കഴിഞ്ഞ വർഷം പുറത്തിറങ്ങിയ സൂപ്പർ ഡ്യൂപ്പർ ഹിറ്റ് ചിത്രമായ തീവണ്ടി ടീം ഒരിക്കൽ കൂടി ഒന്നിക്കുന്ന ചിത്രമാണ് എടക്കാട് ബെറ്റാലിയൻ 06.\nകൽക്കിയ്ക്ക ശേഷം പുറത്തു വരുന്ന ടൊവിനോ ചിത്രമാണിത്. പുറത്തു വന്ന ചിത്രത്തിലെ ടീസറിനും ഗാനങ്ങൾക്കും മികച്ച പ്രേക്ഷക സ്വീകാര്യതയായിരുന്നു ലഭിച്ചിരുന്നത്. ഇപ്പോഴിത എടക്കാട് ബെറ്റലിയൻ 06 ന്റെ മൂന്നാമത്തെ ടീസർ പുറത്ത്. ഔദ്യോഗിക ഫേസ്ബുക്ക് പേജിലൂടെ ടൊവിനോയാണ് ടീസർ പുറത്തു വിട്ടിരിക്കുന്നത്.\nപുറത്തു വന്ന ആദ്യ രണ്ട് ടീസറിൽ നിന്ന് വ്യത്യസ്തമായിട്ടാണ് മൂന്നാമത്തെ ടീസർ പുറത്തു വന്നിരിക്കുന്നത്. പ്രാണയാർഥമായ നിമിഷങ്ങൾ കോർത്തിണക്കി കൊണ്ടാണ് ടീസർ ഒരുക്കിയിരിക്കുന്നത്. ടൊവിനോ തോമസും സംയുക്ത മേനോനുമാണ് ടീസറിൽ പ്രത്യക്ഷപ്പെട്ടിരിക്കുന്നത് കൂടാതെ അതിമനോഹരമായ കാഴ്ചകളും ഹൃദയ സ്പർശിയായ സംഗീതവുമൊക്കെ ടീസറിൽ ഉൾപ്പെടുത്തിയിട്ടുണ്ട്. മികച്ച പ്രേക്ഷക സ്വീകാര്യതയാണ ടീസറിന് ലഭിച്ചിരിക്കുന്നത്.\nഒരു പട്ടാളകഥ മാത്രമല്ല എടക്കാട് ബെറ്റാലിയൻ എന്ന് , പുറത്തു വന്ന പാട്ടുകളിൽ നിന്നും ടീസറിൽ നിന്നും വ്യക്തമാണ്. ആദ്യം പുറത്തു വന്ന ടീസറിൽ ടൊവിനോയുടെ ആക്ഷൻ സീനുകളായിരുന്നു. രണ്ടാമത് വന്ന ടീസറിൽ നാടും നാട്ടുകാരും. മൂന്നാമത്തെ ടീസറിൽ ടൊവിനോ- സംയുക്ത പ്രണയമാണ്.\nടൊവിനോ ആദ്യമായി പട്ടാള വേഷത്തിലെത്തുന്ന ചിത്രമാണിത്. ക്യാപ്റ്റൻ ഷഫീഖ് എന്ന കഥപാത്രത്തെയാണ് ടൊവിനോ അവതരിപ്പിക്കുന്നത്. ടൊവിനോയുടെ മാസ് ആക്ഷൻ ഫാമലി ചിത്രമായിരിക്കും ഇതെന്നാണ് ടീസറുകൾ നൽകുന്ന സൂചന. സംയുക്ത മേനോനാണ് ചിത്രത്തിൽ നായിക‌യായി എത്തിയത്. ഫാത്തിമ എന്ന കഥാപാത്രത്തെയാണ് സംയുക്ത അവതരിപ്പിക്കുന്നത്. ടൊവിനോയുടെ ഭാര്യയായിട്ടാണ് ചിത്രത്തിൽ എത്തുന്നത്. ഇത് മൂന്നാമത്തെ ചിത്രത്തിലാണ് ഇരുവരും ഒന്നിക്കുന്നത്.\nകഴിഞ്ഞ വർഷം പുറത്തിറങ്ങിയ ടൊവിനോ തോമസ്സിന്റെ സൂപ്പർ ഹിറ്റ് ചിത്രമായിരുന്നു തീവണ്ടി. എടക്കാട് ബറ്റാലിയനിലൂടേയും തീവണ്ടി ടീം തന്നെയാണ് വീണ്ടും ഒന്നിക്കുന്നത്. തീവണ്ടിയുടെ അരങ്ങിലും അണിയറയിലും പ്രവർത്തിച്ച താരങ്ങളും സങ്കേതിക പ്രവർത്തകരും തന്നെയാണ് ചിത്രത്തിലും.ടൊവിനോ, സംയുക്ത മേനോൻ, കൈലാസ് മേനോൻ, ഹരിനാരായണൻ, ഹരിശങ്കർ വീണ്ടും ഒന്നിക്കുന്ന ചിത്രമാണിത്.\nPooja Holiday Special movie releases | FilmiBeat Malayalam\nനവാഗതനായ സ്വപ്‌നേഷ് നായരാണ് എടക്കാട് ബറ്റാലിയൻ സംവിധാനം ചെയുന്നത്. കമ്മട്ടിപ്പാടം എന്ന സൂപ്പര്‍ഹിറ്റ് ചിത്രത്തിന് ശേഷം പി.ബാലചന്ദ്രന് തിരക്കഥ ഒരുക്കുന്ന ചിത്രം കൂടിയാണിത്. ദിവ്യാ പിളെള, പി ബാലചന്ദ്രന്, രേഖ, സന്തോഷ് കീഴാറ്റുര്, നിര്‍മ്മല് പാലാഴി, ശങ്കര് ഇന്ദു ചൂഡന്, ശാലു റഹിം തുടങ്ങിയവരാണ് മറ്റു പ്രധാന വേഷങ്ങളെ അവതരിപ്പിക്കുന്നത്. കാര്‍ണിവല് മോഷന് പിക്‌ചേഴ്‌സും റൂബി ഫിലിംസും ചേര്‍ന്നാണ് നിര്‍മാണം. ഒക്ടോബർ 18 ന് ചിത്രം തിയേറ്ററുകളിൽ എത്തും.\nRead more about: tovino thomas ടൊവിനോ തോമസ് edakkad battalion 06\nEdakkad Battalion 06 Trailer out


വാഹനങ്ങളില് അടിയന്തിര ആവശ്യങ്ങള്‍ക്കുളള ഉപകരണങ്ങള് സൂക്ഷിക്കണമെന്ന് സൗദി ട്രാഫിക് ഡയറക്ടറേറ്റ്\nവാഹനങ്ങളില് അടിയന്തിര ആവശ്യങ്ങള്‍ക്കുളള ഉപകരണങ്ങള് സൂക്ഷിക്കണമെന്ന് സൗദി ട്രാഫിക് ഡയറക്ടറേറ്റ് അറിയിച്ചു. വാഹനങ്ങളില് കൂളിംഗ് ഫിലിം പതിക്കുന്നത് നിയമ ലംഘനമാണ്. ഇത് വനിതാ ഡ്രൈവര്‍മാര്‍ക്കു ബാധകമാണെന്നും ഡയറക്ടറേറ്റ് വ്യക്തമാക്കി.\nഅടിയന്തിര ഘട്ടങ്ങളില് ആവശ്യമായ അടിസ്ഥാന ഉപകരണങ്ങളും സാമഗ്രികളും വാഹനങ്ങളില് സൂക്ഷിക്കണം. സ്‌പെയര് ടയര്, ടൂള് ബോക്‌സ്, ട്രൈആംഗിള് റിഫഌ്റ്റര്, ഫസ്റ്റ് എയ്ഡ് ബോക്‌സ്, അഗ്‌നി പ്രതിരോധിക്കുന്നതിനുളള മിനി ഫയര് എക്സ്റ്റിംഗ്വഷര് എന്നിവ വാഹനങ്ങളില് സൂക്ഷിക്കണമെന്ന് ട്രാഫിക് ഡയറക്ടറേറ്റ് അറിയിച്ചു.\nRead More : ഇഗ്നിസിന്റെ ഉത്പാദനം നിർത്തുന്നു; ഒരു ലക്ഷം രൂപ വരെ വിലക്കിഴിവിൽ വിൽപ്പനയെന്ന് റിപ്പോർട്ട്\nപിന് വശങ്ങളിലുള്ള ഗ്ലാസുകളില് ഫിലിമുകള് പതിക്കുന്നത് നിയമ ലംഘനമല്ല. എന്നാല് അകത്തേക്കുളള കാഴ്ച മറക്കുന്ന ഫിലുമുകള് പതിക്കാന് അനുമതിയില്ല. വാഹനങ്ങള് അലങ്കരിക്കുന്നതും പരസ്യം പതിക്കുന്നതും നിയമ ലംഘനമാണ്. മറ്റുളളവരെ ആകര്‍ഷിക്കുന്ന ചിത്രങ്ങള് അടങ്ങിയ സ്റ്റിക്കറുകള് പതിക്കുന്നതിനും അനുമതിയില്ല. നിയമലംഘകരില് നിന്ന് 500 മുതല് 900 റിയാല് വരെ പിഴ ഈടാക്കുമെന്നും ട്രാഫിക് ഡയറക്ടറേറ്റ് അറിയിച്ചു.


Computer Tips & Tricks: July 2013\nഖുര്‍ആന് പഠനത്തിനായി ചില വെബ് സൈറ്റുകള്\nജോലിക്കും പഠനത്തിനും കച്ചവടത്തിനും എല്ലാം കംപ്യുട്ടറുമായി ബന്ധപെടുന്ന ഈ കാലത്ത് ഖുര്‍ആന് പാരായണവും പഠനവും കമ്പ്യുട്ടറിലേക്ക് മാറുന്നു. പ്രായ ബേദമന്യേ ടാബ്ലെറ്റ് കംപ്യുട്ടറുകളുമായി ഖുര്‍ആന് പാരായണം ചെയുന്ന വിശ്വാസികളും ഇന്ന് സാദാരണ കാഴ്ചയാണ്.\nഖുര്‍ആന് ഓണ്‍ലൈന് ആയി പഠിക്കാന് പറ്റുന്ന കുറെ ഏറെ വെബ് സൈറ്റുകള് ഇന്നുണ്ട് അതില് കൂടുതല് ആളുകളും ഉപയോഗിക്കുന്നത് tanzil.net എന്ന ഖുര്‍ആന് പഠന സൈറ്റ് ആണ്. ഇതില് 43 ഭാഷകളിലായി 105 ഓളം പരിഭാഷകളും ഉണ്ട്.30 ഓളം വ്യത്യസ്ത ശബ്ദത്തിലുള്ള ഖുര്‍ആന് പാരായണവും ഇതില് കേള്‍ക്കാം. ഖുര്‍ആന് പാരായണതിനോടൊപ്പം തന്നെ അതിന്‍റെ പരിഭാഷയും ഉണ്ട്. രണ്ടു വ്യത്യസ്തമായ രീതിയില് ആണ് ഇതില് പരിഭാഷ ഉള്‍പെടുത്തിയിട്ടുള്ളത് ഒന്ന് മൗസ് കര്‍സര് വയ്ക്കുന്ന ഭാഗങ്ങളില് സൈഡില് ഒരു ചെറിയ കോളത്തില് ആയി ആയത്തിന്‍റെ അര്‍ഥം കാണിക്കുന്ന രീതിയില്,. വേറെ ഒന്ന് പ്ലേ ചെയ്യുന്ന സമയത്ത് ഓട്ടോ മാറ്റിക് ആയി തന്നെ സൈഡില് അതിന്‍റെ അര്‍ഥം കാണിച്ചു പോകുന്ന രീതിയിലും . ഇതില് മലയാളം പരിഭാഷ തന്നെ രണ്ടെണ്ണം ഉണ്ട് ഒരെണ്ണം ചെറിയ മുണ്ടം അബ്ദുല് ഹമീദ് മദനിയും കുഞിമുഹമ്മദ് മദനി പറപ്പൂര് ഇവര് ചേര്‍ന്ന് തയ്യാറാക്കിയതാണ് മറ്റൊന്ന് ശൈഖ് മുഹമ്മദ് കാരകുന്ന്, വാണി ദാസ് എളയാവൂര് ഇവര് ചേര്‍ന്ന് തയ്യാറാക്കിയതും.\nഖുര്‍ആന് അര്‍ത്ഥ സഹിധം പഠിക്കാന് സൗകര്യമുള്ള വേറെയും ചില സൈറ്റുകള് ഉണ്ട്.\nlalithasaram.net ശൈഖ് മുഹമ്മദ് കാരക്കുന്നും വാണിദാസ് എളയാവൂരും ചേര്‍ന്നു തയ്യാരാകിയ ഇതില് ഖുര്‍ആന് മലയാളം പരിഭാഷ PDF വേര്‍ഷന് ഡൌണ് ലോഡ് ചെയ്തെടുക്കാനുള്ള സൗകര്യവും ഉണ്ട്. അത് കൂടാതെ ഇതിലെ വീഡിയോ ലൈബ്രറിയില് ഖുറാനില് പറഞ്ഞിട്ടുള്ള പല വിഷയങ്ങളെ പറ്റിയുള്ള വീഡിയോകളും കാണാം .\nഖുറാനും ഹദീസുകളും പഠിക്കാനും, ഖുര്‍ആന് PDF,MP3 തുടങ്ങിയവ ഡൌണ്‍ലോഡ് ചെയ്യാനും, ഖുര്‍ആന് സോഫ്റ്റ് വെയറുകള് ഡൌണ് ലോഡ് ചെയ്യാനും പറ്റിയ ഒരു വെബ് സൈറ്റ് ആണ് hudainfo.com .\nഖുര്‍ആനില് പറഞ്ഞിരിക്കുന്ന ഓരോ വിഷയങ്ങള് ആയിട്ട് പഠിക്കാന് ഉപകരിക്കുന്ന ഒരു വെബ് സൈറ്റ് ആണ് malayalamquransearch.com . ഇതില് ഓരോ വിഷയങ്ങളെ പറ്റി സെര്‍ച്ചിംഗ് സൗകര്യവും ഉണ്ട്.\nഅമാനി മൌലവിയുടെ തഫ്സീര് ഇവിടെ ക്ലിക്ക് ചെയ്തു ഡൌണ്‍ലോഡ് ചെയ്യാം.\nPosted by Ryaz Elambilakode at 11:32 am4comments:


'പുതു ചെമ്പാ...'; 'ഓട്ടര്‍ഷ'യിലെ പ്രണയഗാനം കാണാം -\nHome Film ‘പുതു ചെമ്പാ…’; ‘ഓട്ടര്‍ഷ’യിലെ പ്രണയഗാനം കാണാം\n‘പുതു ചെമ്പാ…’; ‘ഓട്ടര്‍ഷ’യിലെ പ്രണയഗാനം കാണാം\nഅനുശ്രീ കേന്ദ്ര കഥാപാത്രമായെത്തുന്ന പുതിയ ചിത്രമാണ് ‘ഓട്ടര്‍ഷ’. ചിത്രത്തിലെ ഒരു ഗാനം പുറത്തുവിട്ടിരിക്കുകയാണ് അണിയറ പ്രവര്‍ത്തകര്. ‘പുതു ചെമ്പാ…’ എന്നു തുടങ്ങുന്ന വീഡിയോ ഗാനമാണ് പുറത്തുവിട്ടിരിക്കുന്നത്. യുട്യൂബില് റിലീസ് ചെയ്ത ഗാനത്തിന് മികച്ച പ്രതികരണമാണ് ലഭിക്കുന്നതും. പ്രണയമാണ് ഗാനത്തിന്റെ പ്രമേയം. ഇന്ദുലേഖ വാര്യരാണ് ഗാനം ആലപിച്ചിരിക്കുന്നത്. ബി ടി അനില്‍കുമാറിന്റെ വരികള്‍ക്ക് ശരത് സംഗീതസംവിധാനം നിര്‍വ്വഹിച്ചിരിക്കുന്നു. ഗാനത്തിന്റെ ലിറിക്കല് വീഡിയോ നേരത്തെ പുറത്തുവിട്ടിരുന്നു.\nസുജിത് വാസുദേവാണ് ചിത്രത്തിന്റെ സംവിധാനം നിര്‍വ്വഹിക്കുന്നത് ചിത്രത്തിന്റെ ടീസര് നേരത്തെ പുറത്തുവിട്ടിരുന്നു. കുറേയേറെ ഓട്ടോറിക്ഷ ഡ്രൈവര്‍മാരെ ഉള്‍പ്പെടുത്തിക്കൊണ്ടാണ് ടീസര് ഒരുക്കിയിരിക്കുന്നത്. ഓട്ടോറിക്ഷയുമായി ബന്ധപ്പെട്ട ഇവരുടെ അനുഭവങ്ങളും ടീസറില് ഉള്‍പ്പെടുത്തിയിരുന്നു.\nഅനിത എന്ന ഓട്ടോറിക്ഷ ഡ്രൈവറായിട്ടാണ് അനുശ്രീ ‘ഓട്ടര്‍ഷ’യില് എത്തുന്നത്. ഓട്ടോറിക്ഷയിലെ യാത്രക്കാരായ സാധാരണക്കാരുടെ ജീവിതമാണ് ചിത്രത്തിന്റെ മുഖ്യ പ്രമേയം.\nRead more: ഓട്ടോഡ്രൈവറായി അനുശ്രീ; ‘ഓട്ടര്‍ഷ’യിലെ പുതിയ ഗാനം\nഅനുശ്രീയ്ക്ക് പുറമെ നിരവധി പുതുമുഖ താരങ്ങളും ചിത്രത്തിലെത്തുന്നുണ്ട്. നിത്യജീവിതത്തില് ഉണ്ടാകുന്ന തമാശകളും സംഭവങ്ങളുമൊക്കെ ചിത്രത്തില് പ്രതിപാദിക്കുന്നുണ്ട്. എല് ജെ ഫിലിംസിന്റെ ബാനറിലാണ് ‘ഓട്ടര്‍ഷ’ റിലീസ് ചെയ്യുന്നത്.\nകണ്‍മണി അന്‍പൊട് കാതലന് നാന് എഴുതും കടിതമേ…. ഭാഷയുടേയും ദേശത്തിന്റേയുമെല്ലാം അതിര്‍വരമ്പുകള് ഭേദിച്ച മനോഹരഗാനങ്ങളിലൊന്ന്. വര്‍ഷങ്ങളേറെ പിന്നിട്ടെങ്കിലും ഇന്നും പ്രിയപ്പെട്ടതാണ് പലര്‍ക്കും ഈ പാട്ട്. പ്രണയത്തിന്റെ ആര്‍ദ്രത അത്രമേല് ഭംഗിയായി പ്രതിഫലിയ്ക്കുന്നുണ്ട് ഈ...\nമലയാളത്തിന് പുറമെ അന്യ ഭാഷാ ചിത്രങ്ങിലും സാന്നിധ്യമറിയിച്ച നടനാണ് ദുല്‍ഖര് സല്‍മാന്. താരം കേന്ദ്ര കഥാപാത്രമായെത്തുന്ന പുതിയ ബോളിവുഡ് ചിത്രം ഒരുങ്ങുന്നു. ആര് ബാല്‍കിയാണ് ചിത്രത്തിന്റെ സംവിധാനം നിര്‍വഹിക്കുന്നത്. ത്രില്ലര് സ്വഭാവത്തില് ഒരുങ്ങുന്ന...


Feb 11, 2019, 03:37 pm IST\nഐ.സി.സി പുറത്ത് വിട്ട ട്വന്റി20 ക്രിക്കറ്റിലെ മികച്ച ബൗളര്‍മാരുടെ പട്ടികയില് കുല്‍ദീപ് യാദവ് ഒരു സ്ഥാനം കയറി രണ്ടാം സ്ഥാനത്തെത്തി. ന്യൂസിലാന്‍ഡുമായി നടന്ന മൂന്നാം ട്വന്റി20 മത്സരത്തിലെ പ്രകടനമാണ് റാങ്കിംഗില് നിര്‍ണ്ണായകമായത്. മത്സരത്തില് 26 റണ്‍സ് മാത്രം വിട്ടുനല്‍കിക്കൊണ്ട് കുല്‍ദീപ് യാദവ് രണ്ട് വിക്കറ്റുകളാണ് നേടിയത്. കുല്‍ദീപ് മികച്ച പ്രകടനം കാഴ്ചവെച്ചെങ്കിലും മത്സരത്തില് ഇന്ത്യ പരാജയപ്പെട്ടിരുന്നു. പട്ടികയില് പാക്കിസ്ഥാന്റെ സ്പിന്നര് റാഷിദ് ഖാന് മാത്രം പിറകിലാണ് കുല്‍ദീപ് യാദവ്.\nകുല്‍ദീപ് യാദവിന് പുറമെ മറ്റൊരു ഇന്ത്യന് സ്പിന്നര് കൃണാല് പാണ്ഡ്യയ്ക്കും പട്ടികിയില് സ്ഥാനക്കയറ്റം ലഭിച്ചിരുന്നു. 39 സ്ഥാനങ്ങള് കയറി 58ാം സ്ഥാനത്താണ് കൃണാല് പാണ്ഡ്യയെത്തിയത്. ഇന്ത്യയുടെ തന്നെ രോഹിത് ശര്‍മ്മയും ശിഖര് ധവാനും 7ും 11ും സ്ഥാനങ്ങളിലാണ്.\nഅതേസമയം ട്വന്റി20 ടീം റാങ്കിംഗില് ഇന്ത്യ ഇത്തവണയും രണ്ടാം സ്ഥാനത്താണ്. ഒന്നാം സ്ഥാനം പാക്കിസ്ഥാന് നേടിയപ്പോള് ദക്ഷിണാഫ്രിക്കയാണ് മൂന്നാം സ്ഥാനത്ത് നില്‍ക്കുന്നത്. നേപ്പാളാകട്ടെ യു.എ.ഇയെ പിന്നിലാക്കി 14ാം സ്ഥാനം കരസ്ഥമാക്കി.\nTags: ICC T20Kuldeep Yadavranking\n'ഗഗന്‍യാന്' വേണ്ട തയ്യാറെടുപ്പ് പുരോഗമിക്കുന്നു: ദൗത്യത്തിന് വേണ്ടി 10 പേരെ തിരഞ്ഞെടുക്കാന് വ്യോമസേനയ്ക്ക് അനുമതി നല്‍കി ഐ.എസ്.ആര്.ഒ


റൂട്ടിന് സെഞ്ചുറി, ബുമ്രക്ക് അഞ്ച് വിക്കറ്റ്; ഇംഗ്ലണ്ടിനെതിരെ ഇന്ത്യക്ക് 209 റണ്‍സ് വിജയലക്ഷ്യം | England vs India, 1st Test Joe Root hits ton, Bumrah fifer, India nees 209 runs to win\nറൂട്ടിന് സെഞ്ചുറി, ബുമ്രക്ക് അഞ്ച് വിക്കറ്റ്; ഇംഗ്ലണ്ടിനെതിരെ ജയത്തിലേക്ക് ബാറ്റ് വീശി ഇന്ത്യ\nസിബ്ലിയെയും(28) ബുമ്ര വീഴ്ത്തിയെങ്കിലും ജോണി ബെയര്‍സ്റ്റോ(30), ഡാനിയേല് ലോറന്‍സ്(25), സാം കറന്(32) എന്നിവരെ കൂട്ടുപിടിച്ച് സെഞ്ചുറി പൂര്‍ത്തിയാക്കിയ റൂട്ട് ഇംഗ്ലണ്ടിനെ പൊരുതാവുന്ന ലീഡിലേക്ക് നയിച്ചു.\nLondon, First Published Aug 7, 2021, 10:36 PM IST\nലണ്ടന്: നോട്ടിംഗ്ഹാം ക്രിക്കറ്റ് ടെസ്റ്റില് ഇംഗ്ലണ്ടിനെതിരെ ഇന്ത്യക്ക് 209 റണ്‍സ് വിജയലക്ഷ്യം. വിക്കറ്റ് നഷ്ടമില്ലാതെ 25 റണ്‍സെന്ന നിലയില് മൂന്നാം ദിനം ക്രീസിലിറങ്ങിയ ഇംഗ്ലണ്ട് 303 റണ്‍സിന് ഓള് ഔട്ടായി. ക്യാപ്റ്റന് ജോറൂട്ടിന്‍റെ സെഞ്ചുറിയാണ് രണ്ടാം ഇന്നിംഗ്സില് ഇംഗ്ലണ്ടിനെ വന് തകര്‍ച്ചയില് നിന്ന് കരകയറ്റിയത്. ഇന്ത്യക്കായി ജസ്പ്രീത് ബുമ്ര അഞ്ച് വിക്കറ്റെടുത്തപ്പോള് ഷര്‍ദ്ദുല് ഠാക്കൂര് രണ്ട് വിക്കറ്റെടുത്തു.\n209 റണ്‍സ് വിജിയലക്ഷ്യവുമായി ബാറ്റിംഗ് തുടങ്ങിയ ഇന്ത്യ മൂന്നാം ദിനം സ്റ്റമ്പെടുക്കുമ്പോള് ഒരു വിക്കറ്റ് നഷ്ടത്തില് 52 റണ്‍സെന്ന നിലയിലാണ്. 12 റണ്‍സ് വീതമടുത്ത് രോഹിത് ശര്‍മയും ചേതേശ്വര് പൂജാരയും ക്രീസില്. 26 റണ്‍സെടുത്ത കെ എല് രാഹുലിന്‍റെ വിക്കറ്റാണ് ഇന്ത്യക്ക് നഷ്ടമായത്. സ്റ്റുവര്‍ട്ട് ബ്രോഡിനാണ് വിക്കറ്റ്. ഒമ്പത് വിക്കറ്റ് ശേഷിക്കെ ഇന്ത്യക്ക് ജയത്തിലേക്ക് 157 റണ്‍സ് കൂടി വേണം.\nതുടക്കത്തിലെ ഇംഗ്ലണ്ടിനെ വിറപ്പിച്ച് ബുമ്ര\nമൂന്നാം ദിനം തുടക്കത്തില് റോറി ബേണ്‍സിനെ വീഴ്ത്തി മുഹമ്മദ് സിറാജ് ആണ് ഇന്ത്യക്ക് ആദ്യ ബ്രേക്ക് ത്രൂ സമ്മാനിച്ചത്. 18 റണ്‍സെടുത്ത ബേണ്‍സിനെ സിറാജ് റിഷഭ് പന്തിന്‍റെ കൈകകളിലെത്തിച്ചു. തൊട്ടുപിന്നാലെ സാക്ക് ക്രോളിയെ(6) ബുമ്ര, പന്തിന്‍റെ കൈകളിലെത്തിച്ചതോടെ ഇംഗ്ലണ്ട് പതറി. 46 റണ്‍സെ അപ്പോള് സ്കോര് ബോര്‍ഡിലുണ്ടായിരുന്നുള്ളു. എന്നാല് ഡൊമനിക് സിബ്ലിയെ ഒരറ്റത്ത് നിര്‍ത്തി ഏകദിന ശൈലിയില് ബാറ്റുവീശിയ ജോ റൂട്ട് ഇന്ത്യയുടെ ലീഡ് മറികടന്ന് ഇംഗ്ലണ്ടിനെ മുന്നോട്ട് നയിച്ചു.\nസിബ്ലിയെയും(28) ബുമ്ര വീഴ്ത്തിയെങ്കിലും ജോണി ബെയര്‍സ്റ്റോ(30), ഡാനിയേല് ലോറന്‍സ്(25), സാം കറന്(32) എന്നിവരെ കൂട്ടുപിടിച്ച് സെഞ്ചുറി പൂര്‍ത്തിയാക്കിയ റൂട്ട് ഇംഗ്ലണ്ടിനെ പൊരുതാവുന്ന ലീഡിലേക്ക് നയിച്ചു. 172 പന്തില് 109 റണ്‍സെടുത്ത റൂട്ടിനെ ബുമ്ര വീഴ്ത്തിയശേഷം വാലറ്റത്ത് സാം കറന് നടത്തിയ ചെറുത്തുനില്‍പ്പ് ഇംഗ്ലണ്ട് ലീഡ് 200 കടത്തി.\nഒടുവില് വാലരിഞ്ഞ് ബുമ്രയും ഷമിയും ചേര്‍ന്ന് ഇംഗ്ലണ്ട് ഇന്നിംഗ്സ് 303 റണ്‍സില് അവസാനിപ്പിച്ചു. ഇന്ത്യക്കായി ബുമ്ര 64 റണ്‍സ് വഴങ്ങി അഞ്ച് വിക്കറ്റെടുത്തപ്പോള് സിറാജും ഷര്‍ദ്ദുലും രണ്ട് വിക്കറ്റ് വീതവും ഷമി ഒരു വിക്കറ്റുമെടുത്തു.\nLast Updated Aug 7, 2021, 11:33 PM IST


വ്യാഴാഴ്ച വരെ ശക്തമായ മിന്നലിനും കാറ്റിനും സാധ്യത: ഒന്‍പത് ജില്ലകളില് യെല്ലോ അലര്‍ട്ട്, ഉംപുന് ചുഴലിക്കാറ്റ് അതിതീവ്രമായി\nHomeകേരളംവ്യാഴാഴ്ച വരെ ശക്തമായ മിന്നലിനും കാറ്റിനും സാധ്യത: ഒന്‍പത് ജില്ലകളില് യെല്ലോ അലര്‍ട്ട്, ഉംപുന് ചുഴലിക്കാറ്റ് അതിതീവ്രമായി\nതിരുവനന്തപുരം: സംസ്ഥാനത്ത് തിങ്കളാഴ്ച ഒന്‍പത് ജില്ലകളില് യെല്ലോ അലര്‍ട്ട് പ്രഖ്യാപിച്ചു.[www.malabarflash.com]\nകൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, തൃശൂര്, പാലക്കാട്, മലപ്പുറം ജില്ലകളിലാണ് കാലാവസ്ഥാ നിരീക്ഷണ കേന്ദ്രം ശക്തമായ മഴയ്ക്കുള്ള യെല്ലോ അലര്‍ട്ട് പ്രഖ്യാപിച്ചിരിക്കുന്നത്.\nവ്യാഴാഴ്ച വരെ ശക്തമായ ഇടിമിന്നലും 40 കി.മീ വരെ വേഗതയുള്ള കാറ്റും ഉണ്ടാകുമെന്നും മുന്നറിയിപ്പുണ്ട്. ജനങ്ങള് ജാഗ്രത പുലര്‍ത്തണമെന്ന് സംസ്ഥാന ദുരന്ത നിവാരണ അതോറിറ്റി അറിയിച്ചു. കേരള തീരത്ത് മത്സ്യബന്ധനത്തിന് വിലക്കില്ല.\nഅതേ സമയം കഴിഞ്ഞദിവസം ബംഗാള് ഉള്‍ക്കടലില് രൂപംകൊണ്ട ഉംപുന് ചുഴലിക്കാറ്റ് അതിതീവ്രമായി. ബംഗാള് ഉള്‍ക്കടലിന്റെ മധ്യഭാഗത്ത് ഒഡിഷയില് നിന്ന് 960 കിലോമീറ്ററും പശ്ചിമബംഗാളില് നിന്ന് 1110 കിലോമീറ്ററും അകലെയായാണ് നിലവില് ചുഴലിക്കാറ്റിന്റെ സ്ഥാനം.\nഅടുത്ത 24 മണിക്കൂറില് കൂടുതല് ശക്തിപ്രാപിക്കുന്ന ഉംപുന് ബുധനാഴ്ച ഉച്ചയോടെ പശ്ചിമബംഗാളിന്റെയും ബഗ്ലാദേശിന്റെയും തീരപ്രദേശം കടന്നുപോകുമെന്നാണ് കേന്ദ്ര കാലാവസ്ഥാ വകുപ്പിന്റെ വിലയിരുത്തല്.\nഒഡിഷയുടെയും പശ്ചിമബംഗാളിന്റെയും തീരപ്രദേശങ്ങളില് ശക്തമായ മഴയ്ക്കുള്ള മുന്നറിയിപ്പ് നല്‍കിയിട്ടുണ്ട്. ഈ മേഖലയില് ബുധനാഴ്ച കാറ്റിന്റെ വേഗത 155 കി.മീ വരെയാകുമെന്നും മുന്നറിയിപ്പുണ്ട്.\nബംഗാള് ഉള്‍ക്കടലില് തിങ്കളാഴ്ച രാവിലെ മുതല് കാറ്റിന്റെ വേഗത 200 കി.മീ വരെയാകുമെന്നും മുന്നറിയിപ്പുണ്ട്. ബുധനാഴ്ച വരെ ഒഡിഷ, പശ്ചിമബംഗാള് തീരങ്ങളില് മത്സ്യബന്ധനത്തിന് വിലക്കും ഏര്‍പ്പെടുത്തിയിട്ടുണ്ട്.\nഅതിനിടെ, ഉംപുനിന്റെ സ്വാധീനത്തെ തുടര്‍ന്ന് ആന്‍ഡമാന് നിക്കോബാര് ദ്വീപില് ഈ വര്‍ഷത്തെ തെക്കുപടിഞ്ഞാറന് മണ്‍സൂണ് എത്തിയതായി കേന്ദ്രകാലാവസ്ഥാ വകുപ്പ് അറിയിച്ചു. അടുത്ത 48 മണിക്കൂറില് തെക്കന്‍ബംഗാള് ഉള്‍ക്കടലിലും ആന്‍ഡമാന് നിക്കോബാര് ദ്വീപിന്റെ മറ്റുഭാഗങ്ങളിലും കാലവര്‍ഷം പ്രവേശിക്കുമെന്നാണ് പ്രവചനം. കേരളത്തില് കാലവര്‍ഷം ജൂണ് അഞ്ചിനെത്തുമെന്നാണ് വിലയിരുത്തല്.\nKerala News thiruvananthapuram weather-report കേരളം


ഗര്‍ഭിണി ഒരുഗ്ലാസ്സ് ചൂടുവെള്ളം കുടിക്കുമ്പോള് | Benefits of drinking hot water during pregnancy - Malayalam BoldSky\nFinance സൗജന്യ ഓണക്കിറ്റ് വിതരണം; മഞ്ഞ, പിങ്ക്, നീല, വെള്ള കാർഡുകൾക്ക് കിറ്റുകൾ ഏതൊക്കെ ദിവസങ്ങളിൽ?\n| Updated: Thursday, April 25, 2019, 12:20 [IST]\nആരോഗ്യ സംരക്ഷണത്തിന് വളരെയധികം പ്രാധാന്യം നല്‍കുന്ന ഒരു കാലഘട്ടമാണ് പലപ്പോഴും ഗര്‍ഭകാലം. അമ്മക്ക് മാത്രമല്ല കുഞ്ഞിനും വളരെയധികം പ്രാധാന്യം പലപ്പോഴും ഈ കാലഘട്ടത്തില് നല്‍കേണ്ടതുണ്ട്. ആരോഗ്യ സംരക്ഷണത്തിന്റെ കാര്യത്തില് അമ്മക്ക് നല്‍കുന്ന അതേ പ്രാധാന്യം തന്നെ കുഞ്ഞിനും ഗര്‍ഭാവസ്ഥയില് നല്‍കേണ്ടതുണ്ട്. കുടിക്കുന്ന വെള്ളത്തില് പോലും വളരെയധികം ശ്രദ്ധിക്കേണ്ടതാണ്. ഒരു ഗ്ലാസ്സ് ചൂടുവെള്ളം കുടിക്കുന്നതിലൂടെ അത് ആരോഗ്യത്തിന് എത്രത്തോളം ഗുണം ചെയ്യുന്നുണ്ട് എന്ന് നോക്കാം.\nകഴിക്കുന്ന ഭക്ഷണത്തിലും കുടിക്കുന്ന വെള്ളത്തില് പോലും വളരെയധികം ശ്രദ്ധിക്കേണ്ടതാണ്. കാരണം ഗര്‍ഭത്തിന്റെ ആദ്യത്തെ മൂന്ന് മാസം വളരെയധികം ശ്രദ്ധിക്കേണ്ടതാണ്. അതുകൊണ്ട് തന്നെ കുടിക്കുന്ന വെള്ളത്തില് പോലും വളരെയധികം ശ്രദ്ധ ഓരോ അമ്മയും നല്‍കേണ്ടതുണ്ട്. എന്നാല് പല ആരോഗ്യ പ്രശ്‌നത്തിനും പരിഹാരം കാണുന്നതിന് സഹായിക്കുന്ന ഒന്നാണ് വെള്ളം. അതുകൊണ്ട് തന്നെ ഇളം ചൂടുള്ള വെള്ളത്തിന് നിങ്ങളുടെ കുഞ്ഞിന്റെ വരെ ആരോഗ്യം സംരക്ഷിക്കുന്നതിനുള്ള കഴിവുണ്ട്. ദിവസവും കുടിക്കുന്ന വെള്ളത്തിലൂടെ പല വിധത്തിലുള്ള രോഗാവസ്ഥകളെ ഗര്‍ഭകാലത്ത് നമുക്ക് ഇല്ലാതാക്കാന് സാധിക്കുന്നു.\nഇത് അമ്മക്കും കുഞ്ഞിനും മാത്രം എത്രത്തോളം ഗുണം ചെയ്യുന്നുണ്ട് എന്ന കാര്യം പലര്‍ക്കും അറിയില്ല. ഒരു ഗ്ലാസ്സ് ചൂടുവെള്ളം കഴിക്കുന്നതിലൂടെ എന്തൊക്കെ ഗുണങ്ങളാണ് എന്ന് നോക്കാവുന്നതാണ്. ഇത് അമ്മക്ക് നല്‍കുന്ന ഗുണങ്ങള് എന്തൊക്കെയെന്ന് നോക്കാവുന്നതാണ്. നിര്‍ജ്ജലീകരണം എന്ന അവസ്ഥക്ക് പരിഹാരം കാണുന്നതിനും വെള്ളം ധാരാളം കഴിക്കേണ്ടതാണ്. അതുകൊണ്ട് തന്നെ ഇത്തരം അവസ്ഥകള്‍ക്ക് പരിഹാരം കാണുന്നതിന് സഹായിക്കുന്നുണ്ട് പലപ്പോഴും വെള്ളം. എന്നാല് ഒരു ഗ്ലാസ്സ് ചൂടുവെള്ളം കഴിക്കുന്നതിലൂടെ എന്തൊക്കെ ആരോഗ്യ ഗുണങ്ങള് ഉണ്ടാവുന്നുണ്ട് എന്ന് നോക്കാം.\nആരോഗ്യ സംരക്ഷണത്തിന്റെ കാര്യത്തില് വളരെയധികം വില്ലനാവുന്ന ഒന്നാണ് പലപ്പോഴും ടോക്‌സിന്. ഇത് ഗര്‍ഭകാലത്തുണ്ടാക്കുന്ന അസ്വസ്ഥതകളും ചില്ലറയല്ല. എന്നാല് ഒരു ഗ്ലാസ്സ് ചൂടുവെള്ളം കുടിക്കുന്നതിലൂടെ അത് ശരീരത്തിലെ ടോക്‌സിനെ പുറന്തള്ളുന്നതിന് സഹായിക്കുന്നുണ്ട്. ഇത് പലപ്പോഴും മോണിംഗ് സിക്‌നെസ്, നെഞ്ചെരിച്ചില് എന്ന അവസ്ഥക്ക് പരിഹാരം കാണുന്നതിന് സഹായിക്കുകയും ചെയ്യുന്നു. ശരീരം ക്ലീന് ചെയ്യുന്നതിന് വളരെയധികം സഹായിക്കുന്നുണ്ട് ഒരു ഗ്ലാസ്സ് ചൂടുവെള്ളം.\nമലബന്ധം പോലുള്ള പ്രതിസന്ധികള്‍ക്ക് പരിഹാരം കാണുന്നതിന് സഹായിക്കുന്ന ഒന്നാണ് ഒരു ഗ്ലാസ്സ് ചൂടുവെള്ളം. ഗര്‍ഭകാലത്ത് ഉണ്ടാവുന്ന മലബന്ധം പോലുള്ള അവസ്ഥ ചില്ലറയല്ല. അതുകൊണ്ട് തന്നെ ഇത്തരം അവസ്ഥകള്‍ക്ക് പരിഹാരം കാണാന് വെറും വയറ്റില് അല്‍പം ഇളം ചൂടുവെള്ളം കുടിക്കാവുന്നതാണ്. അതുകൊണ്ട് തന്നെ ഇത്തരം അവസ്ഥകള്‍ക്ക് പരിഹാരം കാണുന്നതിന് സഹായിക്കുന്ന ഒന്നാണ് ചൂടുവെള്ളം. അതുകൊണ്ട് തന്നെ ഇത്തരം അവസ്ഥകള്‍ക്ക് പരിഹാരം കാണുന്നതിന് സഹായിക്കുന്നുണ്ട് ഇത്.\nMost read; ഗര്‍ഭകാലത്ത് ഒഴിവാക്കരുത് ഈ പഴം, ഗുണം കുഞ്ഞിനും\nഅസിഡിറ്റി പോലുള്ള അവസ്ഥകള് പലപ്പോഴും ഗര്‍ഭാവസ്ഥയില് അല്‍പം പ്രതിസന്ധി ഉണ്ടാക്കുന്നതാണ്. അതുകൊണ്ട് തന്നെ ഇത്തരം പ്രതിസന്ധികള്‍ക്ക് പരിഹാരം കാണുന്നതിന് സഹായിക്കുന്ന ഒന്നാണ് ഒരു ഗ്ലാസ്സ് ചൂടുവെള്ളം. അതുകൊണ്ട് തന്നെ ഇത്തരം അവസ്ഥകളില് അല്‍പം ഇളം ചൂടുള്ള വെള്ളം കുടിക്കുന്നതിലൂടെ അസിഡിറ്റി പോലുള്ള അവസ്ഥകള്‍ക്ക് പരിഹാരം കാണുന്നതിന് സഹായിക്കുന്നുണ്ട്.\nശരീരത്തില് രക്തയോട്ടം വര്‍ദ്ധിപ്പിക്കുന്ന അവസ്ഥയിലേക്ക് സഹായിക്കുന്നുണ്ട് പലപ്പോഴും ഒരു ഗ്ലാസ്സ് ഇളം ചൂടുള്ള വെള്ളം. അതുകൊണ്ട് തന്നെ ഇത്തരം അവസ്ഥകള് അല്‍പം ശ്രദ്ധിക്കേണ്ടതുണ്ട്. ഇത് ശരീത്തില് രക്തയോട്ടം വര്‍ദ്ധിപ്പിക്കുന്നതിന് വളരെയധികം മികച്ചതാണ്. അതുകൊണ്ട് തന്നെ ഇത്തരം കാര്യങ്ങള് വളരെയധികം ശ്രദ്ധിക്കേണ്ടതാണ്.\nശരീരത്തില് സ്റ്റാമിനയും ഊര്‍ജ്ജവും വേണ്ട സമയമാണ് ഗര്‍ഭകാലം. എന്നാല് അല്‍പം ശ്രദ്ധിച്ചാല് അത് നമുക്ക് സ്റ്റാമിനയും ഊര്‍ജ്ജവും വര്‍ദ്ധിപ്പിക്കുന്നതിന് സഹായിക്കുന്നു. എന്നാല് അല്‍പം ചൂടുവെള്ളത്തില് അല്‍പം നാരങ്ങ നീര് മിക്‌സ് ചെയ്ത് കഴിക്കുന്നത് സ്റ്റാമിനയുടെ ഊര്‍ജ്ജം വര്‍ദ്ധിപ്പിക്കുന്നതിന് സഹായിക്കുന്നുണ്ട്. അതുകൊണ്ട് തന്നെ ഇത് സ്ഥിരമാക്കുകയാണ് ചെയ്യേണ്ടത്. ഇത് ശരീരത്തില് ഊര്‍ജ്ജം വര്‍ദ്ധിപ്പിക്കുന്നുണ്ട്.\nചുമയും ജലദോഷവും പോലുള്ള അവസ്ഥകള്‍ക്ക് പരിഹാരം കാണുന്നതിന് ഒരു ഗ്ലാസ്സ് ചൂടുവെള്ളം സഹായിക്കുന്നുണ്ട്. എന്നാല് ചുമക്കും ജലദോഷത്തിനും ഗര്‍ഭകാലത്ത് ഉണ്ടാവുന്ന അവസ്ഥകള്‍ക്ക് ആക്കം കൂട്ടുകയാണ് ചെയ്യുന്നത്. അതുകൊണ്ട് തന്നെ ഇത്തരം അവസ്ഥകള്‍ക്ക് പരിഹാരം കാണുന്നതിന് സഹായിക്കുന്ന ഒന്നാണ് പലപ്പോഴും ഇളം ചൂടുള്ള വെള്ളം.\nഎന്നാല് ചൂടുവെള്ളം ആണെങ്കിലും കഴിക്കുമ്പോള് അല്‍പം ശ്രദ്ധിക്കേണ്ടതുണ്ട്. എന്തൊക്കെയെന്ന് നോക്കാവുന്നതാണ്. ആദ്യം തന്നെ നല്ലതു പോലെ തിളപ്പിച്ച ശേഷം മാത്രമേ വെള്ളം കുടിക്കാന് ശ്രദ്ധിക്കാവൂ. അല്ലെങ്കില് അത് പല വിധത്തിലാണ് നിങ്ങളുടെ ആരോഗ്യത്തെ ബാധിക്കുന്നത്. അതുകൊണ്ട് നല്ലതു പോലെ തിളപ്പിച്ച വെള്ളം കുടിക്കാന് ശ്രദ്ധിക്കണം.\nമിനറല് കണ്ടന്റ് പലപ്പോഴും നിങ്ങളുടെ കുഞ്ഞിന് ഉണ്ടാവുന്ന പ്രതിസന്ധികളിലേക്ക് വില്ലനായി മാറുന്നുണ്ട്. കൂടുതല് മിനറല്‍സ് അടങ്ങിയ വെള്ളം കുടിക്കുന്നത് പലപ്പോഴും നിങ്ങളുടെ ഗര്‍ഭസ്ഥശിശുവിന് വില്ലനായി മാറുന്നുണ്ട്. ഇത് നിങ്ങളുടെ കുഞ്ഞിന്റെ ആരോഗ്യം നശിപ്പിക്കുയാണ് ചെയ്യുന്നത്. അതുകൊണ്ട് വളരെയധികം ശ്രദ്ധിക്കേണ്ടതാണ്.\nRead more about: water pregnancy വെള്ളം ഗര്‍ഭിണി ഗര്‍ഭം\nBenefits of drinking hot water during pregnancy. Takealook.


പുനസംഘടനയില് എതിര്‍പ്പ്; രമേശ് ചെന്നിത്തല ഡല്‍ഹിക്ക് - Malayalivartha.com Widgets Magazine\n06 JUNE 2014 05:44 AM IST\nമന്ത്രിസഭാ പുനസംഘടന തടയുക എന്ന ലക്ഷ്യത്തോടെ ആഭ്യന്തരമന്ത്രി രമേശ് ചെന്നിത്തല ഇന്ന് ഡല്‍ഹിക്ക്. ഇന്ന് വൈകിട്ട് ഡല്‍ഹിയില് എത്തുന്ന ചെന്നിത്തല ശനിയാഴ്‌ച പാര്‍ട്ടി അധ്യക്ഷ സോണിയ ഗാന്ധി, ഉപാധ്യക്ഷന് രാഹുല് ഗാന്ധി എന്നിവരുമായി കൂടിക്കാഴ്‌ച നടത്തും. കേരളത്തിന്റെ ചുമതലയുള്ള എഐസിസി ജനറല് സെക്രട്ടറി മുകുള് വാസ്‌നിക്, മുതിര്‍ന്ന നേതാക്കളായ എ.കെ.ആന്റണി, വയലാര് രവി എന്നിവരുമായും ചെന്നിത്തല ചര്‍ച്ച നടത്തും.\nമന്ത്രിസഭാ പുനസംഘടനയ്‌ക്ക് നേരത്തെ ഹൈക്കമാന്‍ഡ് മുഖ്യമന്ത്രിക്ക് അനുമതി നല്‍കിയിരുന്നു. സംസ്ഥാനത്ത് സമയവായം ഉണ്ടാക്കിയ ശേഷം പുനസംഘടന നടത്താനാണ് നിര്‍ദ്ദേശം. എന്നാല് പുനസംഘടനയില് ഒരാള്‍ക്ക് സ്ഥാനം നഷ്‌ടപ്പെടുമെന്ന് കണ്ടാണ് ഐ ഗ്രൂപ്പ് പ്രതിരോധം തുടങ്ങിയത്. ഐ ഗ്രൂപ്പ് മന്ത്രിമാരില് ഒരാളെ ഒഴിവാക്കി കെ.ബി.ഗണേഷ്‌കുമാറിനെ മന്ത്രിസഭയില് ഉള്‍പ്പെടുത്താനാണ് മുഖ്യമന്ത്രിയുടെ നീക്കം. ഇതിന് തടയിടാനാണ് ചെന്നിത്തല ഡല്‍ഹിക്ക് പോകുന്നത്. സംസ്ഥാനത്ത് ഇക്കാര്യത്തില് സമവായമില്ലെന്നും നിലവില് പുനസംഘടനയുടെ ആവശ്യമില്ലെന്നും ഗണേഷിന്റെ പുനപ്രവേശനത്തിലുള്ള എതിര്‍പ്പും ചെന്നിത്തല ഹൈക്കമാന്‍ഡിനെ അറിയിക്കും.\nഅടുക്കളയില് പാറ്റയെ കാണ്ടാൽ യുവതി അലമുറയിട്ട് കരയും പേടി കാരണം പിന്നീട് ആ പരിസരത്തോട്ട് പോകില്ല; ഭാര്യയുടെ നിർബന്ധപ്രകാരം മൂന്ന് വര്‍ഷത്തിനിടയില് 18 തവണ വീട് മാറി: ഇപ്പോൾ വിവാഹ മോചനം വേണമെന്ന് ഭര് (16 minutes ago)\nദുബായില് വെച്ച് തനിക്ക് ബ്രെയ്ന് ട്യൂമറാണെന്ന് ഡോക്ടര് പറഞ്ഞ നിമിഷം ആ യുവതി ആകെ തകര്‍ന്നുപോയി. ഭര്‍ത്താവ്, കുഞ്ഞുങ്ങള്, മൂന്ന് വയസ് മാത്രമുള്ള ഇളയമകള്... മകളുടെ വിവാഹം കാണാന് വേണ്ടി ജീവിച്ച അമ്മ (19 minutes ago)\n'ഞാൻ ആ അച്ഛന് ഒരു വാക് കൊടുത്തു. വീട് കെട്ടിയിട്ട് മതി വിവാഹം എന്ന് ! ഫെബ്രുവരിയിൽ കല്യാണം നിശ്ചയിച്ചു. നവംബറിൽ കല്യാണം . മാർച്ചിൽ വീടു പണി തുടങ്ങി ഇന്നലെ തറയുടെ പണി കഴിഞ്ഞു...' വേറിട്ടൊരു കഥ പറഞ്ഞ് ര (26 minutes ago)\nചുവന്ന വസ്ത്രം ധരിച്ച് നൈറ്റ് കർഫ്യൂവിൽ റോഡിൽ നിന്ന് ഡാൻസ് കളിച്ച് വൈറലാകാൻ ശ്രമം നടത്തി; പിന്നാലെ യുവതിക്കെതിരെ പോലീസ് കേസെടുത്തു... ശേഷം മാപ്പു പറച്ചിൽ ഇങ്ങനെ (52 minutes ago)\n'കുസൃതിയും, കുറുമ്പുമൊക്കെ കൂടുതലാ. പക്ഷേ... അവനോളം...എന്നിലേക്ക് നിറഞ്ഞു പെയ്തൊരു കുളിർമഴ വേറെയില്ല. അവന്റെ ചിരിയോളം വലിയൊരു പൂക്കാലവുമില്ലെനിക്ക്...' വൈറലായി അമ്മയുടെ കുറിപ്പ് (55 minutes ago)


മുഖ്യമന്ത്രിയും ബി.ജെ.പിയും ചേർന്ന് കേരളത്തെ യുദ്ധക്കളമാക്കി മാറ്റി-വി.എം.സുധീരൻ\nതിരു:മുഖ്യമന്ത്രിയും ബി.ജെ.പിയും ചേർന്ന് കേരളത്തെ യുദ്ധക്കളമാക്കി മാറ്റിയിരിക്കുകയാണ്. ജനങ്ങളുടെ സമാധാനജീവിതം ഉറപ്പുവരുത്തേണ്ട മുഖ്യമന്ത്രി തന്നെയാണ് അരാജകമായ അവസ്ഥ യിലേക്ക് സംസ്ഥാനത്തെ തള്ളിവിട്ടത്. ഇത് പൊറുക്കാനാകാത്ത അപരാധമാണെന്ന് വി.എം.സുധീ രൻ പ്രസ്താവനയിൽ പറഞ്ഞു.\nമുഖ്യമന്ത്രിക്കെതിരെ കരിങ്കൊടിയുമായി പ്രതിഷേധിച്ച യൂത്ത് കോൺഗ്രസ് പ്രവർത്തകരെ മുഖ്യ മന്ത്രിയുടെ പൈലറ്റ് വാഹനം ഇടിച്ചുവീഴ്ത്തിയത് അങ്ങേയറ്റം പ്രതിഷേധാർഹമാണ്.\nനാടുനശിച്ചാലും വിരോധമില്ല തൻ്റെ രാഷ്ട്രീയക്കളി നടത്തണം എന്ന് കരുതുന്ന കേരളം കണ്ട ക്രൂര നായ ജനദ്രോഹി മുഖ്യമന്ത്രി എന്ന നിലയിലായിരിക്കും ഭാവിയിൽ ചരിത്രം പിണറായിയെ രേഖപ്പെ ടുത്തുകയെന്ന് വി.എം.സുധീരൻ പറഞ്ഞു.\nഇന്നത്തെ സംഭവങ്ങളെ റിപ്പോർട്ട് ചെയ്യാനെത്തിയ മാധ്യമപ്രവർത്തകർക്ക് നേരെ ഹർത്താലനുകൂ ലികൾ അക്രമം നടത്തിയത് അപലപനീയമാണ്.


| രോഗം മാറാന് മാതാപിതാക്കള് മന്ത്രവാദിയുടെ അരികില് വിട്ടു; 13 ാം വയസ്സില് കാണാതായ പെണ്‍കുട്ടിയെ കണ്ടെത്തിയത് 28 ാം വയസ്സില് ; ഗുഹയ്ക്കുള്ളില് ലൈംഗിക ചൂഷണത്തിന് ഇരയാക്കിയത് 15 വര്‍ഷം...!! | Mangalam\nWednesday, June 26, 2019 Last Updated 42 Min 58 Sec ago English Edition\nThursday 09 Aug 2018 12.19 PM\nജക്കാര്‍ത്ത: രോഗം മാറാനായി മന്ത്രവാദിയുടെ അരികില് കൊണ്ടുവിടുകയും പിന്നീട് കാണാതാകുകയും ചെയ്യപ്പെട്ട പെണ്‍കുട്ടിയെ 15 വര്‍ഷത്തിന് ശേഷം മന്ത്രവാദിയുടെ വീടിന് അടുത്തുള്ള ഗുഹയില് നിന്നും കണ്ടെത്തി. പെണ്‍കുട്ടിയുടെ ശരീരത്തില് ദുരാത്മാവ് കൂടിയെന്ന് ആരോപിച്ച് ഒന്നര ദശാബ്ദക്കാലത്തോളം സിദ്ധന് യുവതിയെ ലൈംഗികാടിമയാക്കി വെച്ചിരിക്കുകയായിരുന്നു. ലൈംഗികചൂഷണത്തെ തുടര്‍ന്ന് പല തവണ യുവതിയെ ഗര്‍ഭഛിദ്രത്തിനും ഇടയാക്കിയെന്നാണ് റിപ്പോര്‍ട്ടുകള്.\nഇന്തോനേഷ്യയിലെ ഒരു ഉള്‍നാടന് പ്രദേശമായ സുലാവെസി പ്രവിശ്യയില് മുഹമ്മദ് ഇഖ്ബാല് അല്‍ഖാദുസി എന്നയാള് പെണ്‍കുട്ടിയെ ലൈംഗികാടിമയാക്കി വെച്ചിരിക്കുകയായിരുന്നു. കാണാതാകുമ്പോള് പെണ്‍കുട്ടിക്ക് 13 വയസ്സായിരുന്നു പ്രായം. രോഗാതുരയായ മകളെ മാതാപിതാക്കള് തന്നെയാണ് മന്ത്രവാദിയുടെ വീട്ടില് ഉപേക്ഷിച്ച് പോയത്. എന്നാല് അതിന് ശേഷം മകള് ഒരിക്കലും തിരിച്ചുവന്നില്ലെന്ന് മാത്രം. പെണ്‍കുട്ടി ജോലി തേടി ഇന്തോനേഷ്യന് തലസ്ഥാനമായ ജക്കാര്‍ത്തയിലേക്ക് പോയെന്നായിരുന്നു മന്ത്രവാദി മാതാപിതാക്കളെ അറിയിച്ചിരുന്നത്.\n15 വര്‍ഷത്തിന് ശേഷം ഈയാഴ്ച മന്ത്രവാദിയുടെ വീടിനടുത്ത് ഒരു ഗുഹയില് കണ്ടെത്തിയപ്പോള് 28 വയസ്സായി പ്രായം. ഇക്കാലമത്രയും മന്ത്രവാദി യുവതിയെ ഗുഹയ്ക്കുള്ളില് സൂക്ഷിച്ചിരിക്കുകയായിരുന്നു. പെണ്‍കുട്ടിയുടെ ശരീരത്ത് അമ്രിന് എന്ന ആണ്‍കുട്ടിയുടെ ജിന്ന് ശരീരത്ത് കൂടിയിരിക്കുകയാണ് എന്ന് വിശ്വസിപ്പിച്ച് ഞായറാഴ്ച പോലീസ് രക്ഷിക്കുന്നത് വരെ ലൈംഗിക ചൂഷണം നടത്തുകയായിരുന്നു. മന്ത്രവാദി യുവതിയെ അമ്രിന് എന്ന ആണ്‍കുട്ടിയുടെ ചിത്രം കാട്ടി അത് അവളുടെ കാമുകനായിരുന്നു എന്ന് പറഞ്ഞായിരുന്നു ബ്രെയിന്‍വാഷ് ചെയ്തത്. തന്റെ ശരീരത്ത് അമ്രാന്റെ ആത്മാവ് കയറിയെന്ന് പറഞ്ഞ് ഇയാള് യുവതിയെ പല തവണ ലൈംഗിക ചൂഷണത്തിനും ഇരയാക്കി.\nവലിയ കല്ലുകൊണ്ട് അടയ്ക്കപ്പെട്ട ഗുഹയിലായിരുന്നു യുവതി പകല് സമയം ചെലവഴിച്ചിരുന്നത്. രാത്രികാലങ്ങളില് മന്ത്രവാദിയുടെ വീടിന് സമീപം തന്നെയുള്ള മറ്റൊരു കുടിലില് എത്തും. ഇക്കാലങ്ങളില് പല തവണ യുവതി ഗര്‍ഭിണിയാകുകയും മന്ത്രവാദി ഗര്‍ഭം അലസിപ്പിക്കുകയും ചെയ്തു. പ്രായപൂര്‍ത്തിയാകാത്ത പെണ്‍കുട്ടിയെ ലൈംഗികതയ്ക്ക് ഇരയാക്കിയെന്ന കുറ്റം തെളിയിക്കപ്പെട്ടാല് മന്ത്രവാദയെ 15 വര്‍ഷത്തെ തടവിന് ശിക്ഷിക്കും.\nഅതേസമയം തടവിലാക്കപ്പെട്ട യുവതിയുടെ സഹോദരിക്ക് എല്ലാ വിവരങ്ങളും അറിയാമായിരുന്നു എന്ന് വിവരത്തേക്കുറിച്ച് പോലീസ് അന്വേഷണം നടത്തുന്നുണ്ട്. മന്ത്രവാദിയുടെ മകനെയാണ് ഇവര് വിവാഹം കഴിച്ചിരുന്നതെന്നും ഇവര് ഇക്കാര്യത്തില് മന്ത്രവാദിക്ക് ഒത്താശ ചെയ്‌തെന്നുമാണ് പോലീസിന് കിട്ടിയിരിക്കുന്ന വിവരം. അതേസമയം മന്ത്രവാദി ഗ്രാമത്തില് ഏറെ ബഹുമാനിതന് ആണെന്നും അതുകൊണ്ടു തന്നെ കൂടുതല് ഇരകള് ഉണ്ടാകാമെന്നും വിലയിരുത്തലുകളുണ്ട്.


ഓട്ടോ ടാക്‌സി നിരക്ക് വര്‍ധിപ്പിച്ചു - BIGNEWSLIVE | Latest Malayalam News\nതിരുവനന്തപുരം: സംസ്ഥാനത്ത് ഓട്ടോ ടാക്‌സി നിരക്ക് വര്‍ധിപ്പിച്ചു. ഓട്ടോയുടെ മിനിമം ചാര്‍ജ് 25 രൂപ ആക്കി. നേരത്തെ ഇത് 20 രൂപയായിരുന്നു. ടാക്‌സിയുടെ മിനിമം ചാര്‍ജ് 175 രൂപയാക്കിയാണ് വര്‍ധിപ്പിച്ചിരിക്കുന്നത്. നേരത്തെ 150 രൂപയായിരുന്നു ടാക്‌സിയുടെ മിനിമം ചാര്‍ജ്. മന്ത്രിസഭാ യോഗം നിരക്ക് വര്‍ധനയ്ക്കു അംഗീകാരം നല്‍കി.\nഓട്ടോയുടെ മിനിമം ചാര്‍ജ് 30 രൂപയാക്കണം. ടാക്‌സി നിരക്ക് 200 രൂപയാക്കി വര്‍ധിപ്പിക്കണം എന്നും ആയിരുന്നു ഓട്ടോ ടാക്‌സി യൂണിയന്റെ ആവശ്യം.\nകുതിച്ചുയര്‍ന്ന് സ്വര്‍ണ്ണ വില; പവന് 36,320 രൂപയായി\nപോലീസ് കസ്റ്റഡിയില് കെ സുരേന്ദ്രന് ഹോട്ടല് ഭക്ഷണം: ഇന്‍സ്‌പെക്ടര്‍ക്ക് സസ്‌പെന്‍ഷന്


ഔഡി S5 – ഒറ്റ നോട്ടത്തില്- DriveSpark\nPublished : November 14, 2018, 10:46\nഔഡി S5. ജര്‍മ്മന് നിര്‍മ്മാതാക്കളായ ഔഡിയുടെ പുതിയ പെര്‍ഫോര്‍മന്‍സ് സെഡാന്. കൂപ്പെ ശൈലിയുള്ള സെഡാനില് 3.0 ലിറ്റര് V6 TFSI എഞ്ചിനാണ് തുടിക്കുന്നത്. എഞ്ചിന് 349 bhp കരുത്തും 500 Nm torque ഉം പരമാവധി സൃഷ്ടിക്കും. ഏഴു സ്പീഡാണ് ഗിയര്‍ബോക്‌സ്.


ചരുവിലാന് തരത്തില് പോയി കളിക്ക്; അക്കിത്തം സ്ഥിത പ്രജ്ഞത്വം സിദ്ധിച്ച കവി :: Janmabhumi Daily\nFriday6December 2019 1:56 pm IST\nചരുവില് അശോകന് ഇരിക്കപ്പൊറുതിയില്ല. അക്കിത്തത്തോട് ക്ഷമിക്കാനാവില്ലെന്നാണ് അയാളുടെ കുറിപ്പ്. തരത്തില് പോയി കളിക്കാനാണ് ചരുവിലാനോട് പച്ചമലയാളത്തില് പറയേണ്ടത്. അക്കിത്തം അത് പറയില്ല. ചരുവിലാനോട് മാത്രമല്ല ചെയ്യുന്ന പാപത്തിന്റെ അളവും ആഴവും അറിയാത്ത സർവ മഹാപാപികളോടും ക്ഷമിച്ച കരുണാമയന്റെ ജീവിതവിശാലതയുണ്ട് മഹാകവിയുടെ ആസ്തിബാധ്യതയായി. അത് തരിമ്പും ബാക്കിയില്ലാതെ വിമര്‍ശിച്ച് ശേഷം നിനക്ക് ശരിയെന്ന് തോന്നുന്നത് ചെയ്തുകൊള്ളാന് ആഹ്വാനം ചെയ്ത യോഗേശ്വരന്റെ കര്‍മ്മപന്ഥാവാണ്. അതുകൊണ്ട് ആ പാപിയോട് അക്കിത്തം ക്ഷമിക്കും. നിന്ദയും സ്തുതിയും ഒരു പോലെ കാണാനുള്ള സ്ഥിത പ്രജ്ഞത്വം സിദ്ധിച്ച കവിയാണ് അക്കിത്തം. വൈകിയെത്തിയ പുരസ്കാരം എന്ന് പലരും പറഞ്ഞപ്പോൾ എനിക്കിതാവും സമയമെന്ന് പരിഭവമില്ലാതെ വിനീതനാവാൻ കഴിയുന്നത് ആർഷമായ ആ മന സ്ഥൈര്യത്തിന്റെ കരുത്തിലാണ്.\nകവിക്ക് രാഷ്ട്രീയം പാടില്ലെന്നും അഥവാ പാടുണ്ടെങ്കില് ചുവന്നവന്റേത് മാത്രമേ പാടുള്ളൂവെന്നും അല്ലെങ്കില് കവിയെ അംഗീകരിക്കാനാവില്ലെന്നുമൊക്കെയാണ് ചരുവില് അശോകന്റെ നാവാടിത്തം. തപസ്യയില് വരുന്നതും തപസ്യയുടെ പ്രസിഡന്റാവുന്നതും ഘോരാപരാധമായാണ് ചരുവില് കാണുന്നത്. മാര്‍ക്‌സിസ്റ്റുകാരന് എറിഞ്ഞുകൊടുക്കുന്ന പദവികളും പൊന്നാടകളും കൊണ്ട് കാലയാപനം കഴിക്കുന്ന, സിപിഎം കേന്ദ്രങ്ങളുടെ ചെരിവില് നടുവളച്ച് ഓച്ഛാനിച്ചു നില്‍ക്കുന്ന ഒരാളില് നിന്ന് ഇതിനപ്പുറം ഒന്നും ഈ വര്‍ത്തമാനകാലത്ത് പ്രതീക്ഷിച്ചിട്ട് കാര്യമില്ല.\nഅക്കിത്തത്തിന് മുമ്പ് ജ്ഞാനപീഠം നേടിയ ഒഎന്‍വി കുറുപ്പ് തപസ്യ വേദികളിലെ നിത്യസാന്നിധ്യമായിരുന്നുവെന്ന് ചരുവിലാന് അറിയാമോ? കോട്ടയത്ത് തപസ്യയുടെ ദശവാര്‍ഷിക സമ്മേളനത്തില് പങ്കെടുത്തതിന്റെ പേരില് അന്നത്തെ അല്പബുദ്ധികളായ ചില ചരുവിലാന്‍മാര് ചെങ്കൊടി പൊക്കി വാക്കിന്റെ ഉപരോധം തീര്‍ത്തപ്പോള്, തലയില് മുണ്ടിട്ടുകൊണ്ടല്ല ഞാന് തപസ്യയുടെ വേദിയില് പോകുന്നതെന്ന് ഉറക്കെപ്പറഞ്ഞയാളാണ് ഒഎന്‍വി. തപസ്യയോട് സഹകരിച്ചതിന്റെ പേരില് ചരുവിലാന് ആരോടും കൂടില്ല എന്നാണ് നിലപാടെങ്കില് പിന്നെ ഒപ്പം കൂടാന് ഒരു കോയമ്പറമ്പത്ത് സച്ചിദാനന്ദനോ ഉരുളികുന്നത്തുകാരന് പോള് സക്കറിയയോ മാത്രമേ കാണുകയുള്ളൂ. തപസ്യ നല്‍കിയ ദുര്‍ഗാദത്ത പുരസ്‌കാരം ഏറ്റുവാങ്ങിയതിന് സുഭാഷ് ചന്ദ്രനും സഞ്ജയന് പുരസ്‌കാരം വാങ്ങിയതിന് ഓ.വി. വിജയനും നേരെ സക്കറിയ നടത്തിയിട്ടുള്ള, ഇപ്പോഴും നടത്തിക്കൊണ്ടിരിക്കുന്ന കൊതിക്കെറുവിന്റെ പുലഭ്യം പറച്ചിലിനോളമൊന്നും ചരുവില് എത്തിയിട്ടില്ലെന്ന് ആശ്വാസമുണ്ട്. ജാപ്പാന് ചുറ്റുന്ന സര്‍വാധിപതിയുടെ ഒരു ഭാഷയുണ്ട് ചരുവിലിന്. അതുകൊണ്ടാവുമല്ലോ അക്കിത്തത്തോട് ക്ഷമിക്കില്ല എന്നൊക്കെ പറയാനുള്ള അതിരുകടന്ന ധിക്കാരത്തിന് അദ്ദേഹം മുതിര്‍ന്നത്.\nഅക്കിത്തം രാഷ്ട്രീയം പറഞ്ഞിട്ടുണ്ട്. അത് ഇരുപതാം നൂറ്റാണ്ടിന്റെ ഇതിഹാസമാണ്. അത് വായിച്ചാല് ചരുവിലാന്മാര്‍ക്കും സ്‌പോണ്‍സര്‍മാര്‍ക്കും പൊള്ളും. പൊള്ളാതിരിക്കണമെങ്കില് അധികാരരാഷ്ട്രീയത്തിന്റെ വിഴുപ്പുകള് കുടഞ്ഞെറിഞ്ഞ് സ്വതന്ത്രമായ ആവിഷ്‌കാരത്തിന്റെ വഴിയേ നടന്നുശീലിക്കണം. പാര്‍ട്ടിസമ്മേളനങ്ങളിലെ കുഷ്യനിട്ട ചോപ്പന് കസേരകളില് അമര്‍ന്നിരുന്ന് സുഖം പിടിച്ചുപോയവര്‍ക്ക് ചരുവിലാന്മാരുടെ ബുദ്ധിയേ ബാക്കിയുണ്ടാവൂ.\nഅക്കിത്തം പറഞ്ഞ രാഷ്ട്രീയം മാനവസ്‌നേഹത്തിന്റേതാണ്. നിരുപാധികസ്‌നേഹത്തിന്റേതാണ്. അതറിയാനും ഉള്‍ക്കൊള്ളാനും മനസ്സൊത്തിരി പാകമാകാനുണ്ട് ചരുവില് അശോകന്. അതല്ല ചരുവില് ഉദ്ദേശിക്കുന്ന രാഷ്ട്രീയമെങ്കില് പിന്നിലും മുന്നിലുമുള്ളവരെ ഒന്ന് ചികഞ്ഞുനോക്കുന്നത് നല്ലതാണ്. ശാസ്താംകോട്ടയില് സാക്ഷാല് കുമ്മനം രാജശേഖരന് സംഘടിപ്പിച്ച ജലസ്വരാജിന്റെ വേദിയില് കുമ്മനത്തിന്റെ അടുത്തിരുന്നത് ചരുവില് കൊണ്ടുനടക്കുന്ന സംഘടനയുടെ മുന് അമരക്കാരന് ഷാജി എന്. കരുണാണ്. രാജേട്ടന് എന്നാണ് അദ്ദേഹം ആ വേദിയില് കുമ്മനത്തെ അഭിവാദ്യം ചെയ്തത്. അദ്ദേഹം കുമ്മനത്തിന്റെ രാഷ്ട്രീയം സ്വീകരിച്ചു എന്നല്ല അതിനർത്ഥം . മാനിക്കേണ്ടവരെ മാനിക്കാനുള്ള ഭാഷ അദ്ദേഹത്തിനുണ്ടായിരുന്നു എന്നാണ്. അപ്പോള് പറഞ്ഞുവരുന്നത് ചരുവിലിന് പിടികിട്ടുന്നുണ്ടല്ലോ? എഴുതിയ കഥകളുടെ വലിപ്പം കൊണ്ടാണ് ചരുവില് കഥാകൃത്തായി ആഘോഷിക്കപ്പെടുന്നതെന്നത് ഒരു പൊള്ളയായ ധാരണയാണ്. കൊണ്ടുനടക്കാനും പൊന്നാടയിടീക്കാനും ചെമ്പട കൂടെയുള്ളപ്പോള് തോന്നുന്ന ഒരു ധാര്‍ഷ്ട്യം കലര്‍ന്ന ധാരണ... അതിനപ്പുറത്തേക്ക് ചരുവിലാന് കടക്കരുത്. കടക്കണമെന്ന് തോന്നുമ്പോള് ഭയം എഴുതിയ ഉമേഷ്ബാബുവിനോട് ഉപദേശം തേടാനും മറക്കണ്ട..\nഅക്കിത്തത്തെ അധിക്ഷേപിച്ചാല് ഉള്ള കസേര ഉറച്ചിരിക്കുമെങ്കില് അത് നല്ലതാണ്. അതിനപ്പുറം ഒരു മേന്മയും ചരുവിലിന് ഈ കാലത്ത് ആരും കല്പിച്ചുതരില്ല. ചരുവിലിന് മുമ്പ് അക്കിത്തത്തിനെതിരെ വാളെടുത്തത് തെരുവുചുംബനക്കാരില് ഒരാളാണെന്ന് കേട്ടു. ചരുവില് രണ്ടാമനാണെന്ന് സാരം. പിന്മുറക്കാരുണ്ടാവുക സ്വാഭാവികമാണ്.\nഅക്കിത്തം: പാരമ്പര്യവും ആധുനികതയും സമന്വയിപ്പിച്ച കവി: ജെ. നന്ദകുമാര്


ഇന്നും നാളെയും സഹകരണ ബാങ്കുകള് തുറന്നു പ്രവര്‍ത്തിക്കും | www.vyganews.com\nഇന്നും നാളെയും സഹകരണ ബാങ്കുകള് തുറന്നു പ്രവര്‍ത്തിക്കും\nCooperative banks function today and tomorrow\nതിരുവനന്തപുരം: ഇന്നും നാളെയും സഹകരണ ബാങ്കുകള് തുറന്നു പ്രവര്‍ത്തിക്കും. അതിനായി നിര്‍ദ്ദേശം നല്‍കിയതായി മന്ത്രി വി.എന് വാസവന്. ഇന്നു മുതല് നാലു ദിവസത്തേക്ക് ബാങ്കുകള് തുറന്നു പ്രവര്‍ത്തിക്കാത്ത സാഹചര്യത്തിലാണ് നടപടി.\nഇന്ന് നാലാം ശനിയാഴ്ചയും നാളെ ഞായറും പൊതുവേയുള്ള അവധിയും തിങ്കളും ചൊവ്വയും പൊതു പണിമുടക്കുമായ സാഹചര്യത്തിലാണ് അടുത്തടുത്ത നാലു ദിവസങ്ങളില് ബാങ്കുകള് പ്രവര്‍ത്തിക്കാത്തത്.\nബാങ്ക് ജീവവനക്കാരുടെ മൂന്ന് സംഘടനകള് സംസ്ഥാനത്ത് പണിമുടക്കുന്നുണ്ട്. മാര്‍ച്ച് 30, 31 തീയതികളില് തുറന്നുപ്രവര്‍ത്തിക്കുമെങ്കിലും സാമ്പത്തിക വര്‍ഷം അവസാനിക്കുന്ന ദിനങ്ങളായതിനാല് തിരക്കിലായിരിക്കും.\nKeywords: Cooperative banks, Function, Today, Tomorrow\nwww.vyganews.com: ഇന്നും നാളെയും സഹകരണ ബാങ്കുകള് തുറന്നു പ്രവര്‍ത്തിക്കും